text:
ཐོག་མར་ངས་དགེ་འདུན་ཆོས་འཕེལ་གྱི་འདོད་པའི་བསྟན་བཅོས་ཇི་ལྟར་བསྒྱུར་པའི་སྐོར་བཤད་ཀྱི་ཡིན། མི་རེ་ཟུང་གིས་ཕལ་ཆེར་ངས་དེ་སྒོར་མོ་རེག་ཐབས་ཆེད་དུ་བསྒྱུར་པ་རེད་བསམ་སྲིད། དངོས་གནས་བཤད་ན། ཕྱི་ལོ་ ༡༩༦༣ ནས་ ༡༩༦༨ བར་ང་ཉིག་ཇིར་སི་ཧྤི་རི་ཝུ་ཌི་ཨེ་ཀེར་སི་(Freewood Acres, New Jersey) ན་ཡོད་པ། དེ་དུས་མིང་ལ་ཨ་རི་ནང་པའི་དགོན་པ་ཟེར་བའི་དགོན་པ་དེར་གཏན་འདུག་བྱས་ནས་བསྡད་པ་ཡིན། ཕྱི་ལོ་ ༡༩༦༦ ཡས་མས་ཤིག་ལ་སྤྱིར་བཏང་འགྲོ་སྟངས་ལྟར་ལྕམ་གཡུ་ཐོག་རྡོ་རྗེ་དགོན་པ་ལ་མཇལ་བར་ཕེབས་སོང་། (དུས་སྐབས་དེར་ཨ་རི་ལ་ཡོང་མཁན་བོད་པ་ཕལ་མོ་ཆེས་ཉིག་ཇིར་སི་ཡི་དགོན་པ་འདི་ལ་མཇལ་དུ་འགྲོ་སྲོལ་ཡོད) ཁོ་མོས་དང་ཐོག་ང་ལ་མོ་རང་གི་ལོ་རྒྱུས་བསྒྱུར་རོགས་ཞེས་བཤད་བྱུང་བར། མཐའ་མར་དེ་གཡུ་ཐོག་ཁང་པ་(House of the Turquoise Roof) ཞེས་པའི་བཏགས་མིང་ལ་པར་སྐྲུན་བྱས་ཡོད་ནའང་། སྐབས་དེ་དུས་ང་ཚོའི་བསྒྱུར་སྟངས་དང་ཅུང་མི་འདྲ། ང་ཚོ་མཉམ་གཅིག་ཙོག་པུར་བསྡད་དེ་ཁོ་མོའི་མི་ཚེའི་སྐོར་ལ་གླེང་མོལ་བྱས་ཤིང་དེ་ལྟར་ངས་ཁོ་མོའི་ལོ་རྒྱུས་ཡིག་ཆ་དེ་དབྱིན་ཇི་ལ་བསྒྱུར་པ་ཡིན།
སྐབས་དེར་ཉིན་ཞིག ལྕམ་གཡུ་ཐོག་རྡོ་རྗེ་ཡིས་གསར་དུ་པར་བརྒྱབ་པའི་དགེ་འདུན་ཆོས་འཕེལ་གྱི་ཡིག་ཆ་ཞིག་ལག་ཏུ་བཟུང་ཞིང་། འདོད་པའི་བསྟན་བཅོས་ཀྱི་དེབ་ཐོན་འདུག་ཅེས་བསྒྲགས་བཞིན་དགོན་པ་ལ་ཕེབས་སོང་། ཀ་རྨ་ཤཱ་སིཊིར་kamasastra ཟེར་བའི་མིང་འདི་ནི་དགེ་འདུན་ཆོས་འཕེལ་གྱིས་བཏགས་ཤིང་། དེ་ལྟར་འདོགས་དོན་ཡང་རྒྱ་གར་གྱི་གྲགས་ཆེ་བའི་འདོད་པའི་བསྟན་བཅོས་ཀརྨ་སུཊིར་kamasutra ལ་གཞི་བཅོལ་ནས་བརྩམས་ཡོད་པ་སྟོན་ཆེད་རེད། ཁོ་མོས་དེབ་འདིས་ཨ་རི་མི་ལ་ཕན་ཐོགས་ཡོང་གི་རེད། ཁྱེད་ཀྱིས་དེ་བསྒྱུར་ཐུབ་བམ་ཞེས་དྲིས་བྱུང་།
ང་དེ་ལ་ཧང་སངས་སོང་། ཨ་ཙི། ང་དགོན་པ་ཞིག་གི་ནང་དུ་འདུག་གི་ཡོད་པ་རེད། ང་འདི་ལ་དེ་བསྒྱུར་བར་ཡོང་པ་མིན། ང་ལ་དེ་བསྒྱུར་འདོད་རྩ་བ་ཉིད་ནས་མེད། ངའི་སེམས་ལ་ད་ངས་ག་རེ་བྱས་ན་ཡག་གམ་བསམ་སོང་། ངས་དེ་བསྒྱུར་མི་དགོས་པའི་འབད་བརྩོན་བྱས་ནའང་། ཁོ་མོ་དང་འབྲེལ་བ་ཡག་པོ་བཟུང་འདོད་ཡོད། ངས་ཁོ་མོ་ལ་ལན་མཁས་པོ་ཞིག་བརྒྱབ་པ་ཡིན། ང་ཚོས་མཁན་པོ་ལ་ཞུ་ཆོག ཁོང་གིས་ང་ལ་ཆགས་པའི་སྐོར་གྱི་དེབ་ཅིག་བསྒྱུར་ཏུ་འཇུག་མིན་དྲིས་ཆོག། ཁོང་གིས་དེ་བསྒྱུར་བར་ངོ་རྒོལ་བྱེད་ཀྱི་རེད་བསམ་སོང་། དེ་ལྟར་ང་ཚོས་ཁོང་ལ་ཞུས་པ་ཡིན། ཁོང་གིས་དེ་ལས་ལྡོག ཨོ་དེ་འགྲིག་གི་རེད་ ཅེས་གསུངས་སོང་། མ་བསམ་ས་ནས་ང་ལྐུགས་པ་བཟོས་སོང་།
དགེ་བཤེས་དབང་རྒྱལ་ཡང་དགེ་འདུན་ཆོས་འཕེལ་གྱིས་ནང་པའི་ལྟ་གྲུབ་ཐོག་ལ་སློབ་གཉེར་གནང་ས་སྒོ་མང་གྲྭ་ཚང་ནས་ཡོང་པ་རེད། ཁོང་ཚོ་དུས་སྐབས་གཅིག་གི་དགེ་ཕྲུག་དང་གྲྭ་བ་རེད། ཁོང་གིས་ཅིའི་དོན་དུ་དེ་བསྒྱུར་བར་མོས་མཐུན་གནང་བ་ངས་མི་ཤེས། གང་ལྟར་ང་ཧང་སངས་སོང་ལ་དེ་ནས་ཐར་མ་སོང་། ལྕམ་གཡུ་ཐོག་དང་ངེད་གཉིས་བདུན་ཕྲག་རེ་རེར་ཐེངས་རེར་ལམ་འགྲམ་གྱི་ཁང་པ་ཞིག་ཏུ་འཛོམས་ཏེ། དགེ་འདུན་ཆོས་འཕེལ་གྱི་ཡིག་ཆ་དེ་ཕྱི་ལོ་ ༡༩༦༦ དང་ ༡༩༦༧ ལོ་གཉིས་ནང་ལ་དཀའ་ཚེགས་ཆེན་པོས་ཞིབ་ཀློག་བྱས་པ་ཡིན། ཁོ་མོས་བརྡ་རྙིང་ཁག་ཅིག་གི་ནང་དོན་དེ་ང་ལ་རྣམ་འགྱུར་དང་གཟུགས་པོའི་དབྱིབས་འདྲ་མིན་བསྟན་ནས་འགྲེལ་བཤད་རྒྱག་གང་ཐུབ་བྱས་པ་རེད། ང་ལ་དངོས་གནས་སྤྲོ་བ་ཅི་ཡང་འཕེལ་མ་སོང་། ཡིན་ནའང་ངས་ལས་འགན་དེ་ནས་གཡོལ་མེད། དེ་ངས་བྱེད་དགོས་པའི་ལས་འགན་ཞིག་རེད་ལ། བྱས་ཀྱང་བྱས་པ་ཡིན།
ངས་འགྱུར་དེ་སྨར་ཁི་རྒིར་སི་ཝོལ་ཌི་ཟེར་བའི་སྨྱུག་མིང་བཀོད་ནས་པར་ཁང་ཞིག་ལ་བསྐུར་པ་ཡིན། པར་ཁང་དེ་དེ་ལ་འདོད་པ་ཁྱོན་ནས་བྱུང་མི་འདུག དེར་བརྟེན་འགྱུར་དེ་ལོ་བཅུ་གཉིས་ལྷག་ལ་ལུས་པ་རེད། ངས་དེ་བེད་སྤྱོད་ག་དུས་བཏང་པ་ཡིན་ཟེར་ན། མཐའ་མཇུག་ང་ཝི་སི་ཀོན་སིན་སློབ་གྲྭ་ཆེན་མོ་ཡི་ཞིབ་འཇུག་སློབ་མ་བྱེད་དུས་ངས་དེ་བེད་སྤྱོད་བཏང་པ་ཡིན། བེད་སྤྱོད་གཏོང་དོན་ནི་ང་ནང་པའི་ཆོས་གཞུང་ཁོ་ན་མ་ཡིན་པར་གཞན་ལ་ཡང་དོ་སྣང་ཡོད་པ་སྟོན་ཆེད་ཡིན། ངའི་དགེ་རྒན་ཆེན་མོ་རྣམས་དགའ་མགུས་ཁེངས་སོང་། (དེས་མི་ཚོ་ལ་སོ་སོ་ནང་པའི་ཆོས་གཞུང་གཅིག་པུ་མ་ཡིན་པར་གཞན་ལ་ཡང་དོ་སྣང་ཡོད་པ་ཤེས་པར་བཅུག་ཐུབ་པ་དེ་ཇི་འདྲའི་བརྗོད་དཀའ་བ་ཞིག་མ་རེད་ཨང་།)
ཕྱི་ལོ་ ༡༩༧༣ ལོར། ངས་ཝིར་ཇིན་ཉི་ཡ་སློབ་གྲྭ་ཆེན་མོར་སློབ་ཁྲིད་བྱེད་མགོ་བཙུགས་པ་ཡིན། ལོ་ ༡༥ ཙམ་གྱི་རྗེས་ངའི་སློབ་མ་གཅིག་ཆགས་པའི་དེབ་འདི་འདྲའི་ཐོག་ལ་དོ་སྣང་སླེབས་པ་རེད། ངས་དེ་འདྲ་ཞིག་བོད་ནས་བསྒྱུར་ཡོད་ཅེས་ཁོ་ལ་བཤད་པ་ཡིན། ཁོས་དེ་ཀམ་པུ་ཊར་ནང་ལ་བཅུག་པ་རེད། མཐའ་མ་ཕྱི་ལོ་ ༡༩༩༡ ལོར་ང་ལ་དེ་མགོ་ནས་བསྐྱར་དུ་བསྒྱུར་བའི་གོ་སྐབས་རེག་སོང་། གཞི་ནས་ངས་དེའི་བྲོ་བ་རྙེད་སོང་། དེས་མ་ཚད་ངས་གནའ་བོའི་ཆགས་པའི་དེབ་ཀྱི་སྐོར་ལ་ཞིབ་འཇུག་མང་པོ་བྱས་པར། མང་ཆེ་བ་ཁྱོ་གས་བུད་མེད་བསླུ་བྲིད་བྱས་ཏེ་བུད་མེད་རྣམས་ཁྱོ་གའི་བདེ་བའི་ཆེད་སྤྱོད་ཉར་བྱེད་པའི་ལྟ་ཚུལ་སྟེང་ནས་བྲིས་པ་ཤ་སྟག་ཡིན་པ་ཤེས་རྟོགས་བྱུང་། ཡིན་ནའང་དགེ་འདུན་ཆོས་འཕེལ་གྱི་དེབ་ནི་ཡ་མཚར་བ་ཞིག་ལ། ཁོང་གིས་མ་མཐའ་ཡང་རྒྱ་གར་གྱི་ཆགས་པའི་དེབ་རིགས་བརྒྱད་ཙམ་ལ་ཞིབ་འཇུག་བྱས་པའི་འབྲས་བུ་ཞིག་རེད། (ཁོང་གིས་ཆགས་པའི་དེབ་རིགས་སུམ་ཅུ་ཙམ་ཡོད་པར་བཤད་མོད། ཁོང་རང་ཉིད་ཀྱིས་དེབ་རིགས་བརྒྱད་ལ་བལྟས་ཡོད་ངེས་ཅན་རེད། ང་ལ་དེ་ཚོ་མང་ཆེ་བ་རེག་སོང་) ཁོང་གིས་དེ་ཚང་མ་དབྱེ་བཀར་བྱས་ཡོད་པ་རེད། ཁོང་གིས་བུད་མེད་ལ་ཚད་མཐོའི་བརྩི་བཀུར་བྱས་འདུག་པ་མ་ཟད། ཆགས་པའི་སྐབས་ཀྱི་བུད་མེད་ཀྱི་ཉམས་མྱོང་ལ་ཡང་བརྩི་བཀུར་བྱས་འདུག ཁོང་གི་དེབ་དེ་གཙོ་བོ་བུད་མེད་ཀྱི་མཐོང་ཚོར་གཞི་བཞག་སྟེ་བུད་མེད་ལ་བདེ་བ་ཆེ་རུ་སྦྱིན་ཐབས་ཆེད་བྲིས་པ་ཞིག་རེད་འདུག དེ་ནི་དེབ་འདིའི་དང་བ་འདྲེན་བྱེད་གཙོ་བོ་དེ་རེད་ལ། ཕལ་ཆེར་ལྕམ་གཡུ་ཐོག་གིས་ཕྱི་ལོ་ ༡༩༦༦ ལོ་ལ་དེབ་འདིས་ཨ་རིའི་མི་ལ་ཕན་ཐོགས་གི་རེད་ཟེར་དོན་ཡང་དེ་ཡིན་པ་རེད།
དབྱིན་ཇིའི་འགྱུར་དེ་ཕྱི་ལོ་ ༡༩༩༢ ལོ་ལ་པར་སྐྲུན་བྱས་པ་རེད། དབྱིན་ཇིའི་འགྱུར་དེ་ཨི་ཊ་ལི་དང་སི་པེན། འཇའ་པན། པོ་ལཎཌི། ཀོ་རི་ཡ། པོར་ཇི་རྒི། རྒྱ་ནག ཨུ་རུ་སུ་ལ་བཅས་སྐད་རིགས་དགུ་ཡི་ནང་ལ་བསྒྱུར་ཡོད་པ་རེད། རྒྱ་ནག་གི་འགྱུར་དེ་ང་ན་ནིང་ཐེ་ཝན་ལ་ཡོད་དུས་ཐོན་པ་རེད། དེ་ཡང་དེང་སང་ཐེ་ཝན་ནང་དུ་བོད་ཀྱི་ནང་ཆོས་ལ་ཕྱོགས་གང་ཐད་ནས་དོ་སྣང་ཆེན་པོ་སླེབས་པའི་དུས་སྐབས་ཤིག་ཡིན་པས་དེའི་ཐོག་ལབ་གླེང་མང་པོ་བྱུང་ཡོད་པ་རེད། བོད་ཀྱི་བླ་མས་ཆགས་པའི་སྐོར་ལ་དེབ་འབྲི་གི་ཡོད་པ་རེད། དེ་འགྲིག་གི་ཨེ་ཡོད། ཚང་མས་ཤེས་གསལ་ལྟར། རྒྱ་མིའི་སྤྱི་ཚོགས་ནང་དུ་ང་ཚོས་འདི་ཚོའི་སྐོར་བཤད་རུང་གི་མ་རེད། ཡིན་ནའང་དགེ་འདུན་ཆོས་འཕེལ་གྱི་དེབ་ཀྱི་སྐོར་ལ་གཟུགས་མཐོང་བརྙན་འཕྲིན་ནང་ལ་སྐར་མ་ ༤༠ ལ་བགྲོ་གླེང་བྱས་པ་རེད།
ངས་ཕྱི་ལོ་ ༡༩༩༡ ལོ་ལ་སྔ་མའི་འགྱུར་ལ་ཞུ་དག་བཏང་སྟེ། ང་རང་འཛན་ཕོ་ཞིག་ཡིན་ཞེས་ཕྱི་ལོགས་ལ་ཁྱབ་བསྒྲགས་བྱས་ཤིང་། དེབ་དེ་རྒྱུ་ཆ་བྱས་ཏེ་མཚན་གཅིག་ཆགས་སྤྱོད་ཡིག་ཆ་ཞིག་ཏུ་བསྐྱར་སྒྲིག་བྱེད་ཐུབ་པ་ཡིན་ན་ཕན་ཐོགས་ཡོང་གི་རེད་བསམ་སོང་། གང་ཡིན་ཟེར་ན་སོ་སོའི་ཟླ་བོ་ལ་བརྩེ་བའི་རྣམ་པ་སྟོན་ཐུབ་ཀྱི་རེད། དེའི་སྟབས་ཀྱིས་ངས་འཛན་ཕོའི་ཆགས་སྲེད་སྐོར་ལ་ང་རང་གི་མིང་ཐོག་ནས་འགྱུར་གཞན་པ་ཞིག་པར་སྐྲུན་བྱས་པ་ཡིན། དེ་ཡང་དགེ་འདུན་ཆོས་འཕེལ་ཀྱི་དེབ་ལ་གཞི་བཞག་པ་ཡིན་ཞེས་བརྗོད་ཡོད།
ངས་དགེ་འདུན་ཆོས་འཕེལ་གྱི་རྒྱུ་ཆ་བེད་སྤྱོད་བྱས་ནས་དེབ་གཉིས་པ་འདོན་དགོས་པའི་ཀུན་སློང་ནི་དགེ་འདུན་ཆོས་འཕེལ་ཁོང་རང་གིས་བོད་པའི་ཆེད་དེབ་འབྲི་དགོས་པའི་ཀུན་སློང་དེ་དང་གཅིག་པ་ཡིན། ངས་ང་རང་གི་དེབ་དེ་ཨ་རིའི་མི་དམངས་ཆེད་དུ་བྲིས་པ་ཡིན། ཨ་རི་ལ་འཛན་ཕོ་ཁ་ཤས་ཆགས་སྲེད་ཀྱི་བཀག་རྒྱ་དང་ཁོ་ཚོའི་བརྩེ་དུང་ཇི་ལྟར་སྟོན་པའི་ཁོར་ཡུག་གི་འགལ་ཟླ་ཁྲོད་ནས་རང་སྲོག་གཅོད་ཀྱི་ཡོད། ང་རང་བཙོག་མིང་གི་ཞོར་དུ་བཟང་ཆ་ཅུང་ཟད་ཡོད་པའི་འཛན་ཕོ་ཞིག་ཡིན་པའི་ཆ་ནས་འདི་འདྲའི་དེབ་ཅིག་བཏོན་ཏེ་ང་རང་གི་འཛན་ཕོའི་ངོ་གདོང་ཇེ་བརྟན་དུ་གཏོང་རྒྱུ་ནི་ངའི་ལས་འགན་རེད། དེ་མིན་མི་ཚོས་ངས་འབག་ཅིག་གོན་ནས་རང་ཉིད་ཀྱི་ངོ་གདོང་ངོ་མའི་ཆ་དེ་སྦ་གསང་བྱེད་ཀྱི་འདུག་བསམ་སྲིད། འདི་འདྲའི་བསླུ་བྲིད་ཀྱི་དོགས་པས་འགལ་ཟླའི་ཁྲོད་གནས་པའི་མི་རྣམས་ཀྱི་གནས་སྟངས་ཇེ་སྡུག་ཏུ་གཏོང་གི་ཡོད། ང་འཛན་ཕོ་ཞིག་ཡིན་པ་ཤེས་རྗེས། མི་འདི་ངོ་ཡང་ཚ་གི་མི་འདུག་ཅེས་ཁོ་ཚོས་བསམ་སྲིད། དེར་བརྟེན། ངས་འཛན་ཕོའི་ཆེད་དེབ་ཅིག་བྲིས་ན་གཅིག་བྱས་ན་མི་ཁ་ཤས་ལ་ཕན་ཐོགས་ཡོང་གི་རེད་དྲན་སོང་། དངོས་གནས་མི་ཁ་ཤས་ཤིག་གིས་ཁྱེད་ཀྱིས་ངའི་མི་ཚེ་སྟབས་བདེ་རུ་བཏང་སོང་ཞེས་བརྗོད་བྱུང་། ངའི་བསམ་བློ་ལ་དགེ་འདུན་ཆོས་འཕེལ་གྱི་དེབ་དངོས་མ་དེས་བོད་པའི་མི་ཚང་ཁ་ཤས་ལ་བདེ་སྐྱིད་སྦྱིན་ཡོད་ཀྱི་རེད་བསམ་གྱི་འདུག དགེ་འདུན་ཆོས་འཕེལ་གྱིས་དེབ་དེ་འབྲི་དགོས་པའི་ཀུན་སློང་དང་ལྕམ་གཡུ་ཐོག་གིས་དེབ་དེ་བསྒྱུར་རོགས་ཟེར་དགོས་པའི་ཀུན་སློང་དེ་འདི་ཡིན་པ་གསལ་བོ་རེད།
འཁྲུག་ཆ་ཆེ་བའི་ཚོགས་འདུ་འདིས་ངའི་སེམས་ལ་གཤམ་གསལ་གྱི་དྲི་བ་འདི་དག་བཀོད་གནང་སོང་།
༡། དགེ་འདུན་ཆོས་འཕེལ་དངུལ་ལོ་རྫུན་མ་བཟོས་པར་བརྟེན་ནས་ཕྱི་ཚུལ་ཙམ་གྱིས་འཛིན་བཟུང་བྱས་པ་ཡིན་ན། དེ་ལ་བདེན་རྒྱབ་ཁུངས་སྐྱེལ་བྱེད་རྒྱུ་ཅི་ཞིག་ཡོད་དམ། ཁོང་གིས་བོད་ཀྱི་དངུལ་ལོའི་འདྲ་བཤུས་བཟོས་མྱོང་ཡོད་དམ།
༢། དགེ་འདུན་ཆོས་འཕེལ་ལ་དངོས་སུ་ཁྲིམས་ཐོག་གྱོད་འཛུགས་བྱས་ཡོད་དམ།
༣། ཁོང་འཛིན་བཟུང་བྱེད་དགོས་པའི་རྒྱུ་མཚན་ངོ་མ་ཅི་ཡིན་ནམ། ཁོང་འཛིན་བཟུང་བྱེད་མཁན་ཇུས་འདོན་པ་གཙོ་བོ་སུ་ཡིན་ནམ།
༤། དགེ་འདུན་ཆོས་འཕེལ་གྱི་སྐྱེས་སྨན་གྱིས་ཁོང་བཀག་སྐྱིལ་བྱས་རྗེས་ཁོང་ལ་ཅི་ཞིག་བཤད་ཡོད་དམ།
༥། དགེ་འདུན་ཆོས་འཕེལ་ཏཱ་ལའི་བླ་མ་ཡི་ཡོངས་ཁྱབ་ནག་ཉེས་གུ་ཡངས་གཏོང་ཁོངས་ནས་གློད་དཀྲོལ་བྱས་ཡོད་དམ། ཁོང་གི་གློད་དཀྲོལ་དེ་མི་གཞན་པ་གློད་པའི་རྗེས་ནས་བྱུང་བ་ཡིན་ནམ། དེ་ལྟར་ཡིན་ན། ཁོང་གི་དོན་དག་དེ་གཞན་དང་མ་འདྲ་བའི་རྙོག་འཛིང་བྱ་དཀའ་བའི་རིགས་ཤིག་ཡིན་ནམ།
༦། གལ་སྲིད་དགེ་འདུན་ཆོས་འཕེལ་ལོ་གཉིས་དང་ཟླ་བཞིའི་རིང་འཛིན་བཟུང་བཙོན་འཇུག་བྱས་༼རྒྱལ་ཁབ་ཀྱི་དགྲ་བོ་གཅིག་ཡིན་ཞེས༽ཡོད་ཚེ། དགེ་འདུན་ཆོས་འཕེལ་སྤྱི་ལོ་༡༩༥༠བའི་ལོ་རབས་ནང་དུ་བོད་ཀྱི་ཆབ་སྲིད་ལ་ཤུགས་རྐྱེན་དེ་འདྲ་མེད་པས་ཁོང་གི་ཆབ་སྲིད་ལོ་རྒྱུས་ནང་འབྲི་འོས་པའི་ཚིག་བརྗོད་ཅི་ཡང་མེད་ཅེས་མེལ་རྒོལ་སི་ཊེན་གྱིས་དེ་ལྟར་བརྗོད་དགོས་དོན་ཅི་ཡིན་ནམ། ཁོང་འཛིན་བཟུང་བྱས་ཡོད་སྐོར་དུས་སྐབས་དེར་དོ་སྣང་བྱུང་མེད་པ་ཡིན་ནམ། ཡང་ན་ཁོང་གི་འཛིན་བཟུང་གི་དོན་རྐྱེན་དེས་ཁོང་དང་དུས་མཉམ་གྱི་མི་རྣམས་ལ་ཤུགས་རྐྱེན་ཆེན་པོ་བཞག་ཡོད་དམ།
༧། བོད་ཕྱི་ནང་གཉིས་ཀའི་བོད་གཞུང་གིས་དགེ་འདུན་ཆོས་འཕེལ་འཛིན་བཟུང་བྱས་པར་དགོངས་སེལ་ཞུས་ཡོད་དམ། གལ་སྲིད་དགོངས་སེལ་བྱས་མེད་ན། ཁོང་གི་འདི་ནི་སྦ་གསང་བྱས་པའི་ནག་ཉེས་ཉིན་ནས་ཉིན་རེ་བཞིན་ཇེ་ཆེར་དང་ཇེ་སྡུག་ཏུ་འགྲོ་བཞིན་པ་ཞིག་རེད་དམ།
༨། དགེ་འདུན་ཆོས་འཕེལ་བཙོན་འཇུག་བྱེད་སའི་བཙོན་ཤག་གི་སྒོ་ཐེལ་དེ་ཁོང་གློད་དཀྲོལ་བྱེད་སྐབས་བཅག་གཏོར་བྱས་ཡོད་པའི་རྒྱུ་མཚན་ཅི་ཡིན་ནམ། དེ་ལྟར་ཡིན་ན། ཁོང་གི་བཙོན་ཤག་གི་སྒོ་དམ་པོར་བརྒྱབ་སྟེ་ཁོང་ཕྱི་ལོགས་ལ་ཁམས་གསེང་བྱེད་པར་གཏན་ནས་འགྲོ་བཅུག་མེད་དམ། ཁོང་གི་བཙོན་ཤག་ལ་བཟའ་བཏུང་རིགས་སྐྱེལ་སྐབས་ཁོང་གིས་ཐ་མག་གི་སྤྱིལ་ཤོག་སྟེང་ཡི་གེ་བྲིས་ནས་བསྐུར་གཏོང་བྱེད་ཀྱི་ཡོད། དེ་རྣམས་བཙོན་ཁང་༼ཁོང་གི་བཙོན་ཤག༽ནས་དངོས་སུ་ཁོང་ལ་ངོ་ཐུག་བྱས་ནས་རེག་ཡོད་དམ། ཡང་ན་བཙོན་སྲུང་པ་བརྒྱུད་ནས་རེག་པ་ཡིན།
༩། ཚོགས་འདུའི་མི་ཞིག་གིས་ཁོང་གི་བཙོན་ཤག་གི་རྩིག་ངོར་བྲིས་ཡོད་པའི་སྙན་གྲགས་ཆེ་བའི་ཤོ་ལོ་ཀ་དེ་དོན་ངོ་མས་སྐབས་དེར་མི་འདུག་ཅེས་བཤད་སོང་། དེ་བདེན་པ་ཡིན་ནམ།
༡༠། དགེ་འདུན་ཆོས་འཕེལ་ཁོང་བཙོན་ཁང་དུ་བཞུགས་སྐབས་ཉལ་ཐ་འཐེན་རྒྱུར་ངན་ལོབ་ཆགས་ཡོད་པ་རེད་དམ། སུས་ཁོང་ལ་ཉལ་ཐ་མཁོ་སྤྲོད་བྱས་པ་རེད། ཉལ་ཐ་ཅིའི་དོན་དུ་སྤྲད་པ་རེད།
༡༡། དགེ་འདུན་ཆོས་འཕེལ་གྱིས་ཚད་མ་རྣམ་འགྲེལ་ Dharmakirti’s Commentary on (Dignaga’s) “Compilation of Prime Cognition”༼ཆ་ཤས་ཤིག༽དེ་མི་གཞན་ཞིག་གི་མཉམ་དུ་དབྱིན་ཇིའི་སྐད་ཡིག་ལ་ཕབ་བསྒྱུར་བྱས་ཡོད་སྐོར་འབྲི་བརྗོད་བྱས་པ་ཡོད་དམ། བྱས་ཡོད་ན། མཉམ་བསྒྱུར་བྱེད་རོགས་མི་དེ་སུ་རེད།
༡༢། དགེ་འདུན་ཆོས་འཕེལ་ལ་ཆགས་སྲེད་ཆེད་དུ་མིའི་རིང་ཐུང་གི་ཚད་ཡོད་པའི་བུད་མེད་ཀྱི་ཨ་ལད་པད་ཀོ་གསོབ་གཟུགས་གཅིག་ཡོད་དམ། ཡོད་ན། ཁོང་བཙོན་འཇུག་བྱས་རྗེས་དེ་ལ་ཅི་ཞིག་བྱུང་པ་རེད།
༡༣། དགེ་འདུན་ཆོས་འཕེལ་དང་ཕ་བོང་ཁ་ཡི་འབྲེལ་བ་དེ་ག་རེ་རེད། ཕ་བོང་ཁ་ལྟ་བུའི་དགེ་ལུགས་པ་རྣམ་དག་ཅིག་གིས་དགེ་འདུན་ཆོས་འཕེལ་ལྟ་བུ་ཙོང་ཁ་བ་ཡི་ལྟ་ཚུལ་མང་པོ་ཁས་ལེན་གཏན་ནས་མི་བྱེད་མཁན་ཞིག་ལ་དགའ་མོས་བྱེད་པ་ཁྱད་མཚར་པོ་ཞིག་རེད།༼སྤྱིར་དགེ་ལུགས་པ་འགའ་རེས་རྙིང་མ་བ་དང་རྙིང་མ་བས་དགེ་ལུགས་པའི་ལྟ་ཚུལ་ལ་དགའ་མོས་མི་བྱེད་མོད། འོན་ཀྱང་ཕ་བོང་ཁ་ནི་དེ་ལྟར་མིན་པར་སྣང་༽
༡༤། དགེ་འདུན་ཆོས་འཕེལ་གྱིས་རྩོམ་རིག་གི་རྣམ་པ་གསར་པ་ཞིག་གསར་གཏོད་བྱས་མེད་ཅེས་པའི་ཚེ་རིང་ཤཱཀྱ་ཡི་གསལ་བཤད་ཅི་ཞིག་རེད། དཔེར་ན། རྩོམ་རིག་གི་རྣམ་པ་གསར་པ་ཞིག་གསར་གཏོད་བྱས་པ་དེ་ཤེས་ཡོན་ཅན་གྱི་ལས་འགུལ་རྩོམ་མཁན་ཞིག་གི་གལ་ཆེའི་རིན་ཐང་གི་ཚད་འཇལ་བྱེད་ཡིན་ནམ།
༡༥། ཚོགས་ཞུགས་པ་ཚོར་བསྟན་པའི་སྒམ་ནག་པོའི་འདྲ་པར་དེ་དགེ་འདུན་ཆོས་འཕེལ་གྱི་བྲིས་རྩོམ་བཅུག་ཡོད་ཟེར་བའི་སྒམ་ནག་པོ་སྐད་གྲགས་ཅན་དེ་ཡིན་ནམ།
༡༦། དགེ་འདུན་ཆོས་འཕེལ་གྱིས་སི་ལིངྒ་ལ་ག་རེ་བྱས་ཡོད་དམ།
༡༧། རྒྱ་གར་ལ་མ་བསྐྱོད་གོང་དགེ་འདུན་ཆོས་འཕེལ་སྒོ་མང་དུ་བཞུགས་སྐབས་ཀྱི་མཚན་གནས་ཅི་ཞིག་ཡིན་ནམ།
༡༨། སྲོལ་ལུགས་ཀྱི་བཀག་རྒྱ་གཏོར་བྱེད་དགེ་འདུན་ཆོས་འཕེལ་གྱི་ལྷུག་རྩོམ་དང་སྙན་ངག་གི་ནང་དུ་དོན་སྙིང་ཅི་ཞིག་ཡོད་དམ།


c: text/html

text:
རྩོམ་པ་པོ། ཝང་ཝི་ལུའོ། བོད་འགྱུར། འབྲོག་མྱི།
མཆན། སྐུ་ཞབས་ཝང་ཝི་ལུའོ (王维洛) ནི་ཆུ་བེད་བཟོ་སྐྲུན་ཆེད་མཁས་པ་དང་། བཟོ་བཀོད་རིག་པའི་འབུམ་རམས་པ། རྒྱ་ནག་དང་བོད་ཀྱི་ཆུ་བེད་དང་ཁོར་ཡུག་སྐོར་ལ་དཔྱད་གཏམ་མོད་པོ་འབྲི་མཁན། དེང་གི་རྒྱ་ནག་གི་ཆུ་བེད་དང་ཁོར་ཡུག་ཐད་ཚད་འཛིན་སའི་མང་གྲགས་ཅན་གྱི་ཆེད་མཁས་པ་ཞིག་རེད། རྒྱུན་དུ་བཞུགས་གནས་ཡོ་རོབ་འཇར་མིན་རེད།
ཡར་ཀླུང་གཙང་པོ་ནི་བོད་རང་སྐྱོང་ལྗོངས་མངའ་ཁོངས་ཀྱི་ཆུ་བོ་ཆེ་ཤོས་དེ་ཡིན་ལ། འཛམ་བུ་གླིང་དུ་ས་བབ་མཐོ་ཤོས་ཀྱི་གཙང་པོ་དེའང་ཡིན། འབྲི་ཆུ་དང་རྨ་ཆུ་ནང་བཞིན། ཡར་ཀླུང་གཙང་པོ་ནི་བོད་ཀྱི་དཔལ་ཡོན་གྱི་འབྱུང་གནས་དང་མ་ཡུམ་གཙང་པོ་ཡིན། ཡར་ཀླུང་གཙང་པོའི་སྐྱེ་ཁམས་མ་ལག་དེ་འབྲི་ཆུ་ལས་ཀྱང་དམིགས་བསལ་ཆེ་བ་དང་གནོད་འཚེ་ཕོག་སླ་བས། ཡར་ཀླུང་གཙང་པོ་གསར་སྤེལ་དགེ་བེད་ལེན་པའི་ལས་གཞི་དེ་འབྲི་ཆུ་གསར་སྤེལ་ལས་གནོད་འཚེ་ལྡབ་འགྱུར་གྱིས་ཆེ་བ་ཡོད།
གཅིག འབྲི་ཆུ་གསར་སྤེལ་ལས་ཀྱང་སྨྱོ་ཧམ་ཆེ་བའི་ཡར་ཀླུང་གཙང་པོ་གསར་སྤེལ།
༡༩༩༢ ལོར་རྒྱ་ནག་རྒྱལ་ཡོངས་དམངས་ཆེན་གྱིས་རྒྱལ་སྲིད་སྤྱི་ཁྱབ་ལྷན་ཁང་གིས་འབྲི་ཆུ་འགག་གསུམ་གསར་སྤེལ་བྱ་རྒྱུའི་གྲོས་གཞི་ལ་ཆོག་མཆན་བཀོད་ཅིང་། ༡༩༩༤ ལོར་འབྲི་ཆུ་འགག་གསུམ་གྱི་བཟོ་སྐྲུན་མགོ་ཚུགས་ནས། འབྲི་ཆུ་གསར་སྤེལ་ཆེན་མོ་དངོས་སུ་མགོ་བརྩམས། ༢༠༠༡ ལོའི་ཟླ ༣ པའི་ནང་། སྐབས་དེའི་སི་ཁྲོན་ཞིང་ཆེན་གྱི་དམར་ཤོག་དྲུང་ཆེ་ཀྲུག་ཡོང་ཁང(周永康)གིས་ཙི་ཕེང་ཕུ(紫坪铺)ཆུ་རགས་ཆེན་མོའི་བཟོ་བཀོད་ཀྱི་ལས་མགོ་བརྩམས་པ་སྦྲགས་ནུབ་རྒྱུད་ཆུ་གློག་དགེ་བེད་གསར་སྤེལ་གྱི་དུང་བརྡ་བརྒྱབས་པ་རེད། དུས་དེ་རིང་ལྷང་ལྷང་གི་དུང་སྒྲ་དེ་ད་དུང་ཡང་འཇགས་མེད། ཚོད་དཔག་ཅིག་བྱས་ན། ༢༠༣༠ ལོའི་སྔོན་དུ་བོད་ཕུད་པའི་རྒྱ་ནག་ནང་ཁུལ་གྱི་ཆུ་གློག་ཐོན་ཁུངས་ཡོད་དོ་ཅོག་གསར་སྤེལ་བྱས་ནས་རྫོགས་འགྲོ།
ཡར་ཀླུང་གཙང་པོའི་ཆུ་གློག་ཐོན་ཁུངས་ཀྱི་གསར་སྤེལ་དེ་རིག་གསར་སྔོན་གྱི་སྤྱི་ལོ ༡༩༥༨ ལོ་ནས་མགོ་ཚུགས་ཡོད་མོད། འོན་ཀྱང་ལག་རྩལ་གྱི་ཞན་ཆའི་དབང་གིས་གནས་སྐབས་རིང་ལུས་པ་རེད། ༡༩༨༦ ལོར། རྒྱ་ནག་དབུས་གཞུང་གིས་ཡར་ཀླུང་གཙང་པོའི་འཁྲིས་ཀྱི་ཡར་འབྲོག་གཡུ་མཚོའི་ཆུ་གློག་ས་ཚིགས་དེ་ལག་སྐྱེས་ཤིག་གི་ཚུལ་དུ་བོད་རང་སྐྱོང་ལྗོངས་སྲིད་གཞུང་ལ་ཕུལ་ནས། ཡང་བསྐྱར་གསར་སྤེལ་བྱ་ཆེད་འགག་གནད་ལས་འགྲོལ་ཐབས་བྱས། ཡིན་ན་ཡང་། འཛུགས་སྐྲུན་རྣམ་གྲངས་དེར་ཀུན་གཟིགས་པན་ཆེན་རིན་པོ་ཆེ་མཆོག་དང་ང་ཕོད་ངག་དབང་འཇིགས་མེད་སོགས་བོད་རིགས་དབུ་ཁྲིད་ཚོས་ངོ་རྒོལ་མཐའ་གཅིག་ཏུ་བྱས་རྐྱེན་ལམ་ལྷོང་བྱུང་མེད།
༢༠༡༠ ལོར། ཡར་ཀླུང་གཙང་པོའི་ཆུ་གློག་གསར་སྤེལ་གྱི་འཆར་གཞི་ཡང་བསྐྱར་ལག་ལེན་དུ་བསྟར་མགོ་ཚུགས། ༢༠༡༤ལོར། ཡར་ཀླུང་གཙང་པོའི་ཆུ་གཞུང་གི་ཆུ་གློག་ཆུ་རགས་ཆེ་ཤོས་རྫམ་ཆུ་རགས་ཆེན་མོ་འགྲུབ་ནས་གློག་འདོན་གྱི་ལས་མགོ་བརྩམས། དོན་དངོས་སུ་ཡར་ཀླུང་གཙང་པོ་གསར་སྤེལ་དེ་འབྲི་ཆུ་གསར་སྤེལ་ལས་ཀྱང་སྨྱོ་ཧམ་ཆེ་ཞིང་། སྐྱེ་ཁམས་ཁོར་ཡུག་དང་རིག་གཞུང་མཇུག་འབྲས་ལ་དེ་བས་ཀྱང་བསམ་མནོ་བཏང་མེད།
གཉིས། སྤྱི་ལེ ༣༠འི་ནང་ཚུན། ཆུ་རགས་གྲངས་ལྔ་བསྐྲུན་ཡོད། རགས་ཀྱི་མཐོ་ཚད་ལ་ནི།
གོམ་པ་བརྒྱ་ལས་བརྒལ་སོང་། མཇུག་འབྲས་མི་བསམ་རང་བསམ།
ཡར་ཀླུང་གཙང་པོ་ནི་བོད་ལྗོངས་མངའ་ཁོངས་ཀྱི་ཆུ་བོ་ཆེ་ཤོས་དེ་ཡིན་ལ། འཛམ་གླིང་ཁྱོན་ཡོངས་སུ་ས་བབ་མཐོ་ཤོས་ན་བཞུར་བའི་གཙང་པོ་ཆེ་ཤོས་ཀྱི་གྲས་ཀྱང་ཡིན། འབྲི་ཆུ་དང་རྨ་ཆུ་ནང་བཞིན། ཡར་ཀླུང་གཙང་པོ་ནི་བོད་ཀྱི་དཔལ་ཡོན་གྱི་འབྱུང་གནས་དང་མ་ཡུམ་གཙང་པོ་ཡིན།
ད་ལྟའི་ཆར། ཡར་ཀླུང་གཙང་པོའི་ཆུ་གློག་གསར་སྤེལ་དེ་གཙང་པོ་དེའི་གཙང་དཀྱིལ་དུ་འདུས་ཡོད། དེ་དང་ཆབས་ཅིག་ཡར་ཀླུང་གཙང་པོའི་ཀྱོག་ཆེན་དུ་འཛམ་གླིང་སྟེང་གི་ཆུ་གློག་ཆུ་རགས་ཆེ་ཤོས་དེ་བསྐྲུན་རྒྱུའི་སྔོན་འགྲོའི་ལས་གཞི་ལ་གྲ་སྒྲིག་བྱེད་མུས་སུ་རེད།
རྫམ་ཆུ་གློག་ཁང་ནི་ཡར་ཀླུང་གཙང་པོའི་ཆུ་གཞུང་གི་གཙང་དཀྱིལ་དུ་འཆར་བཀོད་དང་ཡང་ན་སྐྲུན་བཞིན་པའི་ཆུ་རགས་བརྒྱད ༼ ལ་ལས་བཅུ་གཅིག་ཟེར༽ ཀྱི་ནང་གི་གཅིག་རེད། གཞན་རྣམས་ནི། སྦ་ཡུལ་ཆུ་གློག་ཁང་། ཏཱ་གུ(大古དུང་དོར་མིན་ནམ་སྙམ།)ཆུ་གློག་ཁང་། ཇེས་ཞུ(街需)ཆུ་གློག་ཁང་། རྒྱ་ཚ་ཆུ་གློག་ཁང་། གླིང་མདའ་ཆུ་གློག་ཁང་། སྒྲོམ་མདའ་ཆུ་གློག་ཁང་། སྣང་ཆུ་གློག་ཁང་བཅས་རེད། རྟ་རྒྱུགས་ཆུ་རྩོད་གྱི་དུས་རབས་ལོ་ཤས་སྔོན་ནས་བརྩམས་ཡོད་ལ། ཆུ་གློག་ཁང་ཆེན་པོ་བརྒྱད་ཀྱི་ཁོངས་ཀྱི་སྔ་མ་ལྔ་དེ་ཧྭ་ནེང(华能)གློག་ཤུགས་ཚོགས་ཁག་ལ་གཏོགས་པ་དང་། གཱི་ཀྲུག(葛洲)ཚོགས་ཁག་དང་དྲག་ཆས་ཉེན་རྟོག་ཆུ་གློག་རུ་ཁག་གིས་འགན་ལེན་འཛུགས་སྐྲུན་བྱས་ཡོད་པ་དང་། ཕྱི་མ་གསུམ་དེ་གོའུ་ཏེན(国电)ཚོགས་ཁག་དང་དྲག་ཆས་ཉེན་རྟོག་ཆུ་གློག་རུ་ཁག་གི་འགན་ལེན་འཛུགས་སྐྲུན་བྱེད་ཀྱིན་ཡོད།
ཧྭ་ནེང་ཚོགས་ཁག་གིས་ཡར་ཀླུང་གཙང་པོའི་ཆུ་གཞུང་གི་གཙང་དཀྱིལ་ས་ཁུལ་ཁག་ཏུ་བསྐྲུན་རྒྱུའི་ཆུ་རགས་ཆེན་པོ་ལྔ་ལ་མཚོན་ན། སྔ་གཞུག་གི་བར་ཐག་ན་སྤྱི་ལེ ༣༧ ལས་མེད་པ་དང་། སྦ་ཡུལ་ཆུ་རགས་ཆེན་མོ་དང་ཏཱ་གུ་ཆུ་རགས་ཆེན་མོ་གཉིས་ཀྱི་བར་ན་སྤྱི་ལེ ༨ དང་། ཏཱ་གུ་ཆུ་རགས་ཆེན་མོ་དང་ཇེས་ཞུ་ཆུ་རགས་ཆེན་མོའི་བར་སྤྱི་ལེ ༧ ། ཇེ་ཞུ་ཆུ་རགས་ཆེན་མོ་དང་རྫམ་ཆུ་གློག་ཁང་གི་བར་སྤྱི་ལེ ༡༠། རྫམ་ཆུ་གློག་ཁང་དང་རྒྱ་ཚ་ཆུ་རགས་ཆེན་མོའི་བར་སྤྱི་ལེ ༡༡ དང་ཕྱེད་ཀ་ལས་མེད། ཆུ་རགས་འཛུགས་སྐྲུན་སྟུག་ཚད་ཐད་ནས་བཤད་ན། འཛམ་གླིང་སྟེང་གི་གཙང་པོ་ཆེན་པོ་མཐའ་དག་དང་བསྡུར་ན། ཡར་ཀླུང་གཙང་པོ་ནི་ཆུ་གཞུང་དུ་ཆུ་རགས་འཛུགས་སྐྲུན་བྱས་པའི་སྟུག་ཚད་ཧ་ཅང་མཐུག་པོའི་གཙང་པོ་དེ་རེད།
སྦ་ཡུལ་ཆུ་རགས་སུ་ཆུ་བསྐྱིལ་བའི་མཐོ་ཚད་ལ་གོམ་པ ༩༥དང་། ཇེས་ཞུ་ཆུ་རགས་སུ་ཆུ་བསྐྱིལ་བའི་མཐོ་ཚད་ལ་གོམ་པ ༡༡༧། རྫམ་ཆུ་གློག་ཁང་དུ་ཆུ་བསྐྱིལ་བའི་མཐོ་ཚད་ལ་གོམ་པ་༡༡༦། རྒྱ་ཚ་ཆུ་རགས་སུ་ཆུ་བསྐྱིལ་བའི་མཐོ་ཚད་ད་དུང་གཏན་འབེབ་བྱས་མི་འདུག ཆུ་རགས་ཆེན་པོ་དེ་ལྔ་བོའི་མཐོ་ཚད་ཕྱོགས་གཅིག་ཏུ་བསྡོམས་ན་མཐོ་ཚད་ལ་གོམ་པ ༥༠༠ བརྒལ་ཡོད། ཆུ་གཞུང་སྤྱི་ལེ ༣༧ གྱི་ནང་ཚུན་དུ་ཆུའི་མཐོ་ཚད་ལ་གོམ་པ་བརྒྱ་བརྒལ་བའི་ཆུ་རགས་ཆེན་མོ་ལྔ་བསྟུད་མར་བསྐྲུན་རྒྱུ་དང་། ཁྱོན་བསྡོམས་པའི་མཐོ་ཚད་དེ་གོམ་པ ༥༠༠ ལས་བརྒལ་ཡོད་པས། དེ་ནི་འཛམ་གློང་ཁྱོན་ཡོངས་ཀྱི་ལོ་རྒྱུས་སུ་བྱུང་མ་མྱོང་བ་ཞིག་རེད།
གསུམ། མེ་ཏོག་ཆུ་རགས་ཆེན་མོ།
རྒྱ་ནག་གི་བཟོ་བཀོད་པ་ཚོར་མཚོན་ན། མེ་ཏོག་ཆུ་རགས་ཆེན་མོ་ནི་འབྲི་ཆུ་འགག་སྒོའི་ཆུ་རགས་ལས་ཀྱང་མཛེས་ཤིང་ལྟ་ན་སྡུག་པའི་སྨོན་འདུན་དེ་ཡིན། ཁོང་ཚོའི་བཤད་སྟངས་ལྟར་ན། རྫམ་ཆུ་གློག་ཁང་དེ་ཡར་ཀླུང་གཙང་པོ་གསར་སྤེལ་གྱི་བསྟན་བཅོས་དེའི་མཆོད་བརྗོད་ལྟ་བུ་ཞིག་རེད།
རྒྱ་ནག་གི་སྨྱན་བྱད་ཁག་གི་གནས་ཚུལ་ལ་གཞིགས་ན། ཡར་ཀླུང་གཙང་པོའི་ཀྱོག་ཆེན་ནི་འཛམ་གླིང་སྟེང་ཆེས་གཏིང་ཟབ་པ། ཆེས་རིང་པའི་གྲོག་རོང་དེ་ཡིན་ལ། གྲོག་རོང་གི་སྟོད་དེ་བོད་ལྗོངས་སྨན་གླིང་རྫོང་རྟ་ཐོག་ཁ་གྲོང་ཚོ༼ ས་བབ་གོམ་པ ༢༨༨༠༽ ནས། ལྷོ་སྣེ་མེ་ཏོག་རྫོང་པཱ་ཞི་ཁ་གྲོང་ཚོ༼ ས་བབ་གོམ་པ ༡༡༥༽ བར་དུ་སྤྱིའི་རིང་ཚད་ལ་སྤྱི་ལེ ༥༠༥ ཡོད་ཅིང་། གཏིང་ཟབ་ཤོས་དེ་གོམ་པ ༦༠༠༩ ཡོད་པ་རེད། ཡར་ཀླུང་གཙང་པོའི་ཆུ་ཤུགས་ཐོན་ཁུངས་ཀྱི་གསོག་ཚད་ལ་སྟོང་ཝྭ་ཁྲི ༧༩༠༠ ལྷག་ཡོད་པར་ངོས་འཛིན་བྱས་ཡོད། དེའི་ཁྲོད་དུ་ཀྱོག་ཆེན་གྲོག་རོང་གིས་ཡར་ཀླུང་གཙང་པོའི་ཆུ་ཤུགས་ཐོན་ཁུངས་ཀྱི་སུམ་ཆའི་གཉིས་ཡན་ཟིན་ཡོད། འཆར་གཞི་ལྟར་ན་ཀྱོག་ཆེན་ཁུལ་དུ་ཆུ་གློག་ཁང་གསར་བསྐྲུན་བྱེད་རྒྱུ་ཡིན་པ་དང་། བོངས་ཚད་སྟོང་ཝྭ་ཁྲི ༤༠༠༠ ནས ༥༠༠༠ ཅན་གྱི་འཕྲུལ་འཁོར་འཛུགས་འཆར་ཡོད་ཅིང་། དེ་ནི་འབྲི་ཆུ་འགག་གསུམ་ཆུ་བེད་ལྟེ་བའི་ལྡབ་གཉིས་དང་ཡང་ན་ལྡབ་གཉིས་དང་ཕྱེད་ཀའི་གཞི་ཁྱོན་ཡིན་པ་རེད། མ་འོངས་པའི་དུས་ཡུན་ཤིན་ཏུ་རིང་པོ་ཞིག་ལ་དེ་ལྟ་བུའི་ཆུ་གློག་འཕྲུལ་ཆས་གཞི་ཁྱོན་ལས་བརྒལ་མི་ནུས། ད་ལྟའི་ཆར་འབྲི་ཆུ་འགག་གསུམ་ཚོགས་ཁག་དང་། ཧྭ་ནེང་ཚོགས་ཁག་ཁེ་ལས་ཁང་སོགས་མེ་ཏོག་རྫོང་ཁོངས་སུ་སོང་ནས་སྔོན་འགྲོའི་ལས་གཞི་གྲ་སྒྲིག་བྱས་དང་བྱེད་མུས་སུ་ཡོད། དེའི་ནང་དུ ༢༠༡༠ ལོ་ནས ༢༠༡༣ ལོར། འབྲི་ཆུ་འགག་གསུམ་ཚོགས་ཁག་གི་དབུས་ལས་ཁང་དང་དེ་བཞིན་གཤམ་འོག་གི་འབྲི་ཆུ་གློག་ཤུགས་ཀྱིས་བོད་ལྗོངས་ལ་རོགས་རམ་འཛུགས་སྐྲུན་སོགས་རྣམ་གྲངས་བཞི་ཁས་བླངས་ཡོད་ཅིང་། སྒོར་མོ ༧༨༧༣༣༢༠༠ ཞལ་འདེབས་གནང་བ་དང་། ༢༠༡༣ ལོར་སྒོར ༣༥༠༠༠༠༠༠ ཞལ་འདེབས་སུ་ཕུལ་ཡོད་པ་རེད། སྔོན་འགྲོའི་མ་རྩ་བཙུགས་ཟིན་པས། ཁེ་བཟང་ཞིག་ངེས་པར་དུ་ཡོང་དགོས་ཀྱིན་ཡོད་པས། མདའ་མོ་ལྟོང་ཁར་སྤྲད་ཟིན་པས་མི་འཕེན་ལས་ཀྱི་རང་འཕེན་ཡིན།
རྒྱ་ནག་གི་སྨྱན་བྱད་ཁག་གི་ངོས་འཛིན་བྱས་པའི་རྒྱ་ནག་གི་གནད་དོན་ཆེ་ཤོས་ནི། མེ་ཏོག་རྫོང་པཱ་ཞི་ཁ་གྲོང་ཚོ་ཟེར་བ་དེ་རྒྱ་ནག་གི་དོན་དངོས་བདག་དབང་བཏང་འཛིན་འོག་མེད་པ་དང་། ས་ཁུལ་དེ་ལྷོ་ཁ་ས་ཁུལ་དུ་ཡོད་ཅིང་། ས་ཁུལ་དེ་དག་གི་དོན་དངོས་བཏང་འཛིན་བྱེད་མཁན་རྒྱ་གར་ཡིན། རྒྱ་ནག་གཞུང་གིས་གཏན་འབེབས་བྱེད་ཆོག་པའི་ཆུ་རགས་ཀྱི་ས་ཚིགས་དེ་རྒྱ་གར་གྱི་བཏང་འཛིན་འོག་ཡོད་པའི་ས་ཁུལ་ཡིན་མི་རུང་ལ། དེ་ངེས་པར་དུ་རྒྱ་ནག་རང་གི་བཏང་འཛིན་འོག་ཡོད་པའི་ས་ཁུལ་ནང་ཡིན་དགོས། གཅིག་བགྱིས་ན་རྒྱ་ནག་དང་རྒྱ་གར་གྱི་བཏང་འཛིན་ས་ཁུལ་གྱི་འགྲམ་ཡིན་ཡང་སྲིད། ཡིན་ན་ཡང་། དམག་དོན་ཐད་ནས་བཤད་ན། དེ་ནི་བདེ་འཇགས་ཤིག་མིན།
བཞི། ཡར་ཀླུང་གཙང་པོའི་ཆུ་ལག་ཁག་གསར་སྤེལ།
ཡར་ཀླུང་གཙང་པོའི་ཆུ་གཞུང་སྟེང་གི་གསར་སྤེལ་ཆེ་རིགས་ཁག་ལས་གཞན། ཡར་ཀླུང་གཙང་པོའི་ཆུ་ལག་ཁག་གི་སྟེང་དུའང་རྔམ་བརྗིད་ཆེ་བའི་དགེ་བེད་གསར་སྤེལ་འཆར་གཞི་སྤེལ་གྱིན་ཡོད། སྐུ་ཞབས་ཡཱང་ཡོན(扬勇)གྱིས་མཁོ་སྤྲོད་བྱས་པའི་ཡིག་ཆར་གཞིགས་ན། ཆུ་ལག་ཁག་ཏུ་བསྐྲུན་རྒྱུའི་གསར་སྤེལ་གྱི་འཆར་གཞི་གཤམ་གསལ།
ཡིད་འོང་གཙང་པོ། སྟོང་ཝྭ་ཁྲི ༢༨།
ཕར་ལུང་གཙང་པོ། སྟོང་ཝྭ་ཁྲི ༡༩།
ཉང་ཆུ། སྟོང་ཝྭ་ཁྲི ༣༠། དེའི་ནང་དུ་དཔའ་གསུམ་མཚོ་རུ་ཆུ་རགས་ཆེན་མོ་གསུམ་བསྐྲུན་པ་ཐེ་ཡོད། ༼ སྟོང་ཝྭ་ཁྲི ༡༠ ༽
ཨོ་ཁ་ཆུ། ཆུ་རགས་གསུམ། ཁྱོན་བསྡོམས་པའི་སྟོང་ཝྭ་ཁྲི ༥།
སྐྱིད་ཆུ། སྟོང་ཝྭ་ཁྲི ༢༠། དེའི་ནང་དུ་སྟོང་ཝྭ་ཁྲི ༡༠ ཅན་གྱི་འབྲི་གུང་ཆུ་གློག་ཁང་བསྐྲུན་ཟིན་པ་རེད།
མྱང་ཆུ། སྟོང་ཝྭ་ཁྲི ༣༠།
མདོག་གཞུང་གཙང་པོ། སྟོང་ཝྭ་ཁྲི ༦༠།
གམ་པ་རྫོང་གདིང་སྐྱེས་དང་བུམ་ཆུའི་བར། སྟོང་ཝྭ་ཁྲི ༢༠༠།
རྫ་ཡུལ་ཆུ་བོ། སྟོང་ཝྭ་ཁྲི ༡༥༠ཉེ་བ།
ཆུ་བོ་ཆུང་ཆུང་བྲག་ཆུ༼ ཉང་ཆུའི་ཆུ་ལག་ཞིག༽ གི་སྟེང་དུའང་ཆུ་རགས་བདུན་འཛུགས་སྐྲུན་བྱེད་འཆར་ཡོད་པ་རེད།
རྒྱ་ནག་ནང་ཁུལ་གྱི་ཡར་ཀླུང་གཙང་པོའི་ཆུ་གློག་གསར་སྤེལ་འཆར་གཞིའི་སྤྱིའི་གློག་འདོན་བོངས་ཚད་ནི་སྟོང་ཝྭ་ཁྲི ༦༥༠༠ ནས ༨༠༠༠རེད། བོངས་ཚད་དེ་འབྲི་ཆུ་འགག་གསུམ་ཆུ་རགས་ཆེན་མོ་བཞིའི་གཞི་ཁྱོན་དང་མཉམ་པའི་བཟོ་བཀོད་ཞིག་རེད།
ལྔ། ཡར་ཀླུང་གཙང་པོའི་ཆུ་བེད་གསར་སྤེལ་པའི་དམིགས་ཡུལ།
ཡར་ཀླུང་གཙང་པོའི་ཆུ་བེད་གསར་སྤེལ་གྱི་དམིགས་ཡུལ་གཙོ་བོ་ཞིག་ནི་བོད་གློག་ཕྱི་ཚོང་གི་དམིགས་ཡུལ་ཁོ་ན་ཡིན།
བོད་དབུས་མཐོ་སྒང་དུ་ཕུན་སུམ་ཚོགས་པའི་ཆུ་ཤུགས་ཐོན་ཁོངས་ཡོད་པ་ལས་གཞན། ཉི་མའི་འགྱེད་འཕྲོའི་ཐོན་ཁུངས་ཀྱང་ཕུན་སུམ་ཚོགས་པ་ཡིན། ད་དུང་རླུང་ཤུགས་དང་ས་དྲོད་ཐོན་ཁུངས་ཀྱང་ཡོད། གལ་ཏེ་ས་གནས་བོད་མི་དམངས་ཀྱི་གློག་ཤུགས་དགོས་མཁོ་སྐོང་ཆེད་ཁོ་ན་ཡིན་ཚེ། ཉི་མའི་འགྱེད་འཕྲོའི་ཐོན་ཁུངས་དང་། རླུང་ཤུགས། ས་དྲོད་ཐོན་ཁུངས་སོགས་དམིགས་སུ་བཀར་ནས་སྔོན་དུ་གསར་སྤེལ་དང་བཀོལ་སྤྱོད་བྱེད་འོས། དེ་ལྟར་བྱས་པའི་དགེ་མཚན་ནི་མ་རྩ་ཉུང་ཉུང་ཞིག་བཀོལ་ན་གྲུབ་འབྲས་ཆེན་པོ་ཞིག་རེག་སླ། ལྷག་པར་དུ་བོད་མི་འཚོ་གནས་ཀྱི་ཁྱད་ཆོས་ཏེ་ཁ་འཐོར་ནས་གནས་སྡོད་དང་དུས་ཚིགས་དང་བསྟུན་ནས་རྩྭ་ཆུ་སྙེག་ནས་འགྲོ་བའི་ཁྱད་ཆོས་དང་ཤིན་ཏུ་མཐུན། ཡིན་ན་ཡང་། བོད་རང་སྐྱོང་ལྗོངས་ཀྱི་ད་ལྟའི་གློག་ཤུགས་མཁོ་འདོན་གྱི་སྒྲིག་གཞི་ལ་གཞིགས་ན༼ ༢༠༡༤ལོའི་བར༽ རླུང་ནུས་ལ་བརྟེན་པའི་གློག་ཤུགས་སྟོང་ཝྭ་ཁྲི ༠.༧༥མ་གཏོགས་མེད་ལ། དེས ༠.༤ %ཟིན་ཡོད་པ་དང་། ཉི་འོད་ནུས་པའི་གློག་སྟོང་ཝྭ་ཁྲི ༡༩.༩༠། དེ་ཡིས ༡༡.༧%མ་གཏོགས་ཟིན་མེད། ས་དྲོད་གློག་ཁང་སྟོང་ཝྭ་ཁྲི ༢.༧༠། དེས་༡.༦%ཟིན་ཡོད། དེ་མིན་པའི་གློག་རིགས་སྟོང་ཝྭ་ཁྲི ༡.༦༠། དེས ༡.༠%མ་གཏོགས་ཟིན་མེད། འོན་ཀྱང་། རྡོ་སྣུམ་སྲེག་པའི་མེ་གློག་རིགས་ཏེ་སྐམ་གློག་སྟོང་ཝྭ་ཁྲི ༣༩.༠༠། དེ་ཡིས་༢༣.༠%ཟིན་ཡོད་ལ། གློག་ཤུགས་གཙོ་བོ་དེ་ཆུ་གློག་ཡིན་ཞིང་། དེ་ཡི་བོངས་ཚད་ལ་སྟོང་ཝྭ་ཁྲི ༡༠༥.༧ཡོད་ཅིང། དེ་ཡིས༦༢%ཟིན་འདུག ༢༠༡༤ལོའི་ལོ་མཇུག་བར། བོད་རང་སྐྱོང་ལྗོངས་ཀྱི་གློག་འདོན་སྤྱིའི་བོངས་ཚད་ནི་སྟོང་ཝྭ་ཁྲི ༡༦༩.༦༥ཡིན་པ་དང་། བོངས་ཚད་དེ་དགོས་མཁོ་ལས་ཆེ་བ་ཡིན་པས། ཕྱི་ཕྱོགས་སུ་ཚོང་བསྒྱུར་བྱེད་མགོ་བརྩམས་འདུག མ་འོངས་པར་བོད་རང་སྐྱོང་ལྗོངས་དེ་གློག་ཤུགས་ཕྱི་ཚོང་གི་ལྗོངས་ཆེན་ཞིག་ཏུ་གྱུར་ངེས་ཡིན།
བོད་རིགས་གྲོགས་པོ་ཞིག་གིས་བོད་ཁུལ་གྱི་གློག་གི་དངོས་ཡོད་གནས་སྟངས་འགྲེལ་བརྗོད་ལྟར་ན། ལྷ་ས་ཐེ་བའི་བོད་ལྗོངས་ཀྱི་ས་ཁུལ་མང་པོ་ཞིག་ཏུ་དུས་རྟག་ཏུ་གློག་ཆད་པའི་གནས་ཚུལ་བྱུང་གིན་ཡོད། ཡིན་ན་ཡང་། དེ་ནི་གློག་ཤུགས་ཀྱིས་མ་འདང་པར་བྱུང་བ་ཞིག་མིན་ལ། དེ་ནི་གློག་ཤུགས་མཁོ་སྤྲོད་སྒེར་སྡོམ་ལས་བྱུང་བ་ཤར་སྟག་རེད། རྒྱལ་གཉེར་གློག་ཤུགས་ཚོགས་ཁག་གིས་ཁོང་ཚོའི་ཁྲོམ་རའི་གོ་ས་དམ་སྲུང་གི་སླད་དང་། སྤྱི་ཚོགས་སྟེང་ཁོང་ཚོའི་སྨྲ་བརྗོད་ཀྱི་དབང་ཆ་དམ་འཛིན་སླད་དུ་བསམ་བཞིན་དུ་གློག་གཅོད་ཀྱིན་ཡོད་ལ། གློག་མི་འདང་པའི་རྣམ་པ་བཟོ་བཞིན་ཡོད་ལ། དེ་ལྟར་བྱས་པར་རྒྱ་ཆེའི་བོད་མི་དམངས་ཀྱིས་ཡར་ཀླུང་གཙང་པོ་གསར་སྤེལ་བེད་སྤྱོད་བྱ་རྒྱུར་ངོ་རྒོལ་རིགས་མི་ཡོང་རྒྱུའི་སླད་ཁོ་ནར་དམིགས་ཡོད། དེ་ནི་འབྲི་ཆུའི་འགག་གསུམ་གྱི་བཟོ་བཀོད་དངོས་སུ་མགོ་མ་ཚུགས་པའི་སྔོན་གྱི་གནས་སྟངས་དང་ཤིན་ཏུ་འདྲ་བོ་རེད། འབྲི་ཆུའི་འགག་གསུམ་གྱི་ཆུ་རགས་རྒྱག་རྒྱུའི་བཟོ་བཀོད་དངོས་སུ་མ་བརྩམ་པའི་སྔོན་དུ། རྒྱ་ནག་ཀྲུང་ཡོན(中原)་ས་ཆེན་ལ་གློག་གིས་མི་འདང་བའི་དཀའ་ངལ་མེད། འགག་གསུམ་བཟོ་བཀོད་འཛུགས་སྐྲུན་གྱི་བརྒྱུད་རིམ་ཁྲོད། ལའེ་ཕེང(李鹏)གིས་ཐབས་བརྒྱ་ཇུས་སྟོང་གིས་ནུས་ཤུགས་ཟད་གྲོན་དུ་འགྲོ་བའི་བཟོ་ལས་ཆེན་པོའི་རིགས་འཕེལ་རྒྱས་བྱས་པ་རེད། དེའི་དམིགས་ཡུལ་ནི་ཟད་གྲོན་ཆེན་པོ་འགྲོ་བའི་བཟོ་ལས་ཆེན་པོ་རིགས་ཀྱིས་འགག་གསུམ་བཟོ་བཀོད་ཀྱི་གློག་ཤུགས་ཟད་གྲོན་བྱ་ཆེད་རེད།
གོང་དུ་ཞུས་པའི་ཡར་ཀླུང་གཙང་པའི་ཆུ་གཞུང་གཙང་དཀྱིལ་གྱི་ཆུ་རགས་ཆེན་པོ་བརྒྱད་ཀྱི་ཁྱོན་བསྡོམས་པའི་འཕྲུལ་ཆས་ཀྱི་བོངས་ཚད་ནི་བོད་རང་སྐྱོང་ལྗོངས་ཡོངས་ཀྱི་འཕྲུལ་ཆས་ཡོང་རྫོགས་ཀྱི་བོངས་ཚད་ལས་ལྡབ་མང་པོ་རེད། དེ་བས་ན། ཡར་ཀླུང་གཙང་པོའི་ཆུ་གློག་གསར་སྤེལ་བེད་སྤྱོད་ཀྱི་དམིགས་ཡུལ་ནི་བོད་གློག་ཕྱི་ཚོང་ཁོ་ནའི་ཆེད་ཡིན་པ་གསལ་བོ་རེད།
དྲུག་པ། ཡར་ཀླུང་གཙང་པོའི་སྟེང་ཆུ་རགས་ཆེན་པོ་སྐྲུན་པའི་ཉེན་ཁ།
མདོ་དབུས་མཐོ་སྒང་ནི་རྟག་པར་ས་འགུལ་རྒྱུག་སའི་ས་ཁུལ་ཞིག་ཡིན། དེ་ལ་ཡོམ་ཚད་ཆེ་ཞིང་། ཁྱབ་རྒྱ་ཆེ་བ། རེབ་ཐེངས་མང་པོའི་ཁྱད་ཆོས་ལྡན་ཡོད།
༡༩༥༠ ལོའི་ཟླ ༨ ཚེས ༡༥ཉིན། རྫ་ཡུལ་མེ་ཏོག་རྫོང་དུ་ཟིན་བྲིས་ཡོད་པ་ལས་མདོ་དབུས་མཐོ་སྒང་སུ་བྱུང་མྱོང་མེད་པའི་ས་འགུལ་ཆེན་པོ་ཞིག་བརྒྱུགས་པ་རེད། ས་འགུལ་དེའི་འགུལ་ཚད་ནི ༨.༦ ཡིན། དེ་ནི་དུས་རབས ༢༠ བའི་ནང་རྒྱ་ནག་ནང་བརྒྱུགས་པའི་ས་འགུལ་ཆེ་ཤོས་དེ་ཡིན། ས་འགུལ་ལྟེ་བ་ཁེལ་ས་དེ་མེ་ཏོག་དང་རི་རྒྱལ་བར་ཡིན་པ་རེད། འགུལ་ཤུགས་ཤིན་ཏུ་དྲག་པའི་ས་འགུལ་གྱིས་སྐད་ཅིག་ཉིད་ལ་ཁང་མིག་ཁྲི་ཕྲག་མང་པོ་གཏོར་བཤིག་དང་མཉམ་དུ་གྲོང་ཁྱེར་དང་གྲོང་ཚོ་སྟོང་ཕྲག་མང་པོ་མཁར་ཤུལ་གྱང་རལ་དུ་གྱུར་ཞིང་། ས་གཞིར་སེར་ཀ་གས། སའི་གཏིང་ནས་ཆུ་འཕྱུར། གངས་རིར་གངས་རོལ་བརྒྱུགས། འཁྱག་རོམ་དུམ་བུར་གས། རི་ཉིལ་བྲག་ཞིག་ནས་ཡར་ཀླུང་གཙང་པོ་དང་དེ་ཡི་ཆུ་ལག་འགག་ནས་ཡར་ཀླུང་གཙང་པོ་དང་དེ་ཡི་ཆུ་ལག་ཁག་གི་སྟེང་རང་བྱུང་གི་མཚོ་མོ་མང་པོ་འཁྱིལ། སྐབས་ཤིག་ལ་རང་བྱུང་གི་ཆུ་ཀླུང་དེ་དག་ཁ་ཤོར་ནས་ཡར་ཀླུང་གཙང་པོའི་གཙང་སྨད་དུ་ཆུ་ལོག་གི་གནོད་འཚེ་ཚབ་ཆེན་བྱུང་ནས་མི་སྟོང་ཕྲག་ལྔ་ལྷག་གི་འཚེ་སྲོག་ཁྱེར། སྐབས་དེའི་ཡིག་ཆ་ལྟར་ན། རི་ཉིལ་རྡོ་བཤུད་ལས་གྲུབ་པའི་རང་བྱུང་ཆུ་འཁྱིལ་གྱི་མཐོ་ཚད་ལ་གོམ་པ་ལྔ་བཅུ་ལྷག་ཡོད་པ་དང་། གཙང་པོའི་ཞེང་ངོས་དེ་གོམ་པ་ཉི་ཤུ་ནས་བརྒྱད་ཅུ་ལ་འཕར་ཡོད་པ་རེད། ལུང་པ་ཚང་མ་ཆུས་གང་ནས་བོད་ཀྱི་དགོན་སྡེ་མང་པོའང་ཆུས་བསྣུབས་པ་རེད།
ས་གཤིས་རིགས་གཅིག་རྐང་འཛིན་པ་སྐུ་ཞབས་ཡཱང་ཡོན་ལགས་ཀྱིས་བཤད་རྒྱུར། མདོ་དབུས་མཐོ་སྒང་གི་ས་གཤིས་ཀྱི་བྱེད་ལས་ཧ་ཅང་དྲག་པོ་ཡིན་པས་ས་འགུལ་དང་རི་ཉིལ་རྡོ་བཤུད་རིགས་དུས་རྟག་ཏུ་བྱུང་གིན་ཡོད་ལ། ཡར་ཀླུང་གཙོང་པོའི་འགག་འཕྲེང་ཆེན་མོ་ད་དུང་ཡང་གྲུབ་བཞིན་པའི་སྒང་ཡིན་ལ། ཞིབ་འཇུག་ལས་ཤེས་པ་ཞིག་ནི། རི་ཉིལ་རྡོ་བཤུད་བརྒྱ་ཕྲག་མང་པོའི་རྐྱེན་གྱིས་མ་འོངས་པར་ས་འགུལ་གྱི་གནོན་འཚེ་བསྟུད་མར་བྱུང་སྲིད་པ་རེད་ཟེར།
དུས་རབས ༢༠ ལོ་རབས ༥༠སྟོད་དུ། ཚད་རིམ་བརྒྱད་ཅན་གྱི་ས་འགུལ་ཞིག་གིས་རི་ཉིལ་བྲག་ཞིག་གི་གནོན་འཚེ་ཚབ་ཆེན་བྱུང་ནས་གཙང་པོའི་སྨད་རྒྱུད་དུ་ཆུ་ལོག་རྒྱུན་ཆད་མེད་པར་བྱུང་། ༢༠༠༠ ལོའི་ཟླ ༤པར། སྐུ་ཞབས་ཡཱང་ཡོན་གྱིས་བོད་ལྗོངས་ཡིད་འོང་ཁུལ་དུ་གཞི་རྒྱ་ཆེ་བའི་ས་རོལ་རྡོ་བཤུད་ཞིག་དངོས་སུ་མཐོང་མྱོང་ཞིང་། ས་རོལ་རྡོ་བཤུད་དེས་གཙང་ཆུ་བཀག་སྟབས་དུས་ཡུན་ཐུང་ངུའི་ནང་ཆུ་འཁྱིལ་ཆེན་པོ་ཞིག་ཆགས་པ་དང་། ཆུ་འཁྱིལ་དེ་ཉིན ༦༠ རྗེས་ཁ་ཤོར་ནས་གཙང་འགྲམ་གྱི་ཡུལ་མི་ཁྲི་ཕྲག་མང་པོར་གནོད་འཚེ་ཕོག་པ་དང་འགྲིམ་འགྲུལ་ཆད། གནས་དེ་རུ་དེ་ལྟ་བུའི་རང་བྱུང་གནོད་འཚེ་རྟག་པར་བྱུང་གིན་ཡོད།
༢༠༡༥ལོའི་ཟླ ༤ ཚེས ༢༥ཉིན། བོད་ལྗོངས་ལྷོ་ངོས་ཀྱི་བལ་བོའི་ཡུལ་དུ་ཚད་རིམ ༧.༨ཅན་གྱི་ས་འགུལ་བྱུང་ནས་རྒྱ་ནག་འགག་གསུམ་ཚོགས་ཁག་གིས་བལ་ཡུལ་དུ་བཟོ་སྐྲུན་བྱེད་བཞིན་པའི་ཆུ་མཛོད་ཆུ་རགས་ཚང་མ་སྐད་ཅིག་ཉིད་དུ་གཏོར་བཤིག་བཏང་བ་རེད།
དུས་དེ་རིང་ཡར་ཀླུང་གཙང་པོའི་དཀྱིལ་རྒྱུད་ཀྱི་སྤྱི་ལེ ༣༧ གྱི་ནང་དུ་མཐོ་ཚད་གོམ་པ་བརྒྱ་བརྒལ་བའི་ཆུ་རགས་ཆེན་པོ་ལྔ་གཅིག་གི་རྗེས་ལ་གཅིག་མཐུད་ནས་བསྐྲུན་འཆར་ཡོད་པ་དང་། ཆུ་རགས་དེ་ལྔའི་སྨད་རྒྱུད་ནས་ཡང་དེ་དང་འདྲ་བའི་ཆུ་རགས་ཆེན་པོ་གསུམ་བསྐྲུན་འཆར་རེད། ས་གནས་དེ་དག་ཏུ་ས་འགུལ་ཆེན་པོ་རྒྱུགས་སྲིད་པ་རེད། རི་ཉིལ་རྡོ་བཤུད་ཀྱིས་ཡར་ཀླུང་གཙང་པོའི་བཞུད་རྒྱུད་བཅད་ནས་བཀག་མཚོ་ཆགས་རྒྱུ་དང་། དེ་ནས་ཁ་ཤོར་རྒྱུ། ཡང་ན་ས་འགུལ་གྱི་རྐྱེན་གྱིས་ཆུ་རགས་ལ་གནོན་འཚེ་ཐེབས་ནས་ཆུ་ཁ་ཤོར་ཚེ། དེ་དུས་ཀྱི་ཆུ་རླབས་དེ་གོམ་པ་ལྔ་བཅུ་ཡིན་མི་སྲིད། དེ་མིན་ཡར་ཀླུང་གཙང་པོའི་སྟེང་གི་ཆུ་རགས་ཚང་མ་ཨར་འདམ་གྱིས་བཟོ་བསྐྲུན་བྱས་ཡོད་པས། དེ་ཡི་ས་འགུལ་གྱི་འགུལ་ཤུགས་ཐེག་ནུས་དེ་རྡོ་སྤུངས་ཆུ་རགས་དང་ཨར་འདམ་གཞིའི་དབྱིབས་ཆུ་རགས་ལས་ཀྱང་ཞན་པ་ཡོད།
ཝང་ཀྲོ་ཡིང(王兆印)་སོགས་ཀྱིས ༼ མདོ་དབུས་མཐོ་སྒང—-ཆུ་བོའི་འགྱུར་ལྡོག་དང་སྐྱེ་ཁམས༽ ཞེས་པའི་དེབ་དེའི་ནང་དུ། ཡར་ཀླུང་གཙང་པོའི་གྲོག་རོང་དེ་སའི་ནང་ཟུག་གིན་ཡོད་པས་གཙང་པོ་ཕྱོགས་གཉིས་ཀའི་འགྲམ་ཇེ་མཐོ་ཇེ་གཟར་དུ་འགྲོ་བཞིན་ཡོད། འགྲམ་གཉིས་ཀའི་རིའི་གཟར་ཚད་ནི་ཏུའུ ༣༠ ཡིན་པས། རི་ཉིལ་རྡོ་བཤུད་གྱི་གནས་ནུས་ཡོང་སྲིད་པའི་ཚད་ཇེ་མཐོར་ཕྱིན་ཡོད་པ་རེད། ཅེས་བཀོད་འདུག
རྫམ་ཆུ་གློག་ཁང་གི་གཡོན་ཟུར་ན་གས་རྡིབ་བྱུང་པའི་རི་ཞིག་ཡོད་པ་རེད། ཏཱ་གུ་ཆུ་རགས་བསྐྲུན་ས་དེ་འཁྱགས་རོམ་སྤུངས་པའི་ངོས་སུ་ཁེལ་ཡོད། འཁྱགས་རོམ་སྤུངས་པའི་ཕུང་པོ་དེ་ཧ་ཅང་ཆེན་པོ་ཡིན་པས། གལ་ཏེ་གཡོ་འགུལ་ཅུང་ཞིག་ཐེབས་ཚེ། ཏཱ་གུ་ཆུ་རགས་ཀྱི་ཆགས་འཇིག་དང་ཐད་ཀར་འབྲེལ་བ་ཡོད། ཏཱ་གུ་ཆུ་རགས་ཀྱི་ཆགས་འཇིག་དེ་དེའི་འོག་ན་ཡོད་པའི་ཆུ་རགས་གཞན་པ་དྲུག་གི་ཆགས་འཇིག་དང་ཡང་འབྲེལ་བ་ཡོད། གལ་སྲིད་དེ་འདྲའི་གནས་སྟངས་བྱུང་ཚེ། སྤྱི་ལེ་བཅུ་ཕྲག་འགའི་ནང་དུ་བསྟུད་མར་བསྐྲུན་པའི་ཁྱོན་བསྡོམས་པའི་མཐོ་ཚད་ལ་གོམ་པ ༥༠༠ བརྒལ་བའི་ཆུ་རགས་བདུན་གྱི་ཆགས་འཇིག་ལ་ཐུག་ཡོད་པས། གཏོར་བརླག་གི་ཤེད་ཤུགས་དེ་ཚོད་དཔག་བྱེད་ཐུབ་པ་ཞིག་མིན།
ཡར་ཀླུང་གཙང་པོའི་གཙང་གཞུང་གི་གཙང་དཀྱིལ་དུ་འཆར་བཀོད་ལྟར་འཛུགས་བསྐྲུན་བྱ་རྒྱུའི་ཆུ་གློག་ཆུ་རགས་ཆེན་པོ་བརྒྱད་པོ་དེའི་མཐོ་ཚད་ཁྱོན་དུ་བསྡོམས་ན་གོམ་པ ༥༠༠ ལྷག་ཡོད་པ་དང་། ཆུ་རགས་ནང་ཆུ་གསོག་པ་ཡིས་ཡར་ཀླུང་གཙང་པོའི་གཙང་གཞུང་གི་ཆུའི་ཚད་ཇེ་མཐོར་བཏང་པའི་རྐྱེན་གྱིས། བོད་ལྗོངས་མཐོ་སྒང་གི་གནམ་གཤིས་ལ་འགྱུར་བ་སྔར་ལས་མགྱོགས་པས་ཐེབས་ངེས་ཡིན་པ་དང་། དེ་བཞིན་དུ་རི་བོ་ཇོ་མོ་གླང་མའི་རི་རྒྱུད་གྱི་འཁྱགས་རོམ་ཞུ་ཚད་ཀྱང་ལྡབ་ཀྱིས་ཇེ་མགྱོགས་སུ་འགྲོ་ངེས་ཡིན་པས། དེ་ཡི་རྐྱེན་གྱིས་ཡར་ཀླུང་གཙང་པོའི་རྒྱུད་བྱེ་ཐང་ཅན་དུ་འགྱུར་རྒྱུའི་རྒྱ་ཁྱོན་ཡང་ཇེ་ཆེར་འགྲོ་ངེས་ཡིན།
བདུན། མཇུག་གི་གཏམ།
སྤྱི་ལོ ༢༠༡༦ལོའི་ཟླ ༡ ཚེས ༥ལ། ཞི་ཅིན་ཕེང་གིས་རྒྱ་ནག་ཁྲོན་ཆིན་དུ་བསྐོངས་པའི་འབྲི་ཆུའི་འགྲམ་རྒྱུད་དཔལ་འབྱོར་འཕེལ་རྒྱས་བཞུགས་མོལ་ཚོགས་འདུའི་སྟེང་། འབྲི་ཆུ་ལ་གཞན་དང་མ་འདྲ་བའི་སྐྱེ་ཁམས་མ་ལག་ཡོད་པ་དང་། ད་ལྟ་དང་མ་འོངས་པའི་དུས་ཡུན་ཅུང་རིང་པོ་ཞིག་གི་ནང་དུ། འབྲི་ཆུའི་སྐྱེ་ཁམས་སླར་གསོའི་ལས་དོན་དེ་ཡོད་ཚད་ཀྱི་ཐོག་མར་འཇོག་དགོས་ལ། “སྲུང་སྐྱོབ་ལ་གཙིགས་འཛིན། གསར་སྤེལ་རིགས་མི་བྱེད།” བཅོས་བསྒྱུར་གསར་གཏོད་ཀྱི་ཐབས་ལམ་གསར་བར་བརྟེན་ནས་འབྲི་ཆུའི་སྐྱེ་ཁམས་ལ་སྲུང་སྐྱོབ་བྱེད་དགོས་ཞེས་ནན་བརྗོད་གནང་ཡོད།
འབྲི་ཆུའི་གསར་སྤེལ་ཆེན་མོ་དེ་སྤྱི་ལོ ༡༩༩༢ ལོའི་འབྲི་ཆུའི་དགག་གསུམ་བཟོ་བཀོད་ནས་མགོ་བརྩམས་ཡོད་པ་དང་། ལོ ༢༤འི་རིང་གི་དངོས་ཡོད་ལག་ལེན་ལས། འབྲི་ཆུ་གསར་སྤེལ་ཆེན་མོའི་ནོར་འཁྲུལ་དང་ཕམ་ཉེས་གང་ཡོད་བདེན་དབང་བྱས་ཡོད་པ་རེད།
ཡར་ཀླུང་གཙང་པོའི་གསར་སྤེལ་ཆེན་མོ་དེ་འབྲི་ཆུའི་གསར་སྤེལ་ཆེན་མོ་ལས་རྦད་དེ་སྨྱོ་ཧམ་ཆེ་བ་ཡོད། ཡར་ཀླུང་གཙང་པོའི་སྐྱེ་ཁམས་དེ་འབྲི་ཆུའི་ལས་ཀྱང་གནོན་འཚེ་ཐེབས་སླ། མི་རྣམས་པས་ད་དུང་ཡང་ལོ་བཅུ་ཕྲག་འགའི་ལག་ལེན་ལས་ཡར་ཀླུང་གཙང་པོའི་གསར་སྤེལ་ཆེན་མོར་སྐྱོན་ཆ་དང་ནོར་འཁྲུལ་ཅི་ཡོད་ལྟ་དགོས་སམ། དུས་དེ་དུས་ད་གཟོད་ཡང་བསྐྱར “སྲུང་སྐྱོབ་གཙིགས་འཛིན། གསར་སྤེལ་རིགས་མི་བྱེད” ཆེས་ལབ་རྒྱུ་ཡིན་ནམ།

robotstxt: allowed

filter: keep


text:
Terdzo-YA-002
དམ་ཆོས་སྤྲུལ་སྐུ་སྙིང་ཐིག་ལས༔ འཕགས་པ་ཐུགས་རྗེ་ཆེན་པོ་ནམ་མཁའ་རྒྱལ་པོའི་ཕྲིན་ལས་རང་གཞུང་འགྲོ་དོན་ལྷུན་གྲུབ་ནོར་བུ་པདྨའི་ཕྲེང་བ་
by ཀརྨ་པ་བདུད་འདུལ་རྡོ་རྗེ་ (Bdud 'dul rdo rje)
in དམ་ཆོས་སྤྲུལ་སྐུ་སྙིང་ཐིག་ (Dam chos sprul sku snying thig)
Volume 24 (ཡ) / Pages 5-18 / Folios 1a1 to 7b4
Tibetan Text
༁ྃ༔ དམ་ཆོས་སྤྲུལ་སྐུ་སྙིང་ཐིག་ལས༔ འཕགས་པ་ཐུགས་རྗེ་ཆེན་པོ་ནམ་མཁའ་རྒྱལ་པོའི་ཕྲིན་ལས་རང་གཞུང་འགྲོ་དོན་ལྷུན་གྲུབ་ནོར་བུ་པདྨའི་ཕྲེང་བ་བཞུགས་སོ༔ ྈྈྈྈྈྈྈྈྈ ཨོཾ་ཨཱཿཧཱུྃ་ཧྲཱི༔ ཨོཾ་མ་ཎི་པདྨེ་ཧཱུྃ༔ འཕགས་མཆོག་ཐུགས་རྗེ་ཅན་ལ་ཕྱག་འཚལ་ལོ༔ དེ་སྒྲུབ་ལས་བྱང་རིམ་པ་འདི་བཞིན་བྱ༔ སྔོན་འགྲོ་དངོས་གཞི་རྗེས་གསུམ་ལས༔ དང་པོ་སྔོན་འགྲོའི་ལས་རིམ་བརྒྱད་བསྟན་ནོ༔ སྐྱབས་སུ་འགྲོ་དང་སེམས་བསྐྱེད་དང༔ སྒྲུབ་རྫས་བཤམ་དང་བཤགས་སྦྱང་དང༔ བཀའ་བསྒོ་དང་ནི་མཚམས་གཅད་དང༔ བྱིན་གྱིས་དབབ་དང་མཆོད་བྱིན་བརླབ༔ སྔོན་འགྲོ་རྣམ་པ་རིམ་དགུ་འོ༔ ན་མོ་གུ་རུ་དྷེ་ཝ་དྷཱ་ཀཱི་ནཱི༔ ས་མ་ཡཱ་རྒྱ་རྒྱ་རྒྱ༔ དང་པོ་སྐྱབས་སེམས་བཤགས་སྦྱང་སྔོན་སོང་ནས༔ གསུམ་པ་བགེགས་ལ་བཀའ་བསྒོ་བ་ནི༔ བདག་ཉིད་སྐད་ཅིག་གིས་དཔལ་ཆེན་པོ་པདྨ་དབང་ཆེན་སྐུ་མདོག་དམར་ནག་ཤིན་ཏུ་ཁྲོས་པ་ཞལ་གསུམ་ཕྱག་དྲུག་པ༔ གཡས་ཞལ་དཀར་བ༔ གཡོན་ཞལ་སྔོ་བ༔ དབུས་ཞལ་དམར་ནག་ཏུ་འབར་བ༔ སྤྱན་གསུམ་སྡང་མིག་བར་སྣང་གི་ཁམས་སུ་གཟིགས་པ༔ སྨ་ར་སྨིན་མ་མེ་འོད་འཕྲོ་བ༔ ཞལ་གདངས་ཤིང་ལྗགས་འདྲིལ་བ༔ གནམ་ལྕགས་ཀྱི་མཆེ་བ་ཟང་ཡག་ཏུ་གཙིགས་པ༔ དབུ་སྐྲ་དམར་སེར་སྲིད་པའི་རྩེ་མོ་ན་མེ་ལྟར་དུ་འབར་བ༔ སྐྲ་གསེབ་ན་རྟ་མགོ་ལྗང་གུ་གསུམ་གྱིས་རྟ་སྐད་ནམ་མཁའི་དབྱིངས་སུ་སྒྲོག་པས༔ སྣང་སྲིད་ཐམས་ཅད་དབང་དུ་སྡུད་ཅིང་བགེགས་དཔུང་ཐམས་ཅད་ཟིལ་གྱིས་གནོན་པ༔ ཕྱག་དྲུག་གཡས་གསུམ་རྡོ་རྗེ་ཁ་ཊྭཱཾ་སྦྲུལ་ཞགས༔ གཡོན་གསུམ་ན་དྲིལ་བུ་བྷན་དམར་ལྕགས་སྒྲོག་བསྣམས་པ༔ ཞབས་བཞི་གྱད་ཀྱི་འདོར་ཐབས་སུ་བསྒྲད་པ༔ ས་བདག་ཀླུ་གཉན་ཐམས་ཅད་གནོན་པ༔ ཡུམ་མཆོག་ཙ་ཏི་དབང་ཕྱུག་མ་དང་གཉིས་མེད་དུ་འཁྲིལ་བ༔ དུར་ཁྲོད་ཀྱི་ཆས་བརྒྱད་དང་དཔལ་གྱི་ཆས་དགུས་བརྒྱན་པ་ཡེ་ཤེས་ཀྱི་མེ་དཔུང་འབར་བའི་ཀློང་དུ་ཧྲཱིཿཧྲཱིཿཞེས་པའི་སྒྲ་སྒྲོག་པས༔ འཇིག་རྟེན་གྱི་ཁམས་ཀྱི་བགེགས་དཔུང་ཐམས་ཅད་ཚར་གཅོད་པ༔ ཧཱུྃ་ཧཱུྃ་ཞེས་པའི་སྒྲ་སྒྲོག་པས༔ སྟེང་འོག་ཕྱོགས་མཚམས་ཐམས་ཅད་ཡེ་ཤེས་ཀྱི་མེ་དཔུང་དང༔ འཇའ་འོད་དང་ཡིག་འབྲུ་དང་མཚོན་ཆ་ལ་སོགས་པ་རང་སྣང་ལས་གྲུབ་པའི་གཞལ་ཡས་ཀྱི་ཁང་ཆེན་པོ་གཅིག་ཏུ་བསམ༔ ཧྲཱིཿཧཱུྃ༔ ང་ནི་དཔལ་ཆེན་དབང་གི་ལྷ༔ རྟ་སྐད་རྔམ་སྒྲོག་བར་ཆད་སེལ༔ རང་རིག་རང་འཁྲུལ་སེམས་ཅན་རྣམས༔ ཉོན་མོངས་རྣམ་རྟོག་བག་ཆགས་ཀྱིས༔ ལྷ་དང་འདྲེ་བགེགས་གཉིས་སྣང་ཡང༔ རྣམ་པར་རྟོག་པའི་བགེགས་ཡིན་ནོ༔ འདྲེ་བགེགས་རང་གི་སེམས་ལས་བྱུང༔ སེམས་ཉིད་ཡེ་ནས་ཆོས་སྐུ་ལ༔ བགེགས་དང་བར་ཆད་མིང་ཡང་མེད༔ གཉིས་མེད་རང་གྲོལ་ཆོས་སྐུའི་མཚམས༔ འདི་ལ་སུས་ཀྱང་འདའ་མི་འགྱུར༔ ཧྲཱིཿཧྲཱིཿཧཱུྃ་ཧཱུྃ་ཕཊ་ཕཊ༔ བྱིན་འབེབ་ནི༔ ཧཱུྃ་ཧྲཱི༔ རྒྱལ་བའི་ཞིང་མཆོག་རི་བོ་ཏ་ལ་དང༔ ཕྱོགས་བཅུའི་ཞིང་ཁམས་རབ་འབྱམས་དཔག་མེད་ནས༔ བླ་མ་རིག་འཛིན་རྒྱལ་བ་རྒྱ་མཚོའི་ཚོགས༔ ཐུགས་རྗེ་ཆེན་པོ་ཡབ་ཡུམ་སྲས་འཁོར་བཅས༔ དཔའ་བོ་མཁའ་འགྲོ་བསྟན་སྲུང་རྒྱ་མཚོ་རྣམས༔ རང་རང་སོ་སོའི་གནས་ནས་སྐུ་སྐྱོད་ལ༔ གཞལ་ཡས་དཀྱིལ་འཁོར་འདི་ལ་བྱིན་ཆེན་ཕོབ༔ སྒྲུབ་མཆོག་རྣལ་འབྱོར་རྣམས་ལ་དབང་ཞི་སྐུར༔ སྒྲུབ་རྫས་བདུད་རྩིའི་རྒྱ་མཚོར་བསྒྱུར་དུ་གསོལ༔ སྣང་གསལ་ཞུན་མར་འདི་ལ་མདངས་ཕྱུངས་ཤིག༔ འདིར་ཚོགས་སྐལ་ལྡན་རྣམས་ལ་དངོས་གྲུབ་སྩོལ༔ སརྦ་མ་ཧཱ་གུ་རུ་ཨཱརྱ་ལོ་ཀེ་ཤྭ་ར་གྷ་གྷ་རཱ་ཛ་ཛྙཱ་ན་དྷཱ་ཀི་ས་པ་རི་ཝཱ་ར་ཨ་བེ་ཤ་ཡ་ཨཱ་ཨཱ༔ མཆོད་པ་བྱིན་རླབས་ནི༔ ཨོཾ་བཛྲ་ཨ་མྲྀཏ་སོགས༔ སྭ་བྷཱ་ཝས་སྦྱང༔ སྟོང་པའི་ངང་ལས་རིན་པོ་ཆེའི་སྣོད་ཡངས་ཤིང་རྒྱ་ཆེ་བ་རྣམས་ཀྱི་ནང་དུ༔ ཨོཾ་ཨཱཿཧཱུྃ༔ ལན་གསུམ། འོད་དུ་ཞུ་བ་ལས་བྱུང་བའི་ལྷ་རྫས་ལས་གྲུབ་པའི༔ མཆོད་ཡོན༔ ཞབས་བསིལ༔ མེ་ཏོག༔ བདུག་སྤོས༔ སྣང་གསལ༔ དྲི་ཆབ༔ ཞལ་ཟས༔ རོལ་མོ་ལ་སོགས་པ༔ ས་གཞི་དང་ནམ་མཁའ་བར་སྣང་ཐམས་ཅད་གང་བར་གྱུར༔ ཨོཾ་ཨཱཿཧཱུྃ༔ བཛྲ་ཨརྒྷཾ་ཨཱཿཧཱུྃ༔ དེ་བཞིན་དུ། བཛྲ་པུཥྤེྎ བཛྲ་དྷཱུ་པེྎ བཛྲ་ཨཱ་ལོ་ཀེྎ བཛྲ་གྷནྡྷེྎ བཛྲ་ནཻ་བིདྱྎ བཛྲ་ཤབྡ་ཨཱཿཧཱུྃ༔ མ་ཧཱ་བྷོ་དྷི་ཙིཏྟ་གྷ་ཎ་གྷུ་ཧྱ་སརྦ་པཱུ་ཙ་ཧོ༔ ཨོཾ་ཨཱཿཧཱུྃ༔ སརྦ་པཉྩ་ཨ་མྲྀཏ་ཧཱུྃ་ཧྲཱིཿཋ༔ ཨོཾ་ཨཱཿཧཱུྃ་མ་ཧཱ་བ་ལིཾ་ཏ་ཏེ་ཛྭ་བ་ལིཾ་ཏ་བྷ་ལ་བྷ་ཏི་གུ་ཧྱ་ས་མ་ཡེ་ཧཱུྃ་ཧྲཱིཿཋ༔ ཨོཾ་ཨཱཿཧཱུྃ༔ མ་ཧཱ་རཀྟ་ཛྭ་ལ་མ་དྷ་ལ་ཧཱུྃ་ཧྲཱིཿཋ༔ དེ་ནས་ཏིང་འཛིན་རྣམ་གསུམ་ནི༔ ཨ༔ ཆོས་རྣམས་ཀུན་གྱི་དེ་བཞིན་ཉིད༔ སྟོང་ཉིད་བསམ་བརྗོད་བྲལ་བ་ཡི༔ ཐུགས་རྗེས་ཀུན་ཏུ་སྣང་བ་ཡི༔ སེམས་ཅན་ཡོངས་ལ་ཁྱབ་པར་བསྒོམ༔ སྟོང་ཞིང་སྙིང་རྗེའི་ངང་ཉིད་ལས༔ རང་བྱུང་རྒྱུ་ཡི་ས་བོན་ཧྲཱི༔ ཨ་འཐས་འཁྲུལ་པའི་ཞེན་པ་བཟློག༔ སྒྱུ་མ་ལྟ་བུའི་ཏིང་འཛིན་བསྐྱེད༔ གཞལ་ཡས་ཁང་བསྐྱེད་པ་ནི༔ རང་བྱུང་རྒྱུ་ཡི་ས་བོན་ལས༔ འོད་ཟེར་རྣམ་པ་ལྔ་འཕྲོས་པས༔ འབྱུང་བ་རྣམ་དག་བརྩེགས་པའི་སྟེང༔ རང་བྱུང་ལྷུན་གྲུབ་གཞལ་ཡས་ཁང༔ རྣམ་དག་འོད་ལྔའི་དཀྱིལ་དབུས་སུ༔ སྒྲུབ་གསུམ་རིག་པས་འཕྲུལ། དེ་ནས་སྤྱན་འདྲེན་པ་ནི༔ མ་ལུས་སེམས་ཅན་སོགས། ཧཱུྃ་ཧྲཱི༔ འཕགས་མཆོག་ཐུགས་རྗེ་ཆེན་པོ་ནམ་མཁའི་རྒྱལ༔ ཆོས་ཀྱི་དབྱིངས་ནས་འགྲོ་བའི་དོན་ཕྱིར་དུ༔ གཟུགས་ཀྱི་སྐུར་བཞེངས་ཕོ་བྲང་གཞལ་ཡས་འདིར༔ འཁོར་བ་དོང་ནས་སྤྲུགས་ཕྱིར་གཤེགས་སུ་གསོལ༔ འཕགས་མ་དུས་གསུམ་སངས་རྒྱས་ཀུན་གྱི་ཡུམ༔ ནོར་འཛིན་གསང་འཛིན་སྒྲོལ་མ་དཀར་སྔོན་དང༔ རྒྱལ་བ་རིགས་ལྔ་སེམས་དཔའ་ལྕམ་དྲལ་རྣམས༔ འཁོར་བ་དོང་ནས་སྤྲུགས་ཕྱིར་གཤེགས་སུ་གསོལ༔ འགྲོ་དྲུག་དོན་མཛད་སྤྲུལ་སྐུ་ཐུབ་པ་དྲུག༔ གང་ལ་གང་འདུལ་ཐབས་སྤྲུལ་སྣ་ཚོགས་ཀྱིས༔ སངས་རྒྱས་སྟོང་རྩ་རྒྱལ་བ་འཁོར་བཅས་རྣམས༔ འཁོར་བ་དོང་ནས་སྤྲུགས་ཕྱིར་གཤེགས་སུ་གསོལ༔ སྒོ་སྐྱོང་སྲུང་མ་ལྷ་དང་རིག་འཛིན་དང༔ དཔའ་བོ་མཁའ་འགྲོ་དམ་ཅན་རྒྱ་མཚོའི་ཚོགས༔ རྒྱལ་ཆེན་སྡེ་བཞི་ནོར་ལྷ་རྒྱ་མཚོར་བཅས༔ འཁོར་བ་དོང་ནས་སྤྲུགས་ཕྱིར་གཤེགས་སུ་གསོལ༔ ཧཱུྃ་ཧྲཱི༔ དེ་ལྟར་འཕགས་པའི་ལྷ་ཚོགས་འཁོར་བཅས་ནི༔ མཆོད་འོས་བསྒྲུབ་འོས་འཁོར་དང་བཅས་པ་རྣམས༔ གནས་འདིར་བྱོན་ལ་སྒྲུབ་མཆོག་འཁོར་བཅས་ལ༔ དབང་གཞི་བསྐུར་ཞིང་བྱིན་གྱིས་བརླབ་པ་དང༔ བགེགས་དང་ལོག་འདྲེན་བར་ཆད་སེལ་བ་དང༔ མཆོག་ཐུན་དངོས་གྲུབ་དམ་པ་སྩོལ་བ་དང༔ འཁོར་བ་དོང་ནས་སྤྲུགས་པའི་ཕྲིན་ལས་མཛོད༔ བཞུགས་སུ་གསོལ་བ་ནི༔ ཧཱུྃ་ཧྲཱི༔ རྣམ་དག་ལྷུན་གྲུབ་གཞལ་ཡས་འདིར༔ པདྨ་ཉི་ཟླའི་གདན་སྟེངས་སུ༔ ཐུགས་རྗེ་ཆེན་པོའི་ལྷ་ཚོགས་རྣམས༔ དགྱེས་ཤིང་མི་གཡོ་བརྟན་པར་བཞུགས༔ མ་ཧཱ་གུ་རུ་ཨཱརྻ་ལོ་ཀེ་ཤྭ་ར་གྷ་གྷ་རཱ་ཛ་ཛྙཱ་ན་དྷཱ་ཀི་ས་པ་རི་ཝཱ་ར་ཏིཥྛ་ལྷན༔ ཕྱག་འཚལ་བ་ནི༔ ཧཱུྃ་ཧྲཱི༔ དུས་གསུམ་རྒྱལ་བ་ཐམས་ཅད་ཀྱི༔ སྐུ་གསུང་ཐུགས་ཡོན་རིན་པོ་ཆེ༔ ཐུགས་རྗེ་ཆེན་པོའི་ལྷ་ཚོགས་ལ༔ གཉིས་སུ་མེད་པར་ཕྱག་འཚལ་ལོ༔ མ་ཧཱ་གུ་རུ་ཨཱྱྰ་ལོ་ཀེ་ཤྭ་ར་གྷ་གྷ་རཱ་ཛ་ཛྙཱ་ན་དྷཱ་ཀི་ན་མོ་པུ་རུ་ཤ་ཡ་ཧོ༔ མཆོད་པ་ནི༔ ཧཱུྃ་ཧྲཱི༔ ཐུགས་རྗེ་ཆེན་པོའི་ལྷ་ཚོགས་ལ༔ ལྷ་རྫས་ཕྱི་ཡི་མཆོད་པ་འབུལ༔ རང་བྱུང་ནང་གི་མཆོད་པ་འབུལ༔ གཉིས་མེད་གསང་བའི་མཆོད་པ་འབུལ༔ བ་ལིཾ་གཏོར་མའི་མཆོད་པ་འབུལ༔ དམ་རྫས་བདུད་རྩིའི་མཆོད་པ་འབུལ༔ རིགས་དྲུག་བསྒྲལ་པའི་རཀྟ་འབུལ༔ སྤང་བླང་མེད་པའི་མཆོད་པ་འབུལ༔ མཆོད་པར་འོས་པ་རྣམས་ཀྱི་ཐུགས་དམ་བསྐང༔ བསྟེན་པར་འོས་པ་རྣམས་ཀྱི་ཐུགས་དམ་བསྐང༔ བསྒྲུབ་པར་འོས་པ་རྣམས་ཀྱི་ཐུགས་དམ་བསྐང༔ མ་ཧཱ་གུ་རུ་ཨཱརྻ་ལོ་ཀེ་ཤྭ་ར་གྷ་གྷ་རཱ་ཛ་ཛྙཱ་ན་དྷཱ་ཀི་ས་པ་རི་ཝཱ་ར་ཨརྒྷཾ་སོགས། སྨན་རཀ་ཁ་ཧི་བཏགས་ལ་མཆོད༔ བསྟོད་པ་བྱ་བ་ནི༔ ཧཱུྃ་ཧྲཱི༔ དྲི་མེད་པད་སྡོང་བརྩེགས་པའི་མཚོ་གླིང་དུ༔ སྐྱེ་མེད་ཆོས་སྐུས་གཞན་དོན་སྣ་ཚོགས་མཛད༔ ཆོས་སྐུ་ཞི་ཞལ་ཚད་མེད་བཞི་ཡི་ཚུལ༔ འཕགས་མཆོག་ཐུགས་རྗེ་ཅན་ལ་ཕྱག་འཚལ་བསྟོད༔ རྣམ་དག་གསུང་མཆོག་པདྨ་རིགས་ཀྱི་ལྷ༔ སྐུ་མདོག་དམར་པོ་པདྨ་རཱ་གའི་མདོག༔ ཐབས་ཤེས་དབྱེར་མེད་པད་རྡོར་ཚེ་བུམ་བསྣམས༔ རིགས་མཆོག་པདྨའི་རྒྱལ་ལ་ཕྱག་འཚལ་བསྟོད༔ ཕྱག་སྟོང་འཁོར་ལོས་བསྒྱུར་བའི་རྒྱལ་པོ་སྟོང༔ སྤྱན་སྟོང་བསྐལ་པ་བཟང་པོའི་སངས་རྒྱས་སྟོང༔ གང་ལ་གང་འདུལ་དེ་ལ་དེར་སྟོན་པ༔ འཕགས་མཆོག་སྤྱན་རས་གཟིགས་ལ་ཕྱག་འཚལ་བསྟོད༔ རང་བྱུང་གཉིས་མེད་ལྷན་ཅིག་སྐྱེས་པའི་ཡུམ༔ བདེ་སྟོང་ཟག་མེད་བདེ་བས་ཚིམས་མཛད་མ༔ དགའ་བཞི་དོན་གྱི་སྣང་སྲིད་དབང་སྡུད་མ༔ གསང་ཡེ་དྷཱ་ཀི་མ་ལ་ཕྱག་འཚལ་བསྟོད༔ འཕགས་པའི་སྲས་དང་སྲས་མོའི་ཚུལ་འཛིན་པ༔ ནོར་འཛིན་གསང་འཛིན་སྒྲོལ་མ་དཀར་སྔོན་དང༔ རྒྱལ་བ་རིགས་ལྔ་སེམས་དཔའ་ལྕམ་དྲལ་དང༔ ཐུབ་དྲུག་སྤྲུལ་པའི་སྐུ་ལ་ཕྱག་འཚལ་བསྟོད༔ སངས་རྒྱས་སྟོང་རྩ་ཚད་མེད་སྒོ་བ་བཞི༔ བདག་སྐྱོབ་ལྷ་དང་རིག་འཛིན་སྲུང་མ་དང༔ རྒྱལ་ཆེན་སྡེ་བཞི་ནོར་ལྷ་རྒྱ་མཚོར་བཅས༔ དྲེགས་པ་ལྕམ་དྲལ་དམ་ཅན་རྒྱ་མཚོ་དང༔ བསྟོད་འོས་ཀུན་ཀྱང་གུས་པས་བསྟོད་པར་བགྱི༔ ཚོགས་མཆོད་ཡང་གསང་བླ་སྒྲུབ་ལྟར་དུ་བྱའོ༔ གྷུ་རུ་དྷེ་ཝ་དྷཱ་ཀི་ནཱི་ས་མ་ཡ་རྒྱ་རྒྱ་རྒྱ༔ དེ་ནས་བསྐུལ་བ་ནི༔ ཧཱུྃ་ཧྲཱི༔ མ་གཡེལ་མ་གཡེལ་བླ་མ་རིག་འཛིན་ཚོགས༔ མ་གཡེལ་མ་གཡེལ་ཀུན་བཟང་སྣང་མཐའ་ཡས༔ མ་གཡེལ་མ་གཡེལ་འཕགས་མཆོག་ནམ་མཁའི་རྒྱལ༔ མ་གཡེལ་མ་གཡེལ་ཡབ་ཡུམ་སྲས་འཁོར་ཚོགས༔ མ་གཡེལ་མ་གཡེལ་དམ་ཅན་རྒྱ་མཚོའི་ཚོགས༔ མ་གཡེལ་མ་གཡེལ་ཕོ་ཉ་ལས་མཁན་ཚོགས༔ དུས་གསུམ་སངས་རྒྱས་ཐམས་ཅད་འདུས་པའི་སྐུ༔ སྤྱན་རས་གཟིགས་དབང་ཡབ་ཡུམ་སྲས་འཁོར་བཅས༔ པོ་ཏ་ལ་ཡི་གནས་ནས་སྐུ་སྐྱོད་ལ༔ ཕྲིན་ལས་རྣམ་བཞིས་འགྲོ་བ་འདུལ་བ་དང༔ འཁོར་བ་དོང་ནས་སྤྲུགས་པའི་ཕྲིན་ལས་མཛོད༔ རྒྱལ་བའི་སྤྱི་མེས་ཀུན་བཟང་སྣང་མཐའ་ཡས༔ རང་རིག་བློ་འདས་ལྟ་བའི་གནས་ལུགས་ལ༔ ཡེ་གྲོལ་རྟོགས་པའི་ཐུགས་དམ་རྒྱུད་བསྐུལ་གྱིས༔ ཉོན་མོངས་ལས་སྒྲིབ་མ་ལུས་ཞི་བ་དང༔ འཁོར་བ་དོང་ནས་སྤྲུག་པའི་ཕྲིན་ལས་མཛོད༔ ལོངས་སྐུ་ཐུབ་ཆེན་རྒྱལ་བ་རིགས་ལྔའི་ཚོགས༔ རང་རིག་རྟོག་བྲལ་ལྟ་བའི་གཤིས་ལུགས་ལ༔ མ་བཅོས་ཡེ་གྲོལ་ཐུགས་དམ་རྒྱུད་བསྐུལ་གྱིས༔ རང་རིག་ཡེ་ཤེས་རྒྱས་པར་མཛད་པ་དང༔ འཁོར་བ་དོང་ནས་སྤྲུགས་པའི་ཕྲིན་ལས་མཛོད༔ སྤྲུལ་སྐུ་སྲས་མཆོག་སེམས་དཔའ་ལྕམ་དྲལ་ཏེ༔ རང་རིག་རང་གྲོལ་སྤྱོད་པའི་ཆོ་རོལ་ལས༔ རང་ཤར་རང་གྲོལ་ཐུགས་དམ་རྒྱུད་བསྐུལ་གྱིས༔ རང་རིག་རང་སྣང་དབང་སྡུད་མཛད་པ་དང༔ འཁོར་བ་དོང་ནས་སྤྲུགས་པའི་ཕྲིན་ལས་མཛོད༔ ཕོ་ཉ་ལས་མཁན་ཚོགས་རྣམས་སྐུ་སྐྱོད་ལ༔ དྲེགས་པ་ལྕམ་དྲལ་བཀའ་སྡོད་བྲན་གཡོག་རྣམས༔ མཐུ་སྟོབས་དྲག་པོའི་ཀློང་ནས་སྐུ་སྐྱོད་ལ༔ དགྲ་བགེགས་མཐའ་ཡི་དམག་དཔུང་ཟློག་པ་དང༔ ཐར་པའི་གེགས་བྱེད་དགྲ་བགེགས་རྡུལ་དུ་རློགས༔ ངོ་བོ་ཉིད་སྐུ་རྟ་མཆོག་དབང་གི་ལྷ༔ རང་རིག་འཁྲུལ་བྲལ་འབྲས་བུ་ཀློང་ཡངས་ལ༔ སྐུ་བཞི་རང་ཆས་ཐུགས་དམ་རྒྱུད་བསྐུལ་གྱིས༔ རིག་གྲོལ་དུག་ལྔའི་དགྲ་བགེགས་བསྒྲལ་བ་དང༔ འཁོར་བ་དོང་ནས་སྤྲུགས་པའི་ཕྲིན་ལས་མཛོད༔ བཀའ་སྲུང་དམ་ཅན་རྒྱ་མཚོ་སྐུ་སྐྱོད་ལ༔ དགྲ་བགེགས་མཐའ་ཡི་དམག་དཔུང་ཟློག་པ་དང༔ ཐར་པའི་གེགས་བྱེད་དགྲ་བགེགས་རྡུལ་དུ་རློགས༔ ཕོ་ཉ་ལས་མཁན་ཚོགས་རྣམས་སྐུ་སྐྱོད་ཅིག༔ དྲེགས་པ་ལྕམ་དྲལ་བཀའ་སྡོད་བྲན་གཡོག་རྣམས༔ མཐུ་སྟོབས་དྲག་པོའི་ཀློང་ནས་སྐུ་སྐྱོད་ལ༔ དགྲ་བགེགས་མཐའ་ཡི་དམག་དཔུང་ཟློག་པ་དང༔ ཐར་པའི་གེགས་བྱེད་དགྲ་བགེགས་རྡུལ་དུ་རློགས༔ ཧཱུྃ་ཧྲཱི༔ འཕགས་མཆོག་ཐུགས་རྗེ་ཆེན་པོའི་ལྷ་ཚོགས་རྣམས༔ ཆོས་སྐུ་ཞི་བའི་ངང་ལས་མ་གཡོས་ཀྱང༔ གདུག་པ་འདུལ་ཕྱིར་ཁྲོ་བོའི་སྐུར་སྟོན་པ༔ གཟུགས་སྐུ་འཇིགས་པའི་ཆ་ལུགས་སྣ་ཚོགས་སྟོན༔ འགག་མེད་གསུང་དབྱངས་ང་རོ་ཕྱོགས་བཅུར་སྒྲོགས༔ ཉོན་མོངས་འཁོར་བའི་གཅོང་ནད་རྒྱུན་ཆོད་ལ༔ ལོག་རྟོག་གཉིས་སྣང་མཉམ་ཉིད་དབྱིངས་སུ་སྤོར༔ རང་རིག་རང་གྲོལ་གཏོར་མ་འདི་བཞེས་ལ༔ ཕྲིན་ལས་རྣམ་བཞིའི་འགྲོ་དོན་ལྷུན་གྲུབ་ཅིང༔ འཁོར་བ་དོང་ནས་སྤྲུགས་པའི་ཕྲིན་ལས་མཛོད༔ ཧཱུྃ་ཧྲཱི༔ བཀའ་གཏེར་བསྟན་པ་གཉན་པོ་བསྲུང་མཛད་པ༔ འཇིག་རྟེན་དང་ནི་ཡེ་ཤེས་ལས་གྲུབ་པའི༔ ཆོས་སྐྱོང་ཞིང་སྐྱོང་ལྕམ་དྲལ་འཁོར་དང་བཅས༔ བཀའ་སྡོད་ལས་མཁན་ཕོ་ཉ་བྲན་གཡོག་རྣམས༔ ཐུན་ཁྲག་དམར་གྱི་གཏོར་མ་འདི་བཞེས་ལ༔ སྔོན་ཚེ་འཕགས་པའི་སྤྱན་སྔར་ཁས་བླངས་བཞིན༔ དམ་ལྡན་རྣལ་འབྱོར་བདག་གིས་རྦད་བསྐུལ་གྱིས༔ མཐུ་རྩལ་རྫུ་འཕྲུལ་ཕྱུང་བའི་དུས་ལ་བབ༔ ཕྲིན་ལས་རྣམ་བཞིའི་ལས་རྣམས་གང་བཅོལ་པ༔ སྐད་ཅིག་ཐོགས་མེད་མྱུར་དུ་བསྒྲུབ་ཏུ་གསོལ༔ སངས་རྒྱས་བསྟན་པ་གཉན་ལ་འཚེ་བྱེད་པའི༔ ཞིང་བཅུའི་དགྲ་བགེགས་ཐམས་ཅད་མྱུར་སྒྲོལ་ལ༔ སྡང་དགྲ་གནོད་བྱེད་ཟ་འདྲེ་ཕུང་སྲི་དང༔ གོད་འདྲེ་ཆུང་སྲི་འགབ་འདྲེ་འབྱུང་པོ་རྣམས༔ སྐད་ཅིག་མྱུར་སྒྲོལ་ཐལ་བ་རྡུལ་དུ་རློགས༔ བཀའ་གཏེར་བསྟན་པར་འཚེ་བྱེད་ཅིང༔ དཀོན་མཆོག་དབུ་འཕང་སྨད་བྱེད་དང༔ རྣལ་འབྱོར་ཡོངས་ལ་འཚེ་བྱེད་པའི༔ བར་ཆད་འབྱུང་པོ་ཐམས་ཅད་རྡུལ་དུ་རློགས༔ ས་འོག་ས་སྟེང་ས་བླར་རྒྱུ་བ་ཡི༔ ལྷ་འདྲེ་མི་གསུམ་དབང་དུ་སྡུས༔ འབྱུང་བཞིའི་ལུས་ལ་འཚེ་བྱེད་པའི༔ ནད་གདོན་སྡིག་སྒྲིབ་ཞི་བ་དང༔ འཁོར་བ་དོང་ནས་སྤྲུགས་པའི་ཕྲིན་ལས་མཛོད༔ དངོས་གྲུབ་ལེན་པ་ནི༔ ཧཱུྃ་ཧྲཱི༔ རྣམ་དག་བདེ་བ་ཆེན་པོའི་ཕོ་བྲང་ནས༔ འཕགས་མཆོག་ནམ་མཁའི་རྒྱལ་པོ་ཡབ་ཡུམ་དང༔ སྲས་འཁོར་དམ་ཅན་རྒྱ་མཚོ་འཁོར་བཅས་ཀྱིས༔ སྐུ་གསུང་ཐུགས་ཡོན་ཕྲིན་ལས་སྣ་ཚོགས་ཀྱི༔ དཔག་ཡས་དངོས་གྲུབ་སྣ་ཚོགས་བསྩལ་དུ་གསོལ༔ ཕྲིན་ལས་གང་བརྩམ་ལྷུན་གྱིས་གྲུབ་པའི་དཔལ༔ བུམ་པ་བཟང་དང་དཔག་བསམ་ནོར་བུའི་ཚུལ༔ ཡིད་བཞིན་རེ་སྐོང་ཆེན་པོའི་དངོས་གྲུབ་ནི༔ ད་ལྟ་ཉིད་དུ་བདག་ལ་བསྩལ་དུ་གསོལ༔ ཡང་དག་བླ་མེད་དོན་དམ་བཅུད་ཀྱི་གཏེར༔ འབད་མེད་དགོས་འདོད་འབྱུང་བའི་རིན་པོ་ཆེ༔ གནས་སྐབས་མཐུ་ལྡན་འབྲས་བུ་ཕུན་ཚོགས་ཤིང༔ མཆོག་ཐུན་དངོས་གྲུབ་དམ་པ་བསྩལ་དུ་གསོལ༔ ལྷག་ཆད་ཁ་སྐོང་བ་ནི༔ འཕགས་པའི་ལྷ་ཚོགས་འཁོར་བཅས་དགོངས་སུ་གསོལ༔ བདག་ཅག་མ་རིག་ལུས་ངག་ཡིད་གསུམ་གྱི༔ མ་འབྱོར་པ་དང་ཉམས་ཆག་ཅི་མཆིས་པ༔ གནོང་འགྱོད་དྲག་པོའི་སེམས་ཀྱིས་མཐོལ་ལོ་བཤགས༔ བཟོད་པར་བཞེས་ནས་ཚངས་པའི་དངོས་གྲུབ་སྩོལ༔ ཡི་གེ་བརྒྱ་པས་ལྷག་ཆད་བསྐང༔ ཀ་དག་ཀློང་ཡངས་ཆེན་པོའི་ངང་དུ་བཞག་པར་བྱའོ༔ ཤིས་པ་ནི༔ ཧཱུྃ་ཧྲཱི༔ བསྐལ་བཟང་སངས་རྒྱས་ཀུན་གྱི་ངོ་བོ་ཉིད༔ འགྲོ་ཀུན་ཐུགས་རྗེས་སྐྱོབ་པའི་གཉེན་གཅིག་པོ༔ གང་འདུལ་ཐབས་ཀྱིས་འགྲོ་བློའི་མུན་སེལ་བ༔ བླ་མ་ནམ་མཁའི་རྒྱལ་པོའི་བཀྲ་ཤིས་ཤོག༔ སྣ་ཚོགས་ཐབས་སྤྲུལ་འགྲོ་ཀུན་སྐྱོབ་མཛད་ཅིང༔ མཆོག་ཐུན་དངོས་གྲུབ་དམ་པ་ཆར་འབེབ་པ༔ དྷཱ་ཀི་སྲས་འཁོར་སྒོ་བ་སྒོ་མའི་ཚོགས༔ དཀྱིལ་འཁོར་ལྷ་ཚོགས་རྣམས་ཀྱི་བཀྲ་ཤིས་ཤོག༔ ཕྲིན་ལས་གང་བརྩམ་ཐོགས་པ་མི་མངའ་ཞིང༔ གང་ལ་གང་འདུལ་སྤྲུལ་བསྒྱུར་སྣ་ཚོགས་འགྱེད༔ མ་ལྟར་བྱམས་ཤིང་སྲིང་ལྟར་གདུང་མཛད་པ༔ མཁའ་འགྲོ་ཆོས་སྐྱོང་རྣམས་ཀྱི་བཀྲ་ཤིས་ཤོག༔ དུས་དང་གནས་སྐབས་མ་ལུས་ཐམས་ཅད་དུ༔ སངས་རྒྱས་བསྟན་པ་རིན་ཆེན་དར་རྒྱས་ཤིང༔ སྐྱེ་འགྲོ་ཡོངས་ལ་བདེ་སྐྱིད་འབྱུང་བ་དང༔ བསམ་དོན་ཡིད་བཞིན་འགྲུབ་པའི་བཀྲ་ཤིས་ཤོག༔ བསྔོ་བ་ནི༔ ན་མོ་བདག་ཅག་དཔོན་སློབ་མཆེད་ལྕམ་འཁོར་བཅས་ཀྱིས༔ འཕགས་པའི་ལྷ་ཚོགས་སྐྱེད་རྫོགས་བསྒྲུབས་པ་དང༔ ཟག་བཅས་ཟག་མེད་དགེ་བ་ཅི་བསགས་མཐུས༔ ཚེ་གཅིག་སངས་རྒྱས་འཁོར་བ་དོང་སྤྲུགས་ཤོག༔ བདག་གཞན་དུས་གསུམ་དགེ་བ་ཅི་བསགས་པ༔ ནམ་མཁའི་མཐའ་ཁྱབ་སེམས་ཅན་མ་ལུས་པ༔ བླ་མེད་ཐེག་པ་ཆེན་པོའི་སྣོད་གྱུར་ནས༔ ཀུན་ཀྱང་རྡོ་རྗེ་འཛིན་པའི་ས་ཐོབ་ཤོག༔ ཅེས་རྒྱུན་སྤྱོད་ལ་གནས་པར་བྱའོ༔ ཨེ་མ་འཕགས་མཆོག་ནམ་མཁའི་རྒྱལ་པོ་ཡི༔ སྒྲུབ་ཐབས་ལས་བྱང་ནོར་བུ་པད་ཕྲེང་འདི༔ ཨོ་རྒྱན་མ་ཧཱ་གུ་རུའི་བཀའ་བཞིན་དུ༔ བུད་མེད་མཚོ་རྒྱལ་བདག་གིས་ཡི་གེར་བཀོད༔ བཀའ་འདི་མ་འོངས་སྙིང་གི་བུ་དང་འཕྲད་པར་ཤོག༔ བདུད་མགོན་སེང་གདོང་ཡབ་ཡུམ་སྲས་ལ་གཏད༔ ཐུབ་པར་སྲུངས་ཤིག་བཛྲ་ས་མ་ཡ༔ སིང་ཧཱ་མུ་ཁ་སི་ན་ར་མ་དྷརྨ་ས་མ་ཡ༔ བཛྲ་རཀྵ་རཀྵ༔ ས་མ་ཡ་རྒྱ་རྒྱ་རྒྱ༔ གཏེར་རྒྱ༔ སྦས་རྒྱ༔ ཟབ་རྒྱ༔ གཉན་རྒྱ༔ མནྟྲ་གུ་ཧྱ༔ དྷ་ཐིམས༔ ས་མ་ཡ༔ རྒྱ་རྒྱ་རྒྱ༔ བདག་འདྲ་རང་བཞིན་རྫོགས་པ་ཆེན་པོའི་རྣལ་འབྱོར་པ། རིག་འཛིན་བདུད་འདུལ་རྡོ་རྗེ་ཡིས། སྒྲོ་བྲག་པདྨ་འོད་ནས་བཏོན། ལོ་ལྔའི་བར་དུ་བཀའ་རྒྱས་གདམས། རིག་འཛིན་ཆེན་པོ་གར་གྱི་དབང་ཕྱུག་ཆོས་རྒྱ་མཚོའི་བཀའ་ཡིས་བསྐུལ་བའི་ངོར། རིག་འཛིན་བདུད་འདུལ་རྡོ་རྗེ་ཡིས། ཀཿགནམ་ཆོས་རྒྱལ་ཕོ་བྲང་ཡང་དབེན་དུ། ཤོག་སེར་ངོས་ནས་དག་པར་ཕབ་པ་ཡི། ཡི་གེའི་རིག་བྱེད་ཨོ་རྒྱན་བསྟན་སྲུང་ངོ་། ༈ །ཀྱེ་མ་ད་ལྟ་བཞུགས་དང་མ་འོངས་འབྱོན་རྣམས་ཀུན༔ ཡང་དག་དོན་ལ་རྨོངས་པའི་སྒྲོག་གིས་བཅིངས༔ རྟོག་གེའི་གོ་ཡུལ་ཤེས་རབ་ཕྲན་བུ་ཡིས༔ སྒྲ་དོན་ཡིན་སྨྲ་བཀའ་གཙང་རས་ཆོད་མཁན༔ མཁས་འདོད་མེ་ཁྱེར་སྤྲེལ་འདྲའི་གང་ཟག་འགས༔ རང་བཟོ་རས་ཆོད་རང་ཚུགས་བབས་ཅོལ་གྱིས༔ བྱིན་རླབས་ན་བུན་ཡལ་དང་བར་ཆད་རྒྱུ༔ ཐར་པའི་ལམ་བགག་གྲུབ་ཐོབ་སྐར་ཚོགས་བསྒྲིབས༔ མི་ཁོམས་གནས་ལྡན་རྟོག་གེས་བཟོ་བཅོས་ན༔ བདུད་མགོན་ཡབ་ཡུམ་བམ་རོ་ཕོ་མོ་ཡིས༔ སྲོག་རྩ་ཆོད་ལ་སྙིང་ཁྲག་ཐང་ལ་ཕོས༔ འཆི་ནས་རྡོ་རྗེ་དམྱལ་བར་སྐྱོལ་ཅིག་ས་མ་ཡ༔ ཀྵེ་ཏྲ་པཱ་ལས་བཀའ་འདི་དམ་པར་ཆོངས༔ ཚུལ་ལྡན་རྣམས་ལ་མགོན་སྐྱོབ་གྲོགས་མཛོད་ཅིག༔ ས་མ་ཡ༔ ྈྈྈྈྈ ཤོག་སེར་བུ་ལ་ཞལ་བཤུས་པའི་ཡི་གེ་པ་ནི། དུས་མཐའི་བན་སྦྲང་ས་ཏ་དྷརྨ་པ་ཀ་རའོ། །ཇི་སྲིད་འཇིག་རྟེན་བསྐལ་པ་མ་སྟོངས་བར། །དེ་སྲིད་དམ་པའི་ཆོས་འདི་མ་རྫོགས་སོ། །སརྦ་ཛ་ག་སྟཾ།། །།
Footnotes
Other Information
- Terdzo-YA-002
- Bdud 'dul rdo rje
- Rin chen gter mdzod
- Rin chen gter mdzod Shechen Edition
- Dam chos sprul sku snying thig
- O rgyan bstan srung
- Ye shes mtsho rgyal
- Tibetan Texts
- RTZ Volume 24
- Tibetan Publications
- Thugs rje chen po
- Spyan ras gzigs
- Nam kha' rgyal po
- Revelations - gter ma
- Activity Manual - las byang
- Mahayoga


text:
ཀྲུང་གོ་བོད་ཀྱི་དྲ་བའི་འཕྲིན། ད་ལོ་ནས་བཟུང་། བོད་ལྗོངས་ལྷ་ས་གྲོང་ཁྱེར་ཁྲེང་ཀོན་ཆུས་ཀྱིས་གྲོང་ཚོའི(སྡེ་ཁུལ)རྩ་འཛུགས་ཀྱི་བྱེད་སྒོ་སྤེལ་ཡུལ་དུ“མཁྲེགས་ཆས་ཚད་ལྡན་ཅན”མངོན་འགྱུར་ཡོང་བར་བྱེད་པའི་རྨང་གཞིའི་ཐོག“གཞུང་དོན་རྒྱ་ཁྱོན་ཆུང་ཤོས་དང་ཞབས་ཞུའི་ནུས་པ་ཆེ་ཤོས”ཀྱི་བླང་བྱ་གཞིར་བཟུང“ལེགས་བསྡུས་ཞིབ་གཉེར་རྣམ་པའི”ཞབས་ཞུ་བྱེད་སྟངས་ཁྱབ་གདལ་ཤུགས་ཆེན་གཏོང་བ་དང་། “ཁང་གཅིག་བེད་སྤྱོད་མང་པོ་བྱེད་པའི”གཞུང་ལས་ཁང་གི་བཀོད་སྒྲིག་བྱེད་སྟངས་ཁྱབ་གདལ་གཏོང་བ། ཕྱོགས་བསྡུས་གཞུང་ལས་ཁང་གཅིག་གྱུར་བསྐྲུན་པ་བཅས་བྱས་པས་ཀྲི་པུའུ་ཧྲུའུ་ཅི་དང་། གྲོང་ཚོའི(གྲོང་ལྷན)ཀྲུའུ་རེན། ཧྲུའུ་ཅི་དང་པོ། སློབ་ཆེན་ཐོན་པའི་གྲོང་དཔོན་སོགས་གཅིག་སྡུད་གཞུང་ལས་བྱེད་པ་དང་དམངས་ཕན་ཞབས་ཞུའི་ཚོམས་ཆེན་ཕྱོགས་བསྡུས་བསྐྲུན་ནས་ལས་དོན་སྒྲུབ་རིམ་དང་ལས་དོན་སྒྲུབ་མཁན་གྱི་ཆ་འཕྲིན་ཡོངས་བསྒྲགས་བྱས་ཏེ་མང་ཚོགས་ཀྱིས་ལས་དོན་སྒྲུབ་པའི་ལས་ཕྱོད་ཆེ་རུ་གཏོང་བ་དང་མང་ཚོགས་ཀྱི་ལས་དོན་སྒྲུབ་པའི་མ་གནས་དམའ་རུ་བཏང་བ་རེད།
ཤེས་རྟོགས་བྱུང་བར་གཞིགས་ན། མིག་སྔའི་བར། ཁྲེང་ཀོན་ཆུས་ཀྱིས་གཞུང་ལས་ཁང་230ལྷག་ཙམ་མེད་པར་བཟོས་པ་དང་བསྡུ་སྒྲིལ་བྱས་པས། སྡེ་ཁུལ་གྱི་སྲིད་འཛིན་ཁུར་པོ་ཡང་དུ་འོས་འཚམ་ཕྱིན་པ་དང་། སྡེ་ཁུལ་གྱི་གཞུང་ལས་དང་ལས་དོན་སྒྲུབ་པའི་ལས་ཕྱོད་ཆེ་རུ་ནུས་ལྡན་ཕྱིན་པ། སྡེ་ཁུལ་གྱི་མི་ཤུགས་ཀྱི་ལས་དོན་སྤེལ་སའི་ཐོན་ཁུངས་ཆེས་ལེགས་ཤོས་ཀྱི་སྒོ་ནས་བཀོད་སྒྲིག་ཐུབ་པ་དང་ཆབས་ཅིག བསྡུ་སྒྲིལ་ཐུབ་པའི་གཞུང་ལས་ཐོན་ཁུངས་དེ་དག་དངོས་དངོས་རྗེན་རྗེན་གྱི་ཞབས་ཞུའི་ནུས་པར་འགྱུར་བར་བྱེད་པ་དང་རྣམ་པ་སྣ་ཚོགས་ཀྱི་ཞབས་ཞུའི་བྱེད་ནུས་ཁུལ་250ལྷག་ཙམ་བཙུགས་ཏེ་གྲོང་ཚོ་རིམ་པའི་རྩ་འཛུགས་ཀྱི་བྱེད་སྒོ་སྤེལ་ཡུལ་རིམ་སྤོར་སྒྱུར་བཀོད་བྱས་པ་རེད།
ཁྲེང་ཀོན་ཆུས་ཀྱིས་སྤོས་པའི་གཞུང་ལས་ཁང་ཚང་མར་མང་ཚོགས་ཀྱི་ལུས་སྦྱོང་ཁང་དང་། ཁྱིམ་ལས་ཞབས་ཞུ་ལྟེ་གནས། བུ་བཅོལ་ལྟེ་གནས། ཞིང་ཁྱིམ(སྡེ་ཁུལ)དེབ་ཁང་སོགས་རྣམ་པ་སྣ་ཚོགས་ཀྱི་ས་ཆ་དེ་རང་གི་ཞབས་ཞུའི་བྱེད་ནུས་ཁང་250ལྷག་ཙམ་བཙུགས་པ་རེད། དེ་དང་ཆབས་ཅིག་ཡུལ་བབ་དང་བསྟུན་ནས་ཡོང་འབབ་དམའ་བའི་ཚོགས་སྤྱི་གཅིག་སྡུད་ཅུང་ཆེ་བའི་སྡེ་ཁུལ་ལ་དམིགས་ནས་ལས་ཞུགས་ཞབས་ཞུའི་ས་ཚིགས་དང་། རྩལ་ནུས་གསོ་སྦྱོང་སློབ་ཁང་། ཁོངས་གཏོགས་ཁུལ་གྱི་ལས་གཏོད་ལས་ཞུགས་དྲིལ་བསྒྲགས་ཁང་ངམ་ཡང་ན་བྱེད་ནུས་ཁུལ་བསྐྲུན་པར་བརྟེན་དཀའ་ངལ་ཡོད་པའི་མང་ཚོགས་ལ་ལས་ཞུགས་ཐབས་ལམ་མང་དུ་སོང་བ་དང་། ཁོངས་གཏོགས་ཁུལ་དུ་ཁེ་ལས་མང་བ་དང་ཚོང་པ་མང་བའི་སྡེ་ཁུལ་གྱིས“ཁེ་ལས་ཀྱི་ཞབས་ཞུའི་ས་ཚིགས”བསྐྲུན་པ་བརྒྱུད་སྡེ་ཁུལ་གྱིས་ཁེ་ལས་ལ་ཞབས་འདེགས་ཞུ་བ་དང་མང་ཚོགས་ལ་ཞབས་འདེགས་ཞུ་བའི་འཇོན་ཐང་སྔར་བས་མཐོ་རུ་ཕྱིན་ཡོད་པ་རེད།
སྡེ་ཁུལ་ཁག་གིས་རང་ངོས་ཀྱི་ཆ་རྐྱེན་ལ་གཞིགས་ནས་བྱེད་ནུས་ཁུལ་མི་འདྲ་བ་བཙུགས་པ་དང་དབྱར་གསེང་གི་གསབ་སྦྱོང་འཛིན་གྲྭ་ནས་སྡེ་ཁུལ་གྱི་ཞབས་བྲོའི་རུ་ཁག་བར་དང་། ཚོད་ལྟའི་ཁ་ལོ་བའི་སློབ་གྲྭ་དང་། ཁྱིམ་ལས་ཞབས་ཞུའི་ནུས་པ། སྒྲ་དབྱངས་སློབ་ཁང་སོགས་བར་ཚང་མ་འཛོམས་ཏེ་མང་ཚོགས་ཀྱི་གདེང་འཇོག་བཟང་པོ་མཐའ་གཅིག་ཏུ་ཐོབ་ཡོད། “ད་ལྟ་ང་ཚ་བོ་སློབ་གྲྭར་བསྐྱལ་རྗེས་སྡེ་ཁུལ་དུ་ཞབས་བྲོ་ནང་སྦྱོང་བྱེད་པར་ཡོང་བ་ཡིན། འཚོ་བ་འཁྲུག་ཏུ་སོང་བས་ང་རང་སེམས་ཤུགས་རབ་ཏུ་འཕེལ་གྱི་འདུག”ཅེས་སྦྲ་ནག་ཞོལ་སྡེ་ཁུལ་དུ་སྡོད་མཁན་པ་སངས་ཀྱིས་དེ་ལྟར་བཤད། །
རྩོམ་སྒྲིག་པ། ཀླུ་མོ་མཚོ།


text:
དེ་ཡང་མཁན་ཆེན་བསོད་ནམས་བློ་གྲོས་ཀྱི་བཀའ་བབས་ཐུགས་སྲས་མཆོག་དམ་པ་གཡུང་དྲུང་ཉི་རྒྱལ་དེ་ཉིད་ཡིན་ཅིང༌། ཉིད་ཀྱིས་གསུངས་པའི་རང་སྐྱོན་འདོན་ཐབས་དང་ཉམས་རྟོགས་ཀྱི་མགུར་འདི་སྐད་དོ། རྗེ་དྲིན་ཆེན་མཉམ་མེད་ཆེན་པོ་དང༌། དབྱེ་རུ་མེད་པའི་བཀའ་དྲིན་ཅན། ཚེ་དབང་དངོས་བྱོན་གཡུང་ཚུལ་དང༌། སྟོང་རྒྱུང་མངོན་བྱོན་བསོད་བློ་དང༌། པད་འབྱུང་མངོན་སྣང་བསོད་ཡེ་གསུམ། དུས་ཀུན་སྤྱི་བོར་རྟག་ཏུ་བཞུགས། མཁྱེན་པའི་སྤྱན་གྱིས་ངང་ལ་གཟིགས། ངའི་བདེན་གཏམ་དགོངས་ནས་རྒྱབ་བརྟེན་མཛོད། རྫུན་སྨྲ་རེད་ན་མཐོལ་བཤགས་འབུལ། དཔང་པོ་བླ་མ་ཁྱེད་ཀྱིས་མཛོད། ང་ངེས་མེད་སྤྲང་འཁྱམས་མགོ་དཀར་བས། མགོ་དཀར་དུས་སྨྲ་བ་འཕྱིས་སོང་ཡང༌། དུས་མ་རན་གོང་གི་རྫུན་གཏམ་དེ། གཞན་དག་མགོ་སྐོར་བྱས་པ་ལ། ཉེས་མིག་ཡོད་དོ་ཆེ་མནོས་དོར། སྨྲ་བསམ་སེམས་ལ་ཤར་དུས་སྨྲ། ང་སྔོན་ཚེ་རྟག་གཟིགས་འོལ་གླིང་དུ། ལྷོ་ཤར་བདུད་འདུལ་སྔགས་གླིང་དེར། ཁྲོ་བོ་ཁྲག་འཐུང་རོལ་པ་ཡི། མངའ་བདག་དེ་ནས་ད་ལྟའི་བར། རྩོམ་ཡིག་འདིའི་འཕྲོ་ཀློག » »
3,505 total views, no views today


text:
རྩོམ་པ་པོ།   དུས་ཚོད།   2018-10-10   རྩོམ་ཁུངས།    གླིང་སྲས་བོད་ཡིག་འཕྲིན་སྟེགས།
ཁག་དང་པོ། རྒན་ཉི་མ་ལགས་ཀྱིས་སློབ་ཕྲུག་ཟླ་བ་ལ་ཡར་ལོངས་ཞེས་བཀའ་ཕབ། སློབ་མ་ཟླ་བ་ཡར་འགྲེང་པས་རྒན་ལགས་ཀྱིས་དེབ་གཉིས་ཀྱི་ཐོག་དེབ་བཞི་བསྣན་ན་དེབ་ག་ཚོད་ཆགས་ཀྱི་རེད་ཅེས་དྲིས། སློབ་མ་ཟླ་བ་ཡིས་དེབ་དྲུག་ཅེས་ལན་བཏབ། ཡང་བསྐྱར་རྒན་ཉི་མས་འོ་ན་དེབ་ས་ཡ་གཅིག་དང་བདུན་བརྒྱ་གོ་དགུ་ཐོག་དེབ་དྲུག་སྟོང་སོ་ལྔ་བསྣན་ན་དུ་རེད་ཅེས་དྲིས་པ་དང་སློབ་མ་ཟླ་བ་ལགས་ཀྱིས་ཀ་ཀོར་མེད་པར་དཔེ་མཛོད་ཆེན་པོ་ཞིག་རེད་ཅེས་ལན་བྱིན་པས་འཛིན་ཁང་དགོད་སྒྲས་ཁེངས་པ་རེད།
ཁག་གཉིས་པ། དེ་རིང་ང་ཚོའི་འཛིན་གྲྭའི་རྒན་ལགས་ཀྱིས་དྲི་བ་ཁག་ཅིས་དྲིས་རྗེས། དྲི་བ་མཐའ་མ་དེ་ལ་ལན་སུས་སྔོན་ལ་རྒྱག་ཐུབ་ན་ཁྱིམ་དུ་སྔོན་ལ་ལོག་ཆོག་ཅེས་ཟེར། དེ་མ་ཐག་འཛིན་གྲོགས་མཚོ་མོས་དཔེ་ཁུག་སྒེའུ་ཁུང་ནས་མར་གཡུགས་སོང་བས། རྒན་ལགས་ཀྱིས་ག་རེ་བྱས་སོང་ངམ། དཔེ་ཁུག་སྒེའུ་ཁུང་ནས་མར་གཡུགས་མཁན་སུ་རེད་ཅེས་དྲིས་པར། མཚོ་མོས་ང་ཡིན་ལགས་ང་ཡིན་ད་ང་ནང་ལ་ལོག་གི་ཡིན་ཟེར་ཞོར་ཕྱིན་སོང་།
ཁག་གསུམ་པ། སློབ་ཕྲུག་གཉིས་ཀྱིས་རྒན་ལགས་ལ། ང་ཚོ་འདྲ་བའི་ཕྲུ་གུ་ལ་མངལ་ཆགས་ཡག་ཡོད་ཨེ་རེད་ཅེས་དྲིས་པར། རྒན་ལགས་ཀྱིས་ག་བ་ཡོད་རེད་རྩ་བ་ནས་ཡོད་མ་རེད་ཅེས་ལན་བཏབས། དེ་མ་ཐག་སློབ་ཕྲུག་བུ་དེས་བུ་མོ་དེ་ལ་ངས་རང་ལ་ལབ་ཡིན་པ་ད་ཡིད་ཆེས་སོང་ངམ་མགྱོགས་པོ་འགྲོ་ཞེས་བཤད།
ཁག་བཞི་བ། ཁྱོ་བོས་ཆུང་མ་ལ་གལ་སྲིད་ང་ལ་རྒྱན་ཤོག་འཐོབ་ཚེ་ཁྱོད་ཀྱིས་ཅི་ཞིག་གནང་འདོད་ཡོད་ཅེས་དྲིས་པར། ཆུང་མས་ལན་དུ་གལ་སྲིད་ཁྱོད་ལ་རྒྱན་ཤོག་འཐོབ་ཚེ་དངུལ་སྒོར་ཕྱེད་ཀ་ངས་འཁྱེར་ཏེ་ཁྱོད་དང་ཁ་བྲལ་ནས་འགྲོ་རྒྱུ་ཡིན་ཞེས་ལན་བྱིན། དེའི་ལན་དུ་ཁྱོ་གས་འོ་ན་ང་ལ་སྒོར་མོ་བཅུ་གཉིས་ཐོབ་བྱུང་བས་དྲུག་དེ་ཁྱོད་རང་གི་ཡིན། ད་སོང་ཟེར་ཞོར་ཆུང་མ་ཁྱིམ་ནས་ཕུད་པ་རེད།
ཁག་ལྔ་བ། གཟའ་པ་སང་གི་དགོང་མོ་ཞིག་ལ། བསྟན་འཛིན་གྱིས་རང་གི་ཆུང་མ་ལ་ང་རང་གཉིས་གཟའ་མཇུག་ལྷོད་ལྷོད་ཅིག་བསྐྱལ་ན་ཨེ་འགྲིག་ཅེས་དྲིས་པས། ཆུང་མས་འགྲིག་དང་འགྲིག་ཅེས་ལན་བཏབ། དེ་ནས་བསྟན་འཛིན་གྱིས་འོ་ན་གཟའ་ཟླ་བ་ཉིན་ཐུག་ཡོང་ཞེས་ལབ་པས། ཆུང་མ་ཁོང་ཁྲོའི་རྣམ་འགྱུར་དང་བཅས་དྲན་མེད་དུ་བརྒྱལ་སོང་བ་རེད།
ཁག་དྲུག་པ། སྨན་པས་ནད་པ་ལ་ཁྱོད་རང་གིས་ཉིན་ལྟར་ཉུང་མཐའ་ལའང་ཆུ་ཤེལ་ཕོར་བཅུ་རེ་འཐུང་དགོས་རེད་ཅེས་བཤད་པར། ནད་པ་དེས་དེ་ཡོང་ཡག་ཁོ་རང་ཡོད་མ་རེད་ཅེས་ཞུས། སྨན་པས་རྒྱུ་མཚན་དྲིས་པར་ནད་པ་དེས་ངེད་ཀྱི་ནང་དུ་ཤེལ་ཕོར་བཞི་ལས་མེད་ཅེས་ལན་བྱིན་པས་སྨན་ཁང་དགོད་སྒྲ་ཡིས་ཁེངས་པ་རེད།
ཁག་བདུན་པ། རྒན་སྒྲོལ་མ་ལགས་ཀྱིས་དེ་རིང་འུ་ཚོས་དུས་གསུམ་གྱི་དཔེ་བརྗོད་སྐོར་ཁ་བརྡ་བྱས་ན་ཅི་འདྲ་འདུག་ཅེས་བཀའ་གནང་བྱུང་བས། ང་ཚོ་སློབ་མ་མང་ཤོས་ཀྱིས་འཐད་པའི་བརྡ་ལ་མགོ་བོ་ནང་དུ་བཀུག དེ་ནས་རྒན་ལགས་ཀྱིས་(ང་རང་མཛེས་མ་ཡིན་) ཞེས་གསུངས་རྗེས། ཁོང་གིས་བཞག་པའི་དཔེ་བརྗོད་དེ་དུས་གསུམ་གང་རེད་ཅེས་བཀའ་འདྲི་གནང་མ་ཐག་སློབ་མ་ཚེ་རིང་གིས་ལམ་སེང་རྒན་ལགས་ཁྱོད་རང་མཛེས་མ་ཡིན་པའི་དུས་ནི་དུས་འདས་པ་རེད་ཅེས་ལན་ཕུལ་སོང་བས། འཛིན་ཁང་དགོད་སྒྲའི་ཁེངས་བཞག་ཐལ།
ཁག་བརྒྱད་པ། མི་ཞིག་ལམ་ཁ་ན་འགྲོ་བཞིན་པའི་སྐབས་ཤིག་ལ་ལམ་ཟུར་དུ་ཇ་ཁང་ཞིག་ཡོད་པ་དེའི་སྒོ་འགྲམ་ན་(སྐུད་མེད་དྲྭ་བ་རིན་མེད་ཡིན་) ཞེས་བྲིས་ཡོད་པར་མཐོང་། ཁོ་ལམ་སེང་ནང་དུ་འཛུལ་ནས་ཇ་ཁང་ཞབས་ཞུ་བར་སྐུད་མེད་དྲྭ་བའི་གསང་གྲངས་ཅི་རེད་ཅེས་དྲིས་པར། ཞབས་ཞུ་མ་དེས་ (སྔོན་ལ་བཏུང་བ་ཞིག་ཉོས་) ཞེས་ལབ་པ་རེད། མི་དེས་སྔོན་ལ་བཏུང་བ་ཞིག་ཉོ་དགོས་ཡིན་པ་འདྲ་སྙམ་ནས་བཏུང་བ་མངར་མོ་ཞིག་ཉོས་ནས་མགྱོག་པོ་འཐུངས་རྗེས། སླར་ཡང་གསང་གྲངས་ཅི་རེད་ཅེས་འདྲི་སར་ཕྱིན། ཞབས་ཞུ་མ་གཞན་ཞིག་སྒོ་འགྲམ་ན་ལངས་བསྡད་པ་དེར་སླར་ཡང་དྲིས་པས། མོས་ཀྱང་སྔར་བཞིན་ལན་བཏབ། ཁོ་པས་སླར་བཏུང་གཞན་ཞིག་ཉོས་ནས་བསྐྱར་དུ་གསང་གྲངས་སྐད་ཆ་དྲིས་དུས །ཞབས་མ་དེས་འཛུམ་ཙམ་གྱིས་ངས་ཁྱོད་ལ་ཞུས་ཟིན། (སྔོན་ལ་བཏུང་བ་ཞིག་ཉོས་) ཞེས་བཤད་པར་མི་དེས་ཁོང་ཁྲོ་ཆེན་པོས་ངས་བཏུང་བ་ཉོས་ཚར། ད་སྙད་མ་རྐོ་ཨ་ཟེར་ཞོར་ཁུ་ཚུར་གྱིས་ཅོག་ཙེ་སྒང་གཞུས་པས། ཞབས་ཞུ་མ་དེས་འཚབ་འཚུབ་ཀྱིས་རྒན་ལགས་དེ་འདྲ་མ་རེད། སྐུད་མེད་དྲྭ་བའི་གསང་གྲངས་ (སྔོན་ལ་བཏུང་བ་ཞིག་ཉོས་) རེད་ཅེས་ཟེར་ཞོར་གྱང་ངོས་ན་བཀར་ཡོད་པའི་གསང་གྲངས་ལ་མཛུབ་མོ་བཙུགས་པས། མི་དེས་ཁོ་རང་ནོར་ཡོད་པར་ཤེས་ནས་ངོ་ཚ་ཁ་སྐྱེངས་པར་གྱུར།
རྩོམ་སྒྲིག་པ། ཚེ་པེ། གཡུ་འཛོམས།


text:
མཚོ་སྔོན་པོར་བསྐོར་བའི་རྒྱལ་སྤྱིའི་གཞུང་ལམ་ལྕགས་རྟ་འགྲན་སྡུར་གྱིས་ཤུགས་རྐྱེན་བཟོས་པ་དང་མཚོ་སྔོན་པོའི་མཛེས་ལྗོངས་ལ་ཡུལ་སྐོར་པ་མང་པོ་འཁོར་བ་དང་བསྟུན་ནས། མཚོ་སྔོན་པོར་ལྕགས་རྟ་བཞོན་ནས་བསྐོར་བའི་ཡུལ་སྐོར་ལས་རིགས་མགྱོགས་མྱུར་གྱིས་འཕེལ་རྒྱས་བྱུང་སྟེ། མཚོ་སྔོན་པོའི་མཐའ་འཁོར་གྱི་བཟའ་བཏུང་དང་ཞག་སྡོད། ཉོ་སྒྲུབ་སོགས་ཀྱི་འབྲེལ་ཡོད་ཐོན་ལས་ཤུགས་ཆེན་པོས་འཕེལ་དུ་བཅུག་ཅིང་། མཚོ་སྔོན་གྱི་སྐྱེ་ཁམས་ཡུལ་སྐོར་སྣེ་འདྲེན་བྱེད་པའི་འཕེལ་རྒྱས་ཀྱི་སྟོབས་ཤུགས་གསར་པར་གྱུར།
མཚོ་སྔོན་པོ་ནས་མཚོ་བསྐོར་འགྲན་སྡུར་སྤེལ་སྐབས་མི་སྔར་བས་མང་པོ་ཞིག་མཚོ་སྔོན་པོར་ལྕགས་རྟར་བཞོན་ནས་བསྐོར་མགོ་བརྩམས། རི་མོ་མཁན་གྱི་པུར་རྩེ་ལས་ཐོན་པ་ལྟ་བུའི་ཡུལ་ལྗོངས་དང་བྱ་འཕུར་བ་ལྟར་མགྱོགས་པའི་འཁོར་ལོའི་འགྲོས་ལས་བོད་རིགས་ཕོ་རྒོད་ཅིག་གི་ལྕགས་རྟའི་ལས་དབང་གི་གཏམ་རྒྱུད་ཅིག་མཚོ་སྔོན་པོའི་མཐའ་འཁོར་ཡོངས་སུ་གྲགས་མགོ་བརྩམས་སོང་།
མཚོ་སྔོན་པོར་བསྐོར་བའི་ལྕགས་རྟ་འགྲན་སྡུར་སྤེལ་བའི་དབང་གིས་མི་སྔར་བས་མང་པོ་ཞིག་གི་མིག་དབང་མཚོ་བྱང་བོད་རིགས་རང་སྐྱོང་ཁུལ་ཧའེ་ཡན་རྫོང་ནུབ་མཚོ་གྲོང་རྡལ་དུ་གཏད། ཞིང་ཆེན་ཕྱི་ནང་གི་ཡུལ་སྐོར་པ་མང་པོ་ཞིག་དང་ལྕགས་རྟར་བཞོན་པར་མོས་མཁན་མང་པོ་ཞིག་ཡུལ་འདིར་ཐོན་ཏེ། མཐོ་སྒང་གི་མཐར་སོན་འགུལ་སྐྱོད་ལ་འགྲན་སློང་བྱས་ནས་རང་བྱུང་ཁམས་ཆེན་མོར་རོལ་མྱོང་བྱས། དེ་ནས་ལྷིང་འཇགས་ཀྱི་ཡུལ་གྲུ་དེ་རུའང་མི་ཚོགས་ཀྱི་འདུ་ལོང་རྒྱས།
བློ་བཟང་རྒྱ་མཚོ་ནི་མཚོ་བྱང་ཁུལ་གསེར་དངུལ་རྩྭ་ཐང་གི་འབྲོག་པའི་ཁྱིམ་ཚང་དཀྱུས་མ་ཞིག་ཏུ་སྐྱེས། གླུ་ལེན་རྒྱུར་དགའ་བའི་བློ་བཟང་རྒྱ་མཚོས་སྒྱུ་རྩལ་སློབ་གྲྭ་བདམས་ནས་སློབ་གཉེར་བྱས། མཐར་ཕྱིན་རྗེས་ཀྱང་ཁོས་ནམ་ཡང་རང་ཉིད་ཀྱི་གླུ་ལེན་པའི་འདུན་མའི་ཐད་དུ་བརྩོན་པ་བསྐྱེད། 2005ལོར། ཡུལ་སྐོར་དར་ཡོད་པར་བརྟེན་ནས་བློ་བཟང་རྒྱ་མཚོས་བོད་ཁྱིམ་དམངས་སྲོལ་ཡུལ་སྐོར་གྱི་ཚོང་ལས་གཉེར་བར་མ་ཟད། ཡོང་སྒོའང་ལོ་རེ་ནས་ལོ་རེར་ཇེ་མང་དུ་སོང་།
བོད་ཁྱིམ་དམངས་སྲོལ་ཡུལ་སྐོར་ཚོང་གཉེར་བྱས་པའི་ཉམས་མྱོང་ཡོད་པས། 2012ལོར། བློ་བཟང་རྒྱ་མཚོས་ཕ་ཡུལ་གྱི་གྲོང་རྡལ་དུ་ལྕགས་རྟར་བཞོན་ནས་ཡུལ་སྐོར་དུ་ཡོང་མཁན་ཇེ་མང་ནས་ཇེ་མང་ཡིན་པ་དང་། ལྕགས་རྟར་བཞོན་ནས་མཚོ་སྔོན་པོར་བསྐོར་བའི་ཡུལ་སྐོར་ལས་རིགས་ཀྱི་འཕེལ་ཚུལ་ཇེ་བཟང་ནས་ཇེ་བཟང་ཡིན་པ་མཐོང་བ་ན། བློ་བཟང་རྒྱ་མཚོར་ཡང་བསྐྱར་ལས་རིགས་གསར་སྐྲུན་བྱེད་པའི་འདུན་མ་སྐྱེས། བཤད་མ་ཐག་ཏུ་སྒྲུབ་པ་སྟེ། ཕྱོགས་གཅིག་ནས་གླུ་ལེན་པའི་ལས་ཀ་གཉེར་ཞོར་དུ་བྲེལ་འཚུབ་ཀྱིས་ལྕགས་རྟའི་ཡུལ་སྐོར་ལས་རིགས་ལ་ཞུགས།
ཅང་མ་འགོར་བར། བློ་བཟང་རྒྱ་མཚོས་གྲོགས་པོ་རྣམས་དང་མཉམ་དུ། མཚོ་བྱང་མདའ་བཞི་ཚོ་བའི་རིག་གནས་ལུས་རྩལ་ཡུལ་སྐོར་ཐོན་ལས་འཕེལ་རྒྱས་ཚད་ཡོད་ཀུང་སི་བཙུགས། མིག་སྔར་གྱི་ཨ་ཤེ་ཡ་རུ་ཆེས་ཆེ་བའི་ལྕགས་རྟ་ཡུལ་སྐོར་ཕྱོགས་བསྡུས་ཞབས་ཞུ་ལྟེ་གནས་ཏེ་མདའ་བཞི་ཚོ་བ་བཙུགས།
མདའ་བཞི་ཚོ་བ་རུ་བསྐྱོད་པ་ན། ལམ་དུ་ཆས་པའི་ལྕགས་རྟ་དབྱིབས་གཟུགས་ཀྱི་འཇིམ་བརྙན་ཞིག་མིག་ལམ་དུ་གསལ་པོར་མཐོང་། བློ་བཟང་རྒྱ་མཚོས་མཚམས་སྦྱོར་བྱས་ནས་བཤད་རྒྱུར། དེ་ནི་མདའ་བཞི་ནས་མཚོ་སྔོན་པོར་ལྕགས་རྟར་བཞོན་ནས་བསྐོར་བའི་ཡུལ་སྐོར་ཕྱོགས་བསྡུས་ཞབས་ཞུ་ལྟེ་གནས་རེད། རྟེན་གཞི་དེའི་ཕྱིའི་དབྱིབས་ནི་དེང་རབས་དང་བོད་ལུགས་ཟུང་འབྲེལ་གྱི་རྒྱན་སྤྲས་ཉམས་དང་ལྡན། བརླག་ཟིན་པའི་ལྕགས་རྟ་མང་པོ་བསྒྲིགས་ནས་ཕྱི་རོལ་གྱི་གྱང་ངོས་སུ་བཀལ་ཡོད་པ་སོགས་ལྕགས་རྟ་འགུལ་སྐྱོད་ཀྱི་གྲུབ་ཆ་མང་པོ་མངོན།
རྟེན་གཞི་རུ་ཅེ་ཨན་ཐེ་དང་ལེ་ཁི་སི། ཞི་ཏེ་ཧྲིན་སོགས་སྤུས་རིམ་མཐོ་འབྲིང་གི་ལྕགས་རྟ་སུམ་སྟོང་ལྷག་ཡོད་པ་དང་། ལྕགས་རྟ་ཁང་གི་རྒྱ་ཁྱོན་ལ་སྨི་གྲུ་བཞི་མ་སྟོང་ཡོད། འགན་སྲུང་རླངས་འཁོར་བཅོ་ལྔ་དང་ལྕགས་རྟ་ཆེད་ལས་ཀྱི་ལག་རྩལ་པ་བཅོ་ལྔ་ཡོད་ལ། ཀྲུང་གོ་ཅེ་ཨན་ཐེ་ཀུང་སིའི་འཐབ་ཇུས་མཉམ་ལས་གྲོགས་པོ་རེད། ལྕགས་རྟ་རྟེན་གཞི་ལ་མཚོ་བསྐོར་ས་ཚིགས་བཞི་ཡོད་ལ། ས་ཚིགས་ཀྱིས་ཉིན་རེར་ལྕགས་རྟར་བཞོན་པའི་ཡུལ་སྐོར་པ་སྟོང་གཅིག་དང་ལྔ་བརྒྱ་སྣེ་ལེན་བྱེད་དུས་ཀྱང་ཡོད། མིག་སྔར། རྒྱལ་ཡོངས་ཀྱི་ལྕགས་རྟ་སྤྲོ་སྐྱིད་ཁང་མིང་གྲགས་ཅན་ལྔ་བཅུ་དང་། ཟི་ལིང་གྲོང་ཁྱེར་གྱི་ལྕགས་རྟ་མཐུན་ཚོགས། ཞིང་ཆེན་ཕྱི་ནང་གི་ན་གཞོན་མགྲོན་ཁང་ཉི་ཤུ་ལྷག་དང་མཉམ་ལས་ཀྱི་ནང་རྐྱེན་བཙུགས་ཡོད།
ལོ་ངོ་འདི་དག་གི་འཕེལ་རྒྱས་ཀྱི་མྱོང་ཚོར་གླེང་དུས། བློ་བཟང་རྒྱ་མཚོས་ཐེ་ཚོམ་སྤུ་ཙམ་ཡང་མེད་པར“ཞབས་ཞུ”ཞེས་པའི་ཡིག་འབྲུ་གཉིས་གླེང་། ཁོས་མདའ་བཞི་ཚོ་བར་ལོ་འདི་དག་གི་རིང་ལ་ཡུལ་སྐོར་པ་མང་པོ་ཞིག་གིས་དགའ་བསུ་བྱེད་དོན་ནི་མདའ་བཞི་ཚོ་བས་ཡུལ་སྐོར་པ་རྣམས་ལ་ཞབས་ཞུ་བཟང་པོ་འདོན་སྤྲོད་བྱས་པ་དང་ཁ་འབྲལ་ཐབས་མེད། མདའ་བཞི་རུ་ཡུལ་སྐོར་ལ་ཡོང་བའི་ཡུལ་སྐོར་པ་ཞིག་ཡིན་ན་མི་རིགས་དམངས་སྲོལ་རིག་གནས་བཤམས་སྟོན་དང་མི་རིགས་རིག་རྩལ་འཁྲབ་སྟོན། རྩེད་འཇོ། ཞག་སྡོད། བཟའ་བཏུང་། ཁྱད་ལྡན་ལག་ཤེས་བཟོ་ལས་ཐོན་རྫས་བཤམས་ཚོང་། ལྕགས་རྟ་གླ་བ། ཞིག་གསོ། བདེ་འཇགས་འགན་སྲུང་སོགས་ཀྱི་བྱེད་ནུས་ཞབས་ཞུ་ལོངས་སུ་སྤྱོད་ཐུབ་ཟེར།
མདའ་བཞི་ཚོ་བ་ནས་ཡུལ་སྐོར་པས་ལྕགས་རྟར་བཞོན་པའི་སྤྲོ་སྣང་ཉམས་ལེན་བྱེད་ཆོག མདའ་བཞི་ཚོ་བས་རང་བྱུང་ཁམས་ནས་ཐོན་ཞིང་རང་བྱུང་ཁམས་ལ་འདྲེས་པ། རང་བྱུང་ཁམས་སུ་ལོག་པའི་འདུ་ཤེས་རྒྱུན་འཁྱོངས་བྱས་ཏེ། རྟེན་གཞི་དེ་བོད་རིགས་དམངས་སྲོལ་རིག་གནས་དང་བརྒྱུས་ཡོད་པ་དང་ཐུན་མོང་མ་ཡིན་པའི་དམངས་སྲོལ་རིག་གནས་ཡོད་པས་ཡུལ་སྐོར་པ་རྣམས་ཡུལ་འདི་དང་ཁ་འབྲལ་མི་འདོད་པའི་རྒྱུ་རྐྱེན་ཞིག་རེད།
མདའ་བཞི་ཚོ་བའི་ཕྱུགས་ལས་ནས་དེང་རབས་བར་གྱི་འཕེལ་རྒྱས་ལོ་རྒྱུས་དང་མདའ་བཞི་གཉེན་སྒྲིག་ཆོ་ག་སོགས་གཙོ་བོར་བཤམས་ཡོད་པའི་དམངས་སྲོལ་རིག་གནས་ཁང་དང་། ཡང་ན་བོད་ཁྱིམ་གྱི་བྲོ་བ་ལྡན་པའི་ཞག་སྡོད་ཚང་མས་མདའ་བཞི་ཚོ་བ་ལྕགས་རྟའི་འཚོ་སྟོབས་རྒྱས་ཡོད་པར་མ་ཟད་གསང་བ་ལྐོག་གྱུར་གྱི་སེང་རས་ཤིག་ཀྱང་གཡོག་ཡོད། “ལུས་རྩལ+དམངས་སྲོལ་རིག་གནས”ལས་མདའ་བཞི་ཚོ་བ་མཚོ་སྔོན་ཞིང་ཆེན་གྱི་ལྕགས་རྟ་ཡུལ་སྐོར་ལས་རིགས་ཁྲོད་དུ་ཐུན་མོང་མ་ཡིན་པ་ཞིག་ཏུ་གྱུར་དུ་བཅུག
ལོ་ངོ་དྲུག་གི་རིང་ལ། ལྕགས་རྟར་བཞོན་པའི་ཞབས་ཞུ་དེ་མདའ་བཞི་ཚོ་བ་མི་རིགས་རིག་གནས་ཉམས་ལེན་ཡུལ་སྐོར་དང་ཕན་ཚུན་དུ་སྦྲེལ་ནས། ལྕགས་རྟ་ཡུལ་སྐོར་དེ་རགས་ལས་ཅན་ནས་ལེགས་བསྡུས་ཞིབ་གཉེར་ཅན་དང་། སྣ་གཅིག་ཅན་ནས་སྣ་འདུས་ཅན། ཐོན་ཁུངས་ལེགས་ཆ་ནས་དཔལ་འབྱོར་ལེགས་ཆ་བཅས་སུ་བསྒྱུར་བ་མངོན་འགྱུར་བྱས། མཚོ་བསྐོར་ལྕགས་རྟ་ཡུལ་སྐོར་ཞབས་ཞུ་རིམ་བཞིན་འཐུས་ཚང་དུ་སོང་བ་དང་བསྟུན་ནས། ཐོན་རྫས་ཀྱི་གྲུབ་ཚུལ་མངོན་གསལ་གྱིས་ཇེ་ལེགས་དང་ཚོང་ཁྲོམ་གྱི་འཁོར་རྒྱུག་རིམ་བཞིན་ཚད་ལྡན་དུ་གྱུར་ཏེ། མཚོ་སྔོན་ལུས་རྩལ་རིག་གནས་ཚོང་རྟགས་མིང་གྲགས་ཀྱི་སྣང་བརྙན་དང་ཡུལ་སྐོར་ཐོན་རྫས་ཀྱི་རྒྱུ་སྤུས་གསར་གཏོད་དང་ཇེ་མཐོར་སོང་ནས། ལྕགས་རྟར་བཞོན་ནས་མཚོ་སྔོན་པོར་བསྐོར་བའི་ཡུལ་སྐོར་ས་ཚིགས་གཅིག་ཅན་ནས་རྒྱལ་སྤྱིའི་རིག་གནས་ཡུལ་སྐོར་རྟེན་གཞི་ཕྱོགས་སུ་རིམ་བཞིན་གོམ་པ་སྤོས།
ན་ནིང་། མདའ་བཞི་ཚོ་བས་ཡུལ་སྐོར་པ་མི་ཐེངས་འབུམ་གསུམ་དང་ཁྲི་གཅིག་སྣེ་ལེན་བྱས་པ་དང་། ཚོང་གཉེར་གྱི་ཡོང་སྒོ་སྒོར་ས་ཡ་དགུ་དང་འབུམ་དྲུག་ལ་སླེབས། མདའ་བཞི་ཚོ་བ་སྔ་གཞུག་ཏུ་ཀྲུང་གོ་ལུས་རྩལ་ཡུལ་སྐོར་རྩེ་གྲས་ལྗོངས་ཁུལ་དུ་བདམས་པ་དང་། ལྕགས་རྟར་བཞོན་ནས་མཚོ་སྔོན་པོར་བསྐོར་བའི་ལམ་ཐིག་དེ་རྒྱལ་ཡོངས་ལུས་རྩལ་རིག་གནས་ཡུལ་སྐོར་རྩེ་གྲས་ལམ་ཐིག་ཏུ་བདམས་ལ། རང་ཞིང་ལ་རྒྱལ་ཡོངས་མི་རིགས་མཐུན་སྒྲིལ་ཡར་ཐོན་སྔོན་ཐོན་ལས་ཁུངས་དང་། སྒེར་འཁོར་དང་ལྕགས་རྟ་སྒར་ས། “རྒྱུད་གཅིག་ལམ་གཅིག”གི་ཞིང་ཆེན་རིམ་པའི་ཆེས་མཛེས་པའི་ས་ཚིགས་བཅས་ཀྱི་སྙན་གྲགས་བསྩལ་བ་དང་། 2014ལོར་རྒྱལ་ཁབ་ཀྱི་བོད་ཆིང་དབྱི་རིགས་རིག་གནས་ཐོན་ལས་ཁྱམས་རིང་གི་ལས་གཞི་གཙོ་བོ་དང་རིག་གནས་ལུས་རྩལ་ཡུལ་སྐོར་གསུམ་གྱི་ཐོན་ལས་དཔེ་སྟོན་རྟེན་གཞི་དང་རིག་གནས་ཐོན་ལས་དབུལ་སྐྱོར་ཁེ་ལས་གཙོ་བོ་བཅས་སུ་བདམས་པ་རེད།
རྩོམ་སྒྲིག་པ། རྟ་མགྲིན་སྐྱབས།


text:
གཅན་རྣམ་ཐར། དེང་སང་མཐོ་རྒྱུགས་སྤྲོད་པར་བོད་རིགས་སློབ་མ་ཚོར་སེམས་འཚབ་དང་སྐྲག་དངངས་ཆེར་མེད་པར། སེམས་བདེ་བག་ཕེབས་ངང་བསྡད་ཡོད་པ་རེད། རྒྱུ་མཚན་ནི་སྲིད་ཇུས་ཉི་མ་བཟང་བོའི་བཀའ་དྲིན་དུ་རང་ཁ་རང་གསོ་བྱེད་ཐུབ་པ་དང་། སྐྱིད་འདོད་བག་གཡེང་ལ་རོལ་བའི་གོ་སྐབས་ཆེས་མང་བས
Posted at 12-06-05 by དབང་གྲགས། views(507)
Posted at 11-06-29 by གཅན་རྣམ་ཐར། views(680)
མཐོ་འབྲིང་གཉིས་གསུམ་འཛིན་གྲྭ ཨ་ཆེན། ཞོ་ནི་མཚོ་བོད་མཐོ་སྒང་གི་ཁྱད་པར་ཅན་གྱི་ཟས་རིགས་ཤིག་ཡིན། དེར་འཚོ་བཅུད་མོད་ཅིང་སྐྱུར་ལ་མངར་བས་མི་རྣམས་ཧ་ཅང་འཐུང་བར་དགའ་བ་རེད། ཉིན་རྒྱུན་ཁོམ་ལོང་རེ་ཡོད་ཚེ་ཨ་ནེ་ཡིས་བཞོས་ཡོད་པའི་འོ་མའི་ཞོ་སྙལ་བ་ཡིན། དེ་བས་ང་ཡང་རིམ་བཞི
Posted at 11-04-14 by དབང་གྲགས། views(326)
མཐོ་འབྲིང་གཉིས་བཞི་འཛིན་གྲྭ། བསོད་ནམས་རྒྱ་མཚོ། བོད་ཀྱི་རྩོམ་པ་པོ་གྲགས་ཅན་སྐུ་ཞབས་དོན་གྲུབ་རྒྱལ་ནི་1954ལོར་ས་ལ་དགེ་བཅུ་ཚང་ཞིང་རི་ལ་ཤིང་སྣ་འཛོམས་ས། དགུ་ཆུ་སྔོན་མོ་ལྷུང་ལྷུང་འབབ་པའི་ཉེ་འགྲམ་དགུ་འགྱུར་པད་མོ་རོང་དུ་སྐུ་འཁྲུངས་ཤིང་། ཆུང་དུས་ནས་རྨ་ལྷོ་མི་རི
Posted at 11-04-14 by དབང་གྲགས། views(719)
ཁ་བྱང་འདི་མཐོང་མ་ཐག ཁྱེད་ལ་ཡ་མཚན་ངང་གི་སྐྱེས་སྲིད། སློབ་གྲོགས་ལ་ལས་གྲང་ངར་ཁྲོད་ཀྱི་ཁ་བཞེས་བཏགས་ན་འོས་པར་འདོད་མོད། དེ་ནི་མ་ཡིན་ཏེ། ཁ་བ་ནི་ཉི་འོད་དང་འཕྲད་ཚེ་ཆུ་ཀླུང་དུ་འགྱུར་བ་ཡིན། ཡང་སློབ་གྲོགས་ལསགྲང་ངར་ཁྲོད་ཀྱི་རྩྭ་ཐངཞེས་འབྲི་བར་འདོད་མོད། དེ་ཡང་མི་འག
Posted at 11-04-11 by དབང་གྲགས། views(386)
འཇིགས་རུང་གི་མེ་ཏོག ༼ དམའ་འབྲིང་གསུམ་བཞི་འཛིན་གྲྭ རྡོ་རྗེ་བཀྲ་ཤིས།༽ མེ་ཏོག་ལགས། ཁྱོད་ཀྱི་ཁ་མདོག་མཛེས་ཤིང་དབྱིབས་ལེགས་པ། འདབ་མ་སྙོམས་ཤིང་བདེ་ཐང་ཡིན་པ། ཁྱོད་ཀྱི་མཐའ་སྐོར་ན་རྐང་དྲུག་བུང་བའི་ཚོགས་ཀྱིས་གར་སྟབས་ཀྱི་གཤོག་འགྱུར་ ངོམ་བཞིན་སྙན་འཇེབས་གྲེ་འགྱུར
Posted at 11-04-11 by དབང་གྲགས། views(421)
མཐོ་འབྲིང་གཅིག་བཞི་འཛིན་གྲྭ ཡུམ་ཆུང་སྒྲོན་མ། བདག་གི་ཕ་ཡུལ་ནི་གངས་རིས་བརྒྱན་པའི་ཡུལ་ཁམས་སུ་མིང་དུ་གྲགས་པའི་མདའ་མོའི་རྩལ་སྣ་འགྲན་སའི་ཕ་ས་སྟེ་གཅན་ཚ་མདའ་མོ་གཡང་རྫོང་ཡིན། མདའ་རྩལ་ནི་བདག་གི་ཕ་ཡུལ་གྱི་དམངས་ཁྲོད་དུ་དར་ཁྱབ་ཆེ་བའི་རོལ་རྩེད་ཀྱི་རྣམ་གྲངས་ཤིག་ཡི
Posted at 11-04-11 by དབང་གྲགས། views(179)
མཐོ་འབྲིང་གསུམ་བཞི་འཛིན་གྲྭ དགྲ་འདུལ་ཚེ་རིང་། གནས་འདི་ནི། ཟུངས་ཁྲག་གི་འཕྱོ་ལྡིང་རེ་རེ་དང་སྙིང་ཁམས་ཀྱི་འཕར་སྒྲ་རེ་རེའང་གསེར་འོད་དུ་འཚེར་བའི་སློབ་དཔོན་ཆེན་མོ་ཞིག་གི་ཐུ་འོག་སྟེ། ང་རང་གཉོམ་ལག་རྒྱས་སའི་གནས་མཆོག་ཡིན། རེད་ཡ། གནས་འདི་ནི་བྱམས་བརྩེ་དང་ལྷག་བསམ་
Posted at 11-04-11 by དབང་གྲགས། views(249)


text:
|
ཟླ12ཚེས18ནས་ཚེས20ཉིན་བར་ཀྲུང་དབྱང་གི་དཔལ་འབྱོར་ལས་དོན་ཚོགས་འདུ་པེ་ཅིང་དུ་འཚོགས་ཤིང་། ཀྲུང་གུང་ཀྲུང་དབྱང་གི་སྤྱི་ཁྱབ་ཧྲུའུ་ཅི་དང་། རྒྱལ་ཁབ་ཀྱི་ཀྲུའུ་ཞི། ཀྲུང་དབྱང་དམག་ཨུད་ཀྱི་ཀྲུའུ་ཞི་བཅས་ཡིན་པའི་ཞི་ཅིན་ཕིང་གིས་གསུང་བཤད་གལ་ཆེན་གནང་བ།
ཟླ12ཚེས18ནས་ཚེས20ཉིན་བར་ཀྲུང་དབྱང་གི་དཔལ་འབྱོར་ལས་དོན་ཚོགས་འདུ་པེ་ཅིང་དུ་འཚོགས་ཤིང་། ཀྲུང་གུང་ཀྲུང་དབྱང་ཆབ་སྲིད་ཅུས་ཀྱི་རྒྱུན་ལས་ཨུ་ཡོན་རྒྱལ་སྲིད་སྤྱི་ཁྱབ་ཁང་གི་ཙུང་ལི་ལི་ཁེ་ཆང་གིས་ཚོགས་འདུའི་ཐོག་གསུང་བཤད་གལ་ཆེན་གནང་བ།
ཀྲུང་གོ་བོད་ཀྱི་དྲ་བའི་འཕྲིན། ཀྲུང་དབྱང་གི་དཔལ་འབྱོར་ལས་དོན་ཚོགས་འདུ་ཟླ12ཚེས18ནས་ཚེས20ཉིན་བར་པེ་ཅིང་དུ་འཚོགས་ཤིང་། ཀྲུང་གུང་ཀྲུང་དབྱང་གི་སྤྱི་ཁྱབ་ཧྲུའུ་ཅི་དང་། རྒྱལ་ཁབ་ཀྱི་ཀྲུའུ་ཞི། ཀྲུང་དབྱང་དམག་ཨུད་ཀྱི་ཀྲུའུ་ཞི་བཅས་ཡིན་པའི་ཞི་ཅིན་ཕིང་དང་། ཀྲུང་གུང་ཀྲུང་དབྱང་ཆབ་སྲིད་ཅུས་ཀྱི་རྒྱུན་ལས་ཨུ་ཡོན་རྒྱལ་སྲིད་སྤྱི་ཁྱབ་ཁང་གི་ཙུང་ལི་ལི་ཁེ་ཆང་། རྒྱལ་སྲིད་སྤྱི་ཁྱབ་ཁང་གི་ཙུང་ལི་གཞོན་པ་ཀྲང་ཀའོ་ལི། ཀྲུང་གུང་ཀྲུང་དབྱང་ཆབ་སྲིད་ཅུས་ཀྱི་རྒྱུན་ལས་ཨུ་ཡོན་ལི་ཀྲན་ཧྲུའུ་དང་། དབང་དབྱང་། ཝང་ཧུའུ་ཉིང་། ཀྲའོ་ལེ་ཅི། ཧན་ཀྲེང་བཅས་ཚོགས་འདུར་ཕེབས་པ་རེད།
ཞི་ཅིན་ཕིང་གིས་ཚོགས་འདུའི་ཐོག་གསུང་བཤད་གལ་ཆེན་གནང་བ་དང་འབྲེལ་ཏང་གི་ཚོགས་ཆེན་བཅོ་བརྒྱད་པ་འཚོགས་ཚུན་རང་རྒྱལ་གྱི་དཔལ་འབྱོར་འཕེལ་རྒྱས་ཀྱི་ལོ་རྒྱུས་ལམ་བུར་ཕྱོགས་སྡོམ་དང་། མིག་སྔའི་དཔལ་འབྱོར་དུས་བབ་ལ་དབྱེ་ཞིབ། 2018ལོའི་དཔལ་འབྱོར་ལས་དོན་བཀོད་སྒྲིག་བཅས་གནང་བ་རེད། ལི་ཁེ་ཆང་གིས་གསུང་བཤད་གནང་སྐབས་ཕྱི་ལོའི་དཔལ་འབྱོར་ལས་དོན་བཀོད་སྒྲིག་ཞིབ་ཕྲ་གནང་བ་དང་འབྲེལ་ཕྱོགས་སྡོམ་གསུང་བཤད་ཀྱང་གནང་བ་རེད།
ཚོགས་འདུའི་ཐོག་ངོས་འཛིན་བྱས་དོན། ཏང་གི་ཚོགས་ཆེན་བཅོ་བརྒྱད་པ་འཚོགས་ཚུན། རང་རྒྱལ་གྱི་དཔལ་འབྱོར་འཕེལ་རྒྱས་ལ་ལོ་རྒྱུས་རང་བཞིན་གྱི་གྲུབ་འབྲས་ཐོབ་པ་དང་ལོ་རྒྱུས་རང་བཞིན་གྱི་འཕོ་འགྱུར་བྱུང་ནས་ཁྱབ་ཁོངས་གཞན་དག་གི་སྒྱུར་བཅོས་དང་འཕེལ་རྒྱས་ལ་དངོས་པོའི་ཆ་རྐྱེན་གལ་ཆེན་མཁོ་འདོན་ཐུབ་པ་དང་། དཔལ་འབྱོར་གྱི་སྟོབས་ཤུགས་དངོས་སླར་ཡང་སྐས་རིམ་གསར་པར་སླེབས་ཏེ་དཔལ་འབྱོར་ལོ་རེར་ཆ་སྙོམས་འཕར་ཚད་7.1%ཟིན་ནས་འཛམ་གླིང་གི་དཔལ་འབྱོར་འཕར་བའི་སྒུལ་ཤུགས་ཀྱི་འབྱུང་ཁུངས་གཙོ་བོ་དང་བརྟན་ལྷིང་གི་ཡོ་བྱད་ལྟ་བུར་གྱུར་པ། དཔལ་འབྱོར་གྱི་གྲུབ་ཆར་འཕོ་འགྱུར་ཆེན་པོ་བྱུང་ཞིང་། མཁོ་སྤྲོད་ཕྱོགས་ཀྱི་གྲུབ་ཆའི་རང་བཞིན་གྱི་སྒྱུར་བཅོས་ལ་སྐུལ་འདེད་དང་མཁོ་དགོས་དོ་སྙོམས་ལ་སྐུལ་སྤེལ་བཏང་བ། དཔལ་འབྱོར་སྒྲིག་སྲོལ་སྒྱུར་བཅོས་ལ་མུ་མཐུད་སྐུལ་འདེད་ཐེབས་ནས་དཔལ་འབྱོར་གྱི་གསོན་ཤུགས་དང་ལྡེམ་ཤུགས་སྔར་བས་ཆེ་རུ་སོང་བ། ཕྱི་ཕྱོགས་སྒོ་དབྱེ་འཕེལ་རྒྱས་གཏིང་ཟབ་སོང་སྟེ“རྒྱུད་གཅིག་ལམ་གཅིག”ཐུན་མོང་ཐོག་བསྐྲུན་རྒྱུའི་གྲོས་འགོ་བཏོན་པ་དང་སྐུལ་འདེད་བཏང་ལ་དཔལ་འབྱོར་གོ་ལ་ཅན་ཡང་དག་པའི་ཕྱོགས་སུ་འཕེལ་རྒྱས་འགྲོ་རྒྱུར་སྣེ་ཁྲིད་ཧུར་ཐག་བྱས་པ། མི་དམངས་ཀྱི་ཐོབ་ཚོར་དང་བདེ་སྐྱིད་ཚོར་སེམས་སྔར་བས་ཆེ་རུ་ཕྱིན་ཏེ་དབུལ་སྒྲོལ་འགག་སྒྲོལ་དམག་འཐབ་ལ་ཐག་གཅོད་རང་བཞིན་གྱི་འཕེལ་རྒྱས་བྱུང་བ་དང་གཞི་རྩའི་སྤྱི་པའི་ཞབས་ཞུ་ཆ་སྙོམས་ཅན་རྒྱུན་ཆད་མེད་པར་མཐོ་རུ་ཕྱིན་ནས་འཛམ་གླིང་ཐོག་གི་མི་འབོར་མང་ཤོས་ཀྱི་ཡོང་འབབ་འབྲིང་གྲས་ཀྱི་ཁྱུ་ཚོགས་ཆགས་པ། སྣོད་བཅུད་ཁོར་ཡུག་གི་གནས་ཚུལ་མངོན་གསལ་དོད་པོས་ཡག་ཏུ་ཕྱིན་ཞིང་། སྣོད་བཅུད་ཤེས་དཔལ་འཛུགས་སྐྱོང་ལ་སྐུལ་འདེད་གཏོང་བའི་ཆོད་སེམས་དེ་འདྲའི་ཆེ་བ་དང་། འཛུགས་སྐྱོང་བྱེད་ཤུགས་དེ་འདྲའི་ཆེ་བ། འཛུགས་སྐྱོང་གི་ཕན་འབྲས་དེ་འདྲའི་ཆེ་བ་བཅས་ནི་སྔར་བྱུང་མ་མྱོང་བ་ཞིག་རེད། རླུང་ཁམས་ཆེ་མོ་དང་། ཆུ། ཞིང་ས་སོགས་ཀྱི་སྦགས་བཙོག་འགོག་བཅོས་བྱ་སྤྱོད་སྤེལ་བར་ཕན་འབྲས་མངོན་གསལ་དོད་པོ་ཐོན་ཡོད་པ་རེད།
ཚོགས་འདུའི་ཐོག་བསྟན་དོན། 2018ལོ་ནི་ཏང་གི་ཚོགས་ཆེན་བཅུ་དགུ་པའི་དགོངས་དོན་ལག་བསྟར་བྱེད་འགོ་ཚུགས་པའི་ལོ་ཞིག་དང་། སྒྱུར་བཅོས་སྒོ་དབྱེ་བྱས་ནས་ལོ་40འཁོར་བའི་ལོ་ཞིག ཕྱོགས་ཡོངས་ནས་འབྱོར་འབྲིང་སྤྱི་ཚོགས་བསྐྲུན་པའི་རྒྱལ་ཁ་ཕུ་ཐག་གཅོད་པ་དང“ལོ་ལྔ་ཚན་བཅུ་གསུམ་པའི”འཆར་གཞི་གོང་མཐུད་འོག་འབྲེལ་བྱེད་པའི་འགག་རྩའི་ལོ་ཞིག་བཅས་ཡིན། ཕྱི་ལོའི་དཔལ་འབྱོར་ལས་དོན་ཡག་པོ་སྒྲུབ་དགོས་ན་ཏང་གི་ཚོགས་ཆེན་བཅུ་དགུ་པའི་དགོངས་དོན་ཕྱོགས་ཡོངས་ནས་ལག་བསྟར་བྱེད་པ་དང་། ཞི་ཅིན་ཕིང་གི་དུས་རབས་གསར་པའི་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་ཀྱི་དགོངས་པ་མཛུབ་ཁྲིད་དུ་བྱེད་པ། དཔལ་འབྱོར་ལས་དོན་ལ་ཏང་གིས་འགོ་ཁྲིད་བྱེད་ཤུགས་ཆེ་རུ་གཏོང་བ། བརྟན་ཐོག་ཡར་བརྩོན་ལས་དོན་གྱི་རྩ་བའི་དགོངས་གཞི་མཐའ་འཁྱོངས་དང་འཕེལ་རྒྱས་ཀྱི་འདུ་ཤེས་གསར་པ་མཐའ་འཁྱོངས་བྱེད་པ། རང་རྒྱལ་གྱི་སྤྱི་ཚོགས་འགལ་ཟླ་གཙོ་བོར་འགྱུར་ལྡོག་བྱུང་བར་དམ་པོར་དམིགས་པ། སྤུས་ཚད་མཐོ་པོས་འཕེལ་རྒྱས་གཏོང་དགོས་པའི་བླང་བྱ་ལྟར“ཕྱོགས་ལྔ་གཞི་གཅིག”གི་སྤྱིའི་བཀོད་ཇུས་ལ་སྤྱི་འདོམས་ཀྱིས་སྐུལ་འདེད་དང“ཕྱོགས་ཡོངས་བཞི”ཡི་འཐབ་ཇུས་བཀོད་ཇུས་ལ་མཐུན་སྦྱོར་གྱིས་སྐུལ་འདེད་གཏོང་བ། མཁོ་སྤྲོད་ཕྱོགས་ཀྱི་གྲུབ་ཆའི་རང་བཞིན་གྱི་སྒྱུར་བཅོས་བྱ་རྒྱུ་གཙོ་བོར་བཟུང་སྟེ་བརྟན་པོའི་ངང་འཕར་བ་བྱེད་པ་དང་། སྒྱུར་བཅོས་ལ་སྐུལ་འདེད། གྲུབ་ཆ་ལེགས་སྒྲིག དམངས་འཚོར་ཕན་འདོགས་པ། ཉེན་ཁ་འགོག་པ་བཅས་ཀྱི་ལས་དོན་ཁག་ལ་སྤྱི་འདོམས་ཀྱིས་སྐུལ་འདེད་གཏོང་བ། སྒྱུར་བཅོས་སྒོ་དབྱེར་སྐུལ་འདེད་ཤུགས་ཆེན་གཏོང་བ སྤྱི་ཁོག་སྟངས་འཛིན་སྙོམས་སྒྲིག་བྱེད་སྟངས་གསར་གཏོད་དང་འཐུས་སྒོ་ཚང་དུ་བཏང་ནས་སྤུས་ཚད་ཀྱི་འཕོ་འགྱུར་དང་། ལས་ཕྱོད་ཀྱི་འཕོ་འགྱུར། སྒུལ་ཤུགས་ཀྱི་འཕོ་འགྱུར་བཅས་ལ་སྐུལ་འདེད་གཏོང་བ། ཉེན་ཁ་ཆེན་པོ་འགོག་སེལ་དང་། གནད་སྨིན་དབུལ་སྐྱོར། སྦགས་བཙོག་འགོག་བཅོས་བཅས་ཀྱི་འགག་སྒྲོལ་དམག་འཐབ་ལེགས་པར་རྒྱག་པའི་ཐད་འཕེལ་རྒྱས་ཏན་ཏིག་ཡོང་བ་བྱེད་པ། སྔོན་དཔག་ལ་ཁྲིད་སྟོན་དང་བརྟན་དུ་གཏོང་བ་དང་དམངས་འཚོར་ཤུགས་སྣོན་དང་ལེགས་སུ་བཏང་ནས་དཔལ་འབྱོར་དང་སྤྱི་ཚོགས་རྒྱུན་མཐུད་དང་སྐྱོན་བྲལ་ངང་འཕེལ་རྒྱས་འགྲོ་རྒྱུར་སྐུལ་འདེད་གཏོང་བ་བཅས་བྱེད་དགོས།
ཚོགས་འདུའི་ཐོག་ནན་བཤད་བྱས་དོན། བརྟན་ཐོག་ཡར་བརྩོན་གྱི་ལས་ཀའི་རྩ་བའི་དགོངས་གཞི་ནི་རྒྱལ་སྲིད་སྐྱོང་ལུགས་ཀྱི་རྩ་དོན་གལ་ཆེན་ཞིག་ཡིན་པས་ཡུན་རིང་མཐའ་འཁྱོངས་བྱེད་དགོས། “བརྟན་པོ”དང“ཡར་བརྩོན”ནི་རྩོད་སྒྲུབ་གཅིག་གྱུར་ཡིན་པས་སྤྱི་ཡོངས་ལ་བརྩིས་ནས་སྟངས་འཛིན་བྱེད་པ་དང་ལས་ཀའི་དལ་ལྷོད་དང་བྱེད་ཤུགས་སྟངས་འཛིན་ཡག་པོ་བྱེད་དགོས། སྲིད་ཇུས་ཁག་སྤྱི་འདོམས་བྱས་ནས་སྲིད་ཇུས་མཐུན་སྦྱོར་ལ་ཤུགས་སྣོན་རྒྱག་དགོས། དགེ་མཚན་ལྡན་པའི་ནོར་སྲིད་སྲིད་ཇུས་ལག་ལེན་བསྟར་ཕྱོགས་ལ་འགྱུར་ལྡོག་མི་གཏོང་བར་ནོར་སྲིད་གཏོང་སྤྲོད་ཀྱི་གྲུབ་ཆ་བཅོས་སྒྲིག་དང་ལེགས་སུ་གཏོང་བ་དང་། གཙོ་གནད་ཁྱབ་ཁོངས་དང་རྣམ་གྲངས་ལ་རྒྱབ་སྐྱོར་ཤུགས་ཆེན་ཐོབ་པར་བྱེད་པ། སྤྱིར་བཏང་རང་བཞིན་གྱི་གཏོང་སྒོ་ཉུང་དུ་གཏོང་བ་བཅས་བྱས་ནས་ས་གནས་སྲིད་གཞུང་གི་བུ་ལོན་དོ་དམ་ལ་ཤུགས་སྣོན་ཏན་ཏིག་རྒྱག་དགོས་པ་དང་། གཟབ་བརླིང་བརྟན་གསུམ་གྱི་དངུལ་ལོར་སྲིད་ཇུས་སྙོམས་པོ་ཡོང་རྒྱུ་རྒྱུན་འཁྱོངས་བྱས་ནས་དངུལ་ལོར་མཁོ་སྤྲོད་ཀྱི་འགག་སྒོ་ཨ་མ་དམ་པོར་བཟུང་དགོས། དངུལ་ལོར་གྱི་ཡིད་རྟོན་དངུལ་བུན་དང་སྤྱི་ཚོགས་ཀྱི་མ་རྩ་མཉམ་བསྡུའི་གཞི་ཁྱོན་ལུགས་མཐུན་ངང་ཆེ་རུ་གཏོང་རྒྱུ་རྒྱུན་འཁྱོངས་དང་མི་དམངས་ཤོག་སྒོར་གྱི་དངུལ་ལོར་འཛའ་ཐང་ལུགས་མཐུན་དང་དོ་སྙོམས་ཀྱི་ཆུ་ཚད་ཐོག་གཞི་རྩའི་ཆ་ནས་བརྟན་པོ་ཡོང་རྒྱུ་རྒྱུན་འཁྱོངས་བྱེད་དགོས། རིམ་པ་མང་བའི་མ་རྩའི་ཁྲོམ་ར་སྐྱོན་བྲལ་ངང་འཕེལ་རྒྱས་འགྲོ་རྒྱུར་སྐུལ་འདེད་གཏོང་བ་དང་དངོས་ཚན་དཔལ་འབྱོར་ལ་དེ་བས་ལེགས་པའི་སྒོ་ནས་ཞབས་འདེགས་ཞུས་ཏེ་ཁོངས་གཏོགས་རང་བཞིན་གྱི་དངུལ་རྩའི་ཉེན་ཁ་མི་ཐོན་པའི་མཐའ་ཚད་བརྟན་པོ་སྲུང་དགོས། གྲུབ་ཆའི་རང་བཞིན་གྱི་སྲིད་ཇུས་ཀྱི་ནུས་པ་དེ་བས་ཆེ་བ་འདོན་སྤེལ་བྱེད་པ་དང་། དངོས་ཚན་དཔལ་འབྱོར་གྱི་ཡིད་དབང་འགུག་ཤུགས་དང་འགྲན་རྩོད་ནུས་པ་ཆེ་རུ་གཏོང་བ། གསོག་ཉར་ཐོན་ཁུངས་བཀོད་སྒྲིག་ལེགས་གཏོང་བྱེད་པ། གསར་གཏོད་ལ་བརྟེན་ནས་འཕེལ་རྒྱས་ལ་སྐུལ་འདེད་གཏོང་བར་ཤུགས་སྣོན་རྒྱག་པ། འཛད་སྤྱོད་ཀྱི་རྨང་གཞིའི་རང་བཞིན་གྱི་ནུས་པ་འདོན་སྤེལ་ཡག་པོ་བྱེད་པ་བཅས་བྱས་ནས་མ་འཇོག་ནུས་ལྡན་དང་ལྷག་དོན་དུ་དམངས་ཁྲོད་མ་འཇོག་ལུགས་མཐུན་ངང་མང་དུ་འགྲོ་རྒྱུར་སྐུལ་འདེད་གཏོང་དགོས། སྤྱི་ཚོགས་སྲིད་ཇུས་ཀྱིས་མངོན་གསལ་དོད་པའི་དམངས་འཚོའི་གནད་དོན་ཐག་གཅོད་བྱ་རྒྱུར་སྣང་ཆེན་བྱེད་པ་དང་མང་ཚོགས་ཀྱིས་དོ་ཁུར་བྱེད་སར་རང་འགུལ་ངང་ལན་རྒྱག་པ། གཞི་རྩའི་སྤྱི་པའི་ཞབས་ཞུར་ཤུགས་སྣོན་རྒྱག་པ། གཞི་རྩའི་དམངས་འཚོ་འགན་ལེན་ལ་ཤུགས་སྣོན་རྒྱག་པ་བཅས་བྱས་ཏེ་སྤྱི་ཚོགས་ཀྱི་འགལ་བ་དུས་ཐོག་ཏུ་སེལ་དགོས། སྒྱུར་བཅོས་སྒོ་དབྱེ་བྱེད་ཤུགས་ཆེ་རུ་གཏོང་བ་དང་དཔལ་འབྱོར་སྒྲིག་སྲོལ་སྒྱུར་བཅོས་བྱེད་མགྱོགས་སུ་བཏང་སྟེ་རྒྱུ་ནོར་བདག་དབང་ལམ་ལུགས་འཐུས་སྒོ་ཚང་དུ་གཏོང་བ་དང་རྒྱུ་རྐྱེན་གཙོ་བོ་ཁྲོམ་ར་ཅན་གྱི་བཀོད་སྒྲིག་གཙོ་གནད་དུ་བྱས་ཏེ་རྨང་གཞིའི་རང་བཞིན་གྱི་འགག་རྩའི་ཁྱབ་ཁོངས་ཀྱི་སྒྱུར་བཅོས་ལ་སྐུལ་འདེད་བཏང་ནས་ཚད་བརྒལ་གསར་པ་ཡོང་བ་བྱེད་དགོས། ཕྱི་ཕྱོགས་སུ་སྒོ་མོ་འབྱེད་རྒྱ་ཆེ་རུ་གཏོང་བ་དང་ཁྲོམ་རར་འཇུག་འཐུས་ལྷུག་གཏོང་ཆེན་པོ་བྱས་ཏེ་ཕྱོགས་ཡོངས་ནས་སྒོ་མོ་འབྱེད་པའི་རྣམ་པ་གསར་པ་ཞིག་མགྱོགས་མྱུར་ཆགས་པ་བྱེད་དགོས།
ཚོགས་འདུའི་ཐོག་གཏན་འཁེལ་བྱས་དོན། ཏང་གི་ཚོགས་ཆེན་བཅུ་དགུ་པའི་བླང་བྱ་གཞིར་བཟུང་། སླད་ཕྱིན་ལོ་གསུམ་ནང་ཕྱོགས་ཡོངས་ནས་འབྱོར་འབྲིང་སྤྱི་ཚོགས་སྐྲུན་ཐུབ་པ་བྱེད་པའི་རྒྱལ་ཁ་ཕུ་ཐག་གཅོད་རིང་ཉེན་ཁ་ཆེན་པོ་འགོག་སེལ་དང་། གནད་སྨིན་དབུལ་སྒྲོལ། སྦགས་བཙོག་འགོག་བཅོས་བཅས་ཀྱི་འགག་སྒྲོལ་དམག་འཐབ་ཆེན་པོ་གསུམ་ལ་གཙོ་གནད་ཐོག་དམ་འཛིན་ཡག་པོ་བྱེད་དགོས།
ཚོགས་འདུའི་ཐོག་སྤུས་ཚད་མཐོ་བའི་འཕེལ་རྒྱས་ལ་སྐུལ་འདེད་གཏོང་རྒྱུར་དམིགས་ནས་གཙོ་གནད་ལས་དོན་ཁག་8ཡག་པོ་སྒྲུབ་དགོས་ཞེས་བསྟན་པ་སྟེ། གཅིག་ནས་མཁོ་སྤྲོད་ཕྱོགས་ཀྱི་གྲུབ་ཆའི་རང་བཞིན་གྱི་སྒྱུར་བཅོས་གཏིང་ཟབ་ཏུ་གཏོང་དགོས་ཤིང་། ཀྲུང་གོས་བཟོས་པ་ནས་ཀྲུང་གོས་གསར་གཏོད་བྱེད་པའི་བར་དང་། ཀྲུང་གོའི་མྱུར་ཚད་ནས་ཀྲུང་གོའི་སྤུས་ཚད་བར། བཟོ་སྐྲུན་རྒྱལ་ཁབ་ཆེན་པོ་ནས་བཟོ་སྐྲུན་རྒྱལ་ཁབ་སྟོབས་ཆེན་བར་བཅས་སུ་འགྱུར་རྒྱུར་སྐུལ་འདེད་གཏོང་དགོས། རྒྱུ་རྐྱེན་གཙོ་བོའི་ཁྲོམ་ར་ཅན་གྱི་བཀོད་སྒྲིག་སྒྱུར་བཅོས་གཏིང་ཟབ་བྱས་ནས“གཏོར་བ”དང་། “འཛུགས་པ” “ཉུང་གཏོང”བཅས་ལ་གཙོ་གནད་འབད་བརྩོན་བྱེད་དགོས། ནུས་མེད་མཁོ་སྤྲོད་མེད་པར་ཤུགས་ཆེན་བཟོས་ནས“རོ་ལངས་ཁེ་ལས”ཀྱི་ཐག་གཅོད་དམ་འཛིན་བྱ་གཞི་གཙོ་བོར་བྱས་ནས་ཐོན་ནུས་ཆེ་དྲགས་པའི་ཐག་གཅོད་ལ་སྐུལ་འདེད་གཏོང་དགོས། སྒུལ་ནུས་གསར་པ་སྐྱེད་སྲིང་ཧུར་ཐག་བྱེད་པ་དང་། ཚན་རྩལ་གསར་གཏོད་བྱེད་ཤུགས་ཆེ་རུ་གཏོང་བ། སྲོལ་རྒྱུན་ཐོན་ལས་བཟང་སྒྲིག་རིམ་སྤོར་ལ་སྐུལ་འདེད་གཏོང་བ་བཅས་བྱས་ཏེ་གསར་གཏོད་ཀྱི་ནུས་པ་ལྡན་པའི་སྣེ་འདྲེན་ཁེ་ལས་ཁག་གཅིག་སྐྱེད་སྲིང་བྱེད་དགོས་ལ་དམག་དམངས་མཉམ་འདྲེས་གཏིང་ཟབ་ལ་སྐུལ་འདེད་ཀྱང་གཏོང་དགོས། དངོས་ཚན་དཔལ་འབྱོར་གྱི་མ་གནས་ཉུང་དུ་ཤུགས་ཆེན་གཏོང་བ་དང་། ལམ་ལུགས་རང་བཞིན་གྱི་ཉོ་ཚོང་མ་གནས་ཉུང་དུ་གཏོང་བ། ཁེ་ལས་དང་འབྲེལ་བ་ཡོད་པའི་གྲོན་བསྡུ་མུ་མཐུད་གཙང་སེལ་བྱེད་པ། གྲོན་དངུལ་གང་བྱུང་དུ་བསྡུ་བའི་གནད་དོན་ཞིབ་གཅོད་དང་བཅོས་སྒྲིག་བྱེད་ཤུགས་ཆེ་རུ་གཏོང་བ། གློག་ཤུགས་དང་། རྡོ་སྣུམ་དང་རང་བྱུང་སོལ་རླངས། ལྕགས་ལམ་སོགས་ལས་རིགས་སྒྱུར་བཅོས་གཏིང་ཟབ་བྱེད་པ། ཐོན་ནུས་སྤྱོད་པ་དང་ཟོག་འགྲེམས་ཀྱི་མ་གནས་དམའ་རུ་གཏོང་དགོས།
གཉིས་ནས་ཁྲོམ་ར་ཁག་གི་བྱེད་པོའི་གསོན་ཤུགས་འཕེལ་བར་བྱེད་དགོས། གཞུང་ཁོངས་མ་རྩའི་རྒྱ་སྟོབས་ཆེ་རུ་དང་ལེགས་སུ་གཏོང་རྒྱུར་སྐུལ་འདེད་གཏོང་བ་དང་གཞུང་ཁོངས་ཁེ་ལས་དང་གཞུང་རྒྱུ་སྒྱུར་བཅོས་ཇུས་གཞི་འཐུས་ཚང་དུ་བཏང་སྟེ་མ་རྩ་དོ་དམ་གཙོ་བཟུང་གིས་གཞུང་རྒྱུ་ལྟ་སྐུལ་དོ་དམ་སྒྲིག་གཞིའི་འགན་ནུས་མགྱོགས་མྱུར་བསྒྱུར་རྒྱུར་དམིགས་ཏེ་གཞུང་རྒྱུའི་དབང་སྤྲོད་གཉེར་སྐྱོང་ལམ་སྲོལ་སྒྱུར་བཅོས་བྱེད་དགོས། གཞུང་ཁོངས་ཁེ་ལས་ཀྱི་ཏང་གི་འགོ་ཁྲིད་དང་ཏང་འཛུགས་སྐྱོང་ལ་ཤུགས་སྣོན་བརྒྱབ་ནས་གཞུང་ཁོངས་ཁེ་ལས་ལ་དེང་རབས་ཁེ་ལས་ཀྱི་ལམ་ལུགས་འཐུས་ཚང་དུ་གཏོང་རྒྱུར་སྐུལ་འདེད་གཏོང་བ་དང་ཀུང་སིའི་ཁྲིམས་མིའི་བཅོས་སྒྲིག་སྒྲིག་གཞི་འཐུས་ཚང་དུ་གཏོང་དགོས། དམངས་གཉེར་ཁེ་ལས་འཕེལ་རྒྱས་ལ་རྒྱབ་སྐྱོར་དང་། བདག་དབང་འགན་ལེན་སྲིད་ཇུས་དོན་འཁྱོལ། སྤྱི་ཚོགས་ཐོག་གླེང་མང་བའི་བདག་དབང་རྩོད་གཞིའི་གྱོད་གཞི་ཁྲིམས་ལྟར་ཞིབ་འབྱེད་དང་ཡོ་བསྲང་བྱེད་དགོས། ཁྲོམ་རའི་འཇུག་འཐུས་ཀྱི་བཀག་རྒྱ་གསལ་ཐོའི་ལམ་ལུགས་ཕྱོགས་ཡོངས་ནས་ལག་བསྟར་དང་རྒྱུན་ཆད་མེད་པར་འཐུས་ཚང་དུ་བཏང་སྟེ་མཐོང་ཆུང་རང་བཞིན་གྱི་ཚད་བཀག་དང་མངོན་མེད་འགལ་རྐྱེན་སྣ་ཚོགས་མེད་པར་བཟོས་ནས་ཉེ་ལ་གཙང་བའི་སྲིད་གཞུང་དང་ཁེ་ལས་དབར་གྱི་འབྲེལ་བ་གསར་པ་ཞིག་མགྱོགས་མྱུར་འཛུགས་དགོས།
གསུམ་ནས་གྲོང་གསེབ་དར་རྒྱས་ཀྱི་འཐབ་ཇུས་ལག་བསྟར་བྱེད་དགོས། ཚན་རིག་ལ་བརྟེན་ནས་གྲོང་གསེབ་དར་རྒྱས་ཀྱི་འཐབ་ཇུས་འཆར་འགོད་བཟོ་དགོས། གྲོང་ཁྱེར་དང་གྲོང་གསེབ་མཉམ་འདྲེས་འཕེལ་རྒྱས་ཀྱི་སྒྲིག་སྲོལ་ལམ་སྲོལ་འཐུས་སྒོ་ཚང་དུ་བཏང་ནས་རྒྱུ་རྐྱེན་གཙོ་བོ་གཤམ་སྐྱོད་ལ་འགོག་རྐྱེན་བཟོ་བའི་བཀག་རྡོ་སྣ་ཚོགས་གཙང་སེལ་བྱེད་དགོས། ཞིང་ལས་མཁོ་སྤྲོད་ཕྱོགས་ཀྱི་གྲུབ་ཆའི་རང་བཞིན་གྱི་སྒྱུར་བཅོས་ལ་སྐུལ་འདེད་གཏོང་བ་དང་སྤུས་ཚད་ཞིང་དར་དང་ལྗང་མདོག་ཞིང་དར་མཐའ་འཁྱོངས་བྱས་ཏེ་ཞིང་ལས་ཀྱི་སྲིད་ཇུས་ཐོན་འཕར་ཕྱོགས་སྟོན་དུ་འཛིན་པ་ནས་སྤུས་འཕར་ཕྱོགས་སྟོན་དུ་འཛིན་པའི་ཕྱོགས་སུ་བསྒྱུར་དགོས། འབྲུ་རིགས་གསོག་ཉར་ལམ་ལུགས་སྒྱུར་བཅོས་ཟབ་ཏུ་བཏང་སྟེ་གསོག་ཉར་རིན་གོང་གིས་ཁྲོམ་རའི་མཁོ་སྤྲོད་དེ་བས་ལེགས་པའི་སྒོ་ནས་མངོན་པར་བྱེད་པ་དང་ལོ་ཏོག་རེས་འདེབས་དང་རྨོ་ཞིང་དབྱར་མ་འཇོག་པའི་ལམ་ལུགས་ཚོད་ལྟ་རྒྱ་ཆེར་གཏོང་དགོས།
བཞི་ནས་ས་ཁོངས་མཐུན་སྦྱོར་འཕེལ་རྒྱས་ཀྱི་འཐབ་ཇུས་ལག་བསྟར་བྱེད་དགོས། གཞི་རྩའི་སྤྱི་པའི་ཞབས་ཞུ་ཆ་སྙོམས་ཅན་མངོན་འགྱུར་བྱས་ཏེ་རྨང་གཞིའི་སྒྲིག་བཀོད་ཁྱབ་ཚད་ཅུང་དོ་སྙོམས་པོ་དང་མི་དམངས་ཀྱི་འཚོ་བའི་ཆུ་ཚད་དོ་སྙོམས་པོ་ཡོང་བར་བྱེད་དགོས། པེ་ཅིང་དང་། ཐེན་ཅིན། ཧོ་པེ་བཅས་མཐུན་སྦྱོར་འཕེལ་རྒྱས་གཏོང་བའི་ཐད་པེ་ཅིང་གི་རྒྱལ་ས་མ་ཡིན་པའི་ནུས་པ་གསལ་འགྲེལ་གྱིས་གཙོ་གནད་བྱས་ཏེ་ལུགས་མཐུན་གྱི་ལས་རིགས་གྲུབ་ཆ་རྒྱུན་འཁྱོངས་ཀྱིས་འགོ་འཛུགས་ས་མཐོ་བ་དང་སྤུས་ཚད་མཐོ་བའི་སྒོ་ནས་ཞུང་ཨན་ཁུལ་གསར་འཆར་འགོད་ཡག་པོ་བྱེད་དགོས། འབྲི་ཆུའི་དཔལ་འབྱོར་ཁུལ་གྱི་འཕེལ་རྒྱས་ཐད་སྣོད་བཅུད་སྔོན་འགྲོ་དང་ལྗང་མདོག་འཕེལ་རྒྱས་ཀྱི་ཁྲིད་སྟོན་ལ་སྐུལ་འདེད་གཏོང་དགོས། “རྒྱུད་གཅིག་ལམ་གཅིག”བསྐྲུན་རྒྱུར་དམིགས་ནས་ཕྱི་ཕྱོགས་མ་འཇོག་གི་བྱེད་ཐབས་གསར་གཏོད་བྱས་ཏེ་མ་འཇོག་ལ་བརྟེན་ནས་ཚོང་དོན་འཕེལ་རྒྱས་དང་ཐོན་ལས་འཕེལ་རྒྱས་ལ་སྣེ་ཁྲིད་བྱེད་དགོས། གསར་བརྗེའི་རྟེན་གཞི་ཁུལ་རྙིང་པ་དང་། མི་རིགས་ས་ཁུལ། མཐའ་མཚམས་ས་ཁུལ། ས་ཁུལ་དབུལ་པོ་བཅས་ཀྱི་ཐོན་སྐྱེད་དང་འཚོ་བའི་ཆ་རྐྱེན་ལེགས་སུ་གཏོང་རྒྱུར་རྒྱབ་སྐྱོར་བྱེད་དགོས། ནུབ་རྒྱུད་ཐོན་འབྱེད་ཆེན་མོར་སྐུལ་འདེད་གཏོང་བ་དང་བྱང་ཤར་སོགས་བཟོ་ལས་ཀྱི་རྟེན་གཞིའི་ཁུལ་རྙིང་པ་མགྱོགས་མྱུར་དར་སྤེལ་གཏོང་བ་དང་། དབུས་རྒྱུད་ས་ཁུལ་དར་རྒྱུར་སྐུལ་འདེད་གཏོང་བ། ཤར་རྒྱུད་ས་ཁུལ་སྔོན་ལ་སྤུས་ཚད་མཐོ་པོས་འཕེལ་རྒྱས་འགྲོ་རྒྱུར་རྒྱབ་སྐྱོར་བཅས་བྱེད་དགོས། ཚན་རིག་དང་མཐུན་པའི་སྒོ་ནས་ཀོང་ཏུང་དང་། ཤང་ཀང་། ཨའོ་མོན་བཅས་མཚོ་ཁུག་ཁུལ་ཆེན་བསྐྲུན་རྒྱུའི་འཆར་གཞི་འདིང་དགོས། གྲོང་ཁྱེར་ཚོམ་བུའི་སྤུས་ཚད་མཐོ་རུ་གཏོང་བ་དང་། གྲོང་ཁྱེར་ཆེ་འབྲིང་ཆུང་གསུམ་གྱི་དྲ་བ་ཅན་གྱི་འཛུགས་སྐྲུན་ལ་སྐུལ་འདེད་གཏོང་བ། ཞིང་ལས་སྤོ་སྒྱུར་མི་འབོར་དང་ལེན་བྱེད་ཚད་དང་ཐེག་ནུས་ཆེ་རུ་གཏོང་བ་བཅས་བྱས་ནས་ཐེམ་ཐོའི་ལམ་ལུགས་སྒྱུར་བཅོས་དང་དོན་འཁྱོལ་བྱེད་པའི་གོམ་སྟབས་མགྱོགས་སུ་གཏོང་དགོས། ཁྱད་ལྡན་གྲོང་རྡལ་ཆུང་གྲས་ཀྱི་སྐྱོན་བྲལ་འཕེལ་རྒྱས་ལ་ཁྲིད་སྟོན་བྱེད་དགོས།
ལྔ་ནས་ཕྱོགས་ཡོངས་ནས་སྒོ་མོ་འབྱེད་པའི་རྣམ་པ་གསར་པ་ཆགས་རྒྱུར་སྐུལ་འདེད་གཏོང་དགོས། སྒོ་འབྱེད་ཀྱི་ཁྱབ་ཁོངས་དང་རིམ་པ་སྔར་བས་རྒྱ་ཆེར་གཏོང་དགོས་ལ། སྒོ་འབྱེད་ཀྱི་བསམ་བློའི་འདུ་ཤེས་དང་། གྲུབ་ཆ་ཁྱབ་ཚུལ། སྒྲིག་སྲོལ་ལམ་སྲོལ་བཅས་སྔར་བས་རྒྱ་ཆེར་གཏོང་དགོས། གོ་རིམ་ལྡན་པའི་སྒོ་ནས་ཁྲོམ་རའི་འཇུག་འཐུས་ཀྱི་སྲིད་ཇུས་ལྷུག་ཏུ་གཏོང་བ་དང་། ཕྱོགས་ཡོངས་ནས་འཇུག་འཐུས་མ་བྱས་གོང་གི་རྒྱལ་དམངས་ཀྱི་ཐོབ་ཐང་དང་བཀའ་རྒྱའི་གསལ་ཐོ་ཟུང་དུ་འབྲེལ་བའི་དོ་དམ་བྱེད་ཐབས་ལག་བསྟར། བཀའ་རྒྱའི་གསལ་ཐོ་མུ་མཐུད་ཁུ་བསྡུ་རུ་གཏོང་བ། ཕྱི་ཕྱོགས་མ་རྩའི་འབྲེལ་ཡོད་བཅའ་ཁྲིམས་འཐུས་ཚང་དུ་གཏོང་རྒྱུར་དམ་འཛིན་ནན་པོ་བཅས་བྱས་ཏེ་ཤེས་བྱའི་བདག་དབང་སྲུང་སྐྱོང་ལ་ཤུགས་སྣོན་རྒྱག་དགོས། ཚོང་དོན་དོ་སྙོམས་ལ་སྐུལ་འདེད་གཏོང་བ་དང་། ཕྱིར་གཏོང་སྤུས་ཚད་དང་ཟུར་སྣོན་རིན་ཐང་ལ་དེ་བས་མཐོང་ཆེན། ནང་འདྲེན་བྱེད་རྒྱ་ཆེ་རུ་གཏོང་བ། ཐོན་ཟོག་ཁག་གཅིག་གི་ནང་འདྲེན་སྒོ་ཁྲལ་ལེགས་སྒྲིག་བཅས་བྱེད་དགོས། ཞབས་ཞུའི་ཚོང་དོན་འཕེལ་རྒྱས་ཤུགས་ཆེན་གཏོང་དགོས། རང་མོས་ཚོང་དོན་ཚོད་ལྟའི་ཁུལ་གྱི་སྒྱུར་བཅོས་ཚོད་ལྟར་མུ་མཐུད་སྐུལ་འདེད་གཏོང་དགོས། ཕྱི་ཕྱོགས་མ་འཇོག་ལ་ཁྲིད་སྟོན་དང་རྒྱབ་སྐྱོར་བྱེད་དགོས།
དྲུག་ནས་དམངས་འཚོ་འགན་ལེན་དང་ལེགས་བཅོས་ཀྱི་ཆུ་ཚད་མཐོ་རུ་གཏོང་དགོས། མི་དམངས་མང་ཚོགས་ཀྱིས་དོ་ཁུར་བྱེད་པའི་གནད་དོན་ལ་དམིགས་ནས་གནད་སྨིན་སྲིད་ཇུས་ལག་བསྟར་བྱས་ཏེ་སློབ་གྲྭ་འབྲིང་ཆུང་གི་སློབ་མའི་ཁུར་པོ་ལྕི་བའི་གནད་དོན་དང“སློབ་གྲྭ་འདེམས་པའི་ཚ་རླབས”དང“འཛིན་གྲྭར་སློབ་མའི་གྲངས་འབོར་ཚད་ལས་བརྒལ་བ”སོགས་ཀྱི་མངོན་གསལ་དོད་པའི་གནད་དོན་ཐག་གཅོད་བྱ་རྒྱུར་ཤུགས་རྒྱག་པ་དང་། ཕྲུ་གུ་དམར་འབྱར་ལ་ལྟ་སྐྱོང་དང་བྱིས་པའི་ཐོག་མའི་སློབ་གསོ་དང་ཞབས་ཞུའི་གནད་དོན་ཐག་གཅོད་ཡག་པོ་བྱེད་དགོས། གྲུབ་ཆའི་རང་བཞིན་གྱི་ལས་ཞུགས་འགལ་ཟླ་ཐག་གཅོད་བྱེད་པ་དང་། བུད་མེད་ལ་མཐོང་ཆུང་དང་ཐོབ་ཐང་ལ་དམིགས་ནས་མཐོང་ཆུང་བྱེད་པའི་གནད་དོན་ཐག་གཅོད་ཡག་པོ་བྱེད་དགོས། གཞི་རྩའི་རྒན་གསོ་འགན་བཅོལ་ལམ་ལུགས་སྒྱུར་བཅོས་འཐུས་སྒོ་ཚང་དུ་བཏང་ནས་རྒན་གསོ་འགན་བཅོལ་རྒྱལ་ཡོངས་ལ་སྤྱི་འདོམས་བྱ་རྒྱུ་མགྱོགས་མྱུར་མངོན་འགྱུར་བྱེད་དགོས། “ནད་ལྟ་དཀའ་བ་དང་སྨན་རིན་མཐོ་བའི”གནད་དོན་མུ་མཐུད་ཐག་གཅོད་ཡག་པོ་བྱས་ཏེ་སྤྱི་ཚོགས་མ་དངུལ་རྒན་གསོ་དང་སྨན་བཅོས་སོགས་ཀྱི་ཁྱབ་ཁོངས་སུ་་གཏོང་རྒྱུར་སྐུལ་ལྕག་བྱེད་དགོས། དྲ་རྒྱའི་ཆ་འཕྲིན་རྫུས་མ་དང་ཁ་བསླུས་དང་སྒེར་གྱི་ཆ་འཕྲིན་ལྐོག་ཚོང་སོགས་ཀྱི་མངོན་གསལ་དོད་པའི་གནད་དོན་ཐག་གཅོད་ལ་ཤུགས་སྣོན་རྒྱག་དགོས། དམངས་འཚོའི་ལས་དོན་ཡག་པོ་སྒྲུབ་པ་དང་གནད་དོན་སྟོན་ཕྱོགས་སུ་འཛིན་རྒྱུ་མངོན་གསལ་དོད་སར་བཞག་གང་ཐུབ་ཅི་ཐུབ་དང་ནུས་ཤུགས་གང་ཡོད་བཏོན་ནས་མངོན་གསལ་དོད་པའི་གནད་དོན་དང་ཞན་ཆ་འཚོལ་བ་དང་འབྲེལ་ཇུས་འགོད་ཞིབ་ཚགས་དང་ནུས་ཤུགས་ཡོད་རྒུས་ལག་བསྟར་བྱེད་དགོས།
བདུན་ནས་སྡེ་མང་མཁོ་སྤྲོད་དང་། ཐབས་མང་འགན་ལེན། བོགས་ཉོ་མཉམ་འཛིན་བཅས་ཀྱི་སྡོད་ཁང་ལམ་ལུགས་མགྱོགས་མྱུར་བཟོ་དགོས། སྡོད་ཁང་བོགས་གཏོང་ཁྲོམ་ར་དང་ལྷག་པར་དུ་ཡུན་རིང་བོགས་གཏོང་བྱེད་མཁན་འཕེལ་རྒྱས་གཏོང་བ་དང་བོགས་གཏོང་ཁེ་ཕན་ཐད་ཀྱི་འབྲེལ་ཡོད་ཁྲིམས་མཐུན་དབང་ཆ་སྲུང་སྐྱོང་བྱས་ནས་ཆེད་ལས་ཅན་དང་སྒྲིག་གཞི་ཅན་གྱི་སྡོད་ཁང་བོགས་གཏོང་ཁེ་ལས་འཕེལ་རྒྱས་ལ་རྒྱབ་སྐྱོར་བྱེད་དགོས། ས་ཁང་བདག་ཁོངས་ཁྲོམ་ར་བརྟན་པོ་དང་སྐྱོན་བྲལ་འཕེལ་རྒྱས་ལ་སྐུལ་འདེད་གཏོང་བའི་ཕུགས་ཕན་ལམ་སྲོལ་འཐུས་སྒོ་ཚང་དུ་གཏོང་བ་དང་། ས་ཁང་བདག་ཁོངས་ཁྲོམ་རའི་སྙོམས་སྒྲིག་སྲིད་ཇུས་ཀྱི་རྒྱུན་མཐུད་རང་བཞིན་དང་བརྟན་པོའི་རང་བཞིན་རྒྱུན་འཁྱོངས། ཀྲུང་དབྱང་དང་ས་གནས་ཀྱི་དབང་ཆ་དབྱེ་བ་གསལ་པོ་འབྱེད་པ་བཅས་བྱས་ཏེ་ཧེ་བག་ཅན་གྱི་སྙོམས་སྒྲིག་བྱེད་སྟངས་ལག་བསྟར་བྱེད་དགོས།
བརྒྱད་ནས་སྣོད་བཅུད་ཤེས་དཔལ་འཛུགས་སྐྱོང་ལ་སྐུལ་འདེད་མགྱོགས་མྱུར་གཏོང་དགོས། སྔོ་ཞིང་དྭངས་བའི་རི་ཆུ་སླར་གསོ་ཐུབ་ན་སྔོ་ཞིང་དྭངས་བའི་རི་ཆུ་གཞི་ནས་གསེར་རི་དངུལ་རིར་འགྱུར་ཐུབ། “ལོ་ལྔ་ཚན་བཅུ་གསུམ་པའི”འཆར་འགོད་ནང་གཏན་ལ་འཁེལ་བའི་སྣོད་བཅུད་སྲུང་སྐྱོང་སླར་གསོའི་འདུ་འགོད་གལ་ཆེན་ལག་བསྟར་ཡག་པོ་བྱེད་དགོས། གཞི་ཁྱོན་ཆེན་པོས་རྒྱལ་ཁབ་ཀྱི་ས་ཆ་སྔོ་ལྗང་ཅན་དུ་འགྱུར་བའི་བྱ་སྤྱོད་ལག་བསྟར་བྱེད་པ་དང་། གཞུང་ཁོངས་ཁེ་ལས་དང་། དམངས་གཉེར་ཁེ་ལས། ཕྱི་ཕྱོགས་ཁེ་ལས། མཉམ་སྡེབ། མི་སྒེར། སྤྱི་ཚོགས་རྩ་འཛུགས་སོགས་ཕྱོགས་ཁག་གིས་མ་དངུལ་འཇོག་རྒྱུར་ཁྲིད་སྟོན་བྱས་ཏེ་ཆེད་མངགས་སྣོད་བཅུད་སྲུང་སྐྱོང་སླར་གསོའི་ལས་དོན་སྒྲུབ་མཁན་ཆེད་ལས་ཅན་གྱི་ཁེ་ལས་ཁག་གཅིག་སྐྱེད་སྲིང་བྱེད་དགོས། “ཆུ་སྦགས་བཙོག་འགོག་བཅོས་ཀྱི་བྱེད་ཐབས་བཅུ”ལག་བསྟར་གཏིང་ཟབ་དང“ས་རྒྱུ་སྦགས་བཙོག་འགོག་བཅོས་ཀྱི་བྱེད་ཐབས་བཅུ”ཕྱོགས་ཡོངས་ནས་ལག་བསྟར་བྱེད་དགོས། སྣོད་བཅུད་ཤེས་དཔལ་སྒྲིག་སྲོལ་སྒྱུར་བཅོས་མགྱོགས་སུ་བཏང་ནས་རང་བྱུང་ཐོན་ཁུངས་མ་རྩའི་བདག་དབང་ལམ་ལུགས་འཐུས་སྒོ་ཚང་དུ་གཏོང་བ་དང་ཁྲོམ་ར་ཅན་དང་སྣེ་མང་ཅན་གྱི་སྣོད་བཅུད་ཁ་གསབ་ལམ་སྲོལ་འཛུགས་རྒྱུར་ཞིབ་འཇུག་བྱས་ཏེ་སྣོད་བཅུད་ཁོར་ཡུག་གི་ལྟ་སྐུལ་དོ་དམ་གྱི་སྒྲིག་སྲོལ་སྒྱུར་བཅོས་བྱེད་དགོས།
ཚོགས་འདུའི་ཐོག་ཕྱོགས་ཁག་གི་ལས་སྒྲུབ་ལས་གཏོད་ཀྱི་ཧུར་བརྩོན་རང་བཞིན་སྐོང་འཐེན་ཧུར་ཐག་བྱས་ཏེ་ནུས་ལྡན་དང་གོ་རིམ་ལྡན་པའི་སྒོ་ནས་དཔལ་འབྱོར་ལས་དོན་ཡག་པོ་བསྒྲུབ་དགོས། སྤྱི་ཁོག་སྙོམས་སྒྲིག་སྟངས་འཛིན་གསར་གཏོད་དང་འཐུས་སྒོ་ཚང་དུ་གཏོང་བ་དང་། དགེ་མཚན་ལྡན་པའི་ནོར་སྲིད་སྲིད་ཇུས་དང་བརྟན་པའི་དངུལ་ལོར་སྲིད་ཇུས་ལག་བསྟར་ཡག་པོ་བྱེད་པ། དཔལ་འབྱོར་སྲིད་ཇུས་མཐུན་སྦྱོར་ལམ་སྲོལ་འཐུས་སྒོ་ཚང་དུ་གཏོང་བ་བཅས་བྱས་ཏེ་དཔལ་འབྱོར་གྱི་འཁོར་སྐྱོད་ལུགས་མཐུན་གྱི་བར་མཐོངས་སུ་རྒྱུན་འཁྱོངས་ཐུབ་པ་བྱེད་དགོས་ཞེས་ནན་བཤད་གནང་བ་རེད།
ཚོགས་འདུའི་ཐོག་རིམ་ཁག་ཏང་ཨུད་དང་སྲིད་གཞུང་གིས“འདུ་ཤེས་བཞི”ཟབ་ཏུ་བཏང་ནས་རང་རྟོགས་ངང་ཏང་ཀྲུང་དབྱང་གི་དབང་གྲགས་དང་གཅིག་སྡུད་གཅིག་གྱུར་གྱི་འགོ་ཁྲིད་ལ་སྲུང་སྐྱོང་བྱས་ཏེ་བསམ་བློ་དང་བྱ་སྤྱོད་ཏང་གི་ཚོགས་ཆེན་བཅུ་དགུ་པའི་དགོངས་དོན་དང་ཏང་ཀྲུང་དབྱང་གི་ཕྱི་ལོའི་དཔལ་འབྱོར་ལས་དོན་བཀོད་སྒྲིག་ཐོག་གཅིག་གྱུར་ཡོང་བར་བྱེད་དགོས་པའི་བླང་བྱ་བཏོན་པ་རེད།
ཚོགས་འདུའི་ཐོག་ཏང་ཡོངས་དང་རྒྱལ་ཡོངས་ཀྱིས་བློ་མཐུན་ཞི་ཅིན་ཕིང་གིས་སྲོག་ཤིང་གནང་བའི་ཏང་ཀྲུང་དབྱང་གི་མཐའ་འཁོར་དུ་མཐུན་སྒྲིལ་དམ་ཟབ་བྱས་ནས་འབད་འབུངས་ཡར་བརྩོན་དང་། དཀའ་སྤྱད་འབད་སྒྲུབ། ལས་དོན་ཁག་ཏན་ཏིག་སྒྲུབ་པ་བཅས་བྱས་ཏེ་ཕྱི་ལོའི་དཔལ་འབྱོར་ལས་དོན་ལ་འགོ་ཡག་པོ་འཛུགས་པ་དང་གོམ་པ་ཡག་པོ་སྤོ་བའི་འགན་ལེན་བྱེད་དགོས་ཞེས་འབོད་སྐུལ་བྱས་ཡོད། །
ཞེས་རོང་ཆེན་ལྷ་རྒྱལ་དཔལ་གྱིས་ཀྲུང་གོ་བོད་ཀྱི་དྲ་བ་ལས་བཏུས་སོ།
藏网首页|关于我们|团队组成|大事记|网站地图|广告服务|联系我们|小黑屋|Archiver|
tibetcul.com © Copyright 2004-2017. All rights reserved |陇ICP备05000171号
战略合作伙伴:雪域数码图书馆(The Tibetan & Himalayan Library)|法律顾问:珠穆朗玛律师事务所
严禁在本站发表与国家法律相抵触言论和散播谣言
Powered by Discuz! X3.2GMT+8, 2018-10-22 00:16 , Processed in 0.282014 second(s), 21 queries .


text:
མཛད་བཟང་ཉིན་བྱེད་འབར་བའི་འོད་རླབས།
[ཟླ་ཚེས། 2018-09-22 19:14:20][རྩོམ་པ་པོ། རྩེ་ཞིག་ཚང་ཤེས་རབ་བསྟན་པའི་ཟླ་བ།][རྩོམ་ཁུངས། ཧི་མ་ལ་ཡའི་བོན།][ཀློག་གྲངས། ]
གཡུང་དྲུང་བོན་མཉམ་འབྲེལ་ལྷན་ཚོགས་སྐབས་གཉིས་པའི་རྒྱས་འཛོམས་ཚོགས་ཆེན་ཐེངས་གཉིས་པ་དང་། གཡས་རུའི་འཆད་རྩོད་ཆེན་མོ་ཐེངས་གཉིས་པ། ཞང་བོད་གཞུང་བརྒྱའི་བགྲོ་གླེང་ཆེན་མོ་ཐེངས་གཉིས་པ་བཅས་ཚོགས་ཆེན་གསུམ་སྣང་ཞིག་དགོན་ཆེན་དུ་འཚོག་སྐབས་ཀྱི་རྟེན་འབྲེལ་མཛད་སྒོའི་སྟེང་གི་གསུང་བཤད།
དེ་རིང་ང་ཚོ་མི་མང་པོ་ཞིག་གིས་ཡུན་རིང་དུ་སེམས་ལ་ཉར་ཞིང་། རེ་སྒུག་གི་ཀློང་དུ་ཐིམ་པའི་བག་ཆགས་ཟབ་མོ་མངོན་འགྱུར་བྱུང་བ་སྟེ། བོད་ཀྱི་ཆོས་དང་གཙུག་ལག་རིག་གཞུང་སྤྱི་ལ་དོ་སྣང་རྒྱ་ཆེར་བྱེད་པའི། ཤེས་བྱ་ཡོན་ཏན་གྱི་ཁོ་ལག་རབ་ཏུ་རྫོགས་པའི་དུས་ཀྱི་གདོང་ལེན་པ་རྣམས་ཀྱི། མཛད་རྗེས་རླབས་པོ་ཆེ་མངོན་སུམ་དུ་མཇལ་འདོད་པ་དེ་རེད། བོད་བརྒྱུད་ནང་བསྟན་གྱི་དགོངས་སྤྱོད་ནི། དུས་རབས་ཀྱི་འཕེལ་ཕྱོགས་དང་མཐུན་པར་གང་ལ་གང་འདུལ་དུ་སྟོན་པའི་བྱ་ལས་ཁྱད་པར་ཅན་ཞིག་ཡིན་སྟབས། དེ་ལ་འཛིན་སྐྱོང་སྤེལ་གསུམ་གྱི་སྒོ་ནས་རྩིག་རྨང་ངེས་ཅན་ཞིག་འདིང་དགོས་པ་མ་ཟད། དེ་ལས་སངས་རྒྱས་ཀྱི་བསྟན་པ་སྤྱི་དང་། ཁྱད་པར་ཐེག་ཆེན་གཡུང་དྲུང་བོན་གྱི་བསྟན་པའི་ཤེས་རིག་འཕེལ་རྒྱས་ཀྱི་གནས་བབ། སྔར་ལས་མཐོར་འདེགས་སུ་གཏོང་བའི་ཕན་རླབས་སུ་དམིགས་ཏེ། གཡུང་དྲུང་བོན་མཉམ་འབྲེལ་ལྷན་ཚོགས་སྐབས་གཉིས་པའི་རྒྱས་འཛོམས་ཚོགས་ཆེན་ཐེངས་གཉིས་པ། གཟབ་རྒྱས་ངང་དངོས་སུ་འཚོག་རྒྱུ་ཡིན་པ་མ་ཟད། གཡུང་དྲུང་བོན་གྱི་མདོ་སྔགས་རྫོགས་གསུམ་གྱི་གཞུང་ཆེན་ཁག་གི་དགོངས་དོན། ཚད་མ་རིག་པའི་ལམ་ནས་གོ་བསྡུར་གཏིང་ཟབ་བྱེད་པར། གཡས་རུའི་འཆད་རྩོད་ཆེན་མོ་ཐེངས་གཉིས་པ་དང་། དེ་བཞིན་འགན་འཛིན་ཚན་ཁག་གིས་སྒྲིག་བཀོད་ལྟར་དུ། གཞུང་ལུགས་དང་། ལོ་རྒྱུས། རིག་གནས། སྐད་ཡིག སྲོལ་རྒྱུན་སོགས་ཤེས་བྱའི་ཁྱབ་ཁོངས་མི་འདྲ་བའི་སྐོར་ལ། རིག་ལམ་མཐའ་དཔྱོད་ཀྱི་གོ་རྟོགས་སྤེལ་རེས་བྱེད་པར། ཞང་བོད་ཤེས་རིག་གཞུང་བརྒྱའི་བགྲོ་གླེང་ཆེན་མོ་ཐེངས་གཉིས་པ་བཅས། མདོར་ན་ཞང་བོད་ཆོས་རིག་ལོ་རྒྱུས་ཉམས་ཞིབ་དང་འབྲེལ་བའི་ཚོགས་ཆེན་གསུམ་དེ་རིང་དངོས་སུ་འཚོགས་འགོ་བརྩམ་པ་རེད།
གོང་ཞུས་བརྗོད་བྱ་དེ་ལྡན་གྱི་ཚོགས་ཆེན་གསུམ་ནི། རྔ་ཡུལ་སྣང་ཞིག་དགོན་ཆེན་དུ། མཚན་ཉིད་འཆད་ཉན་བཙུགས་ནས་ལོ་འཁོར་བརྒྱ་འཁོར་བའི་བསྐལ་བཟང་དུས་སྟོན་གྱི་མཛད་སྒོ་སྤེལ་བ་དང་། གཡུང་དྲུང་བོན་མཉམ་འབྲེལ་ལྷན་ཚོགས་བཙུགས་ནས་ལོ་འཁོར་ཧྲིལ་བོ་བཅུ་ལོན་པའི་དུས་མཚམས་གལ་ཆེན་ཞིག་ལ་འཚོགས་པ་ལགས་ན། དེ་ལ་མཁའ་འགྱིང་གཉན་གྱི་གདུང་རྒྱུད་ལས་གྲོལ་ཞིང་། བླ་མ་སྣང་ཞིག་ཚང་གི་ཁྲི་འཛིན་གདུང་རབས་སོ་དགུ་བ། སྣང་ཞིག་སྐྱབས་མགོན་རིན་པོ་ཆེ་གཙོས་པའི་སྣང་ཞིག་དགོན་ཆེན་གྱི་ཚོགས་འདུ་ལས་སྣ་སྤྱི་དང་། དེ་བཞིན་རྒྱ་ཆེའི་གྲྭ་མང་གིས་མཐུན་འགྱུར་རོགས་འདེགས་དང་ལྷ་སྡེ་མི་སྡེ་ཡོངས་ནས་ཀྱང་། ཚོགས་ཆེན་གསུམ་གཟབ་རྒྱས་ངང་འཚོག་པར་དངོས་ཤུགས་བརྒྱུད་གསུམ་གང་རུང་གི་སྒོ་ནས་ཐུགས་ཁུར་ཆེ་བཞེས་མཛད་དེ། རྒྱབ་སྐྱོར་ཤུགས་ཆེན་གནང་པ་ཙམ་དུ་མ་ཟད། བླ་ན་མེད་པའི་མཐུན་རྐྱེན་འདི་ལྟར་བསྐྲུན་པ་ལ། ངས་གཡུང་དྲུང་བོན་མཉམ་འབྲེལ་ལྷན་ཚོགས་ཀྱི་ཚབ་བྱས་ཏེ་སྙིང་ཁོང་རུས་པའི་གཏིང་ནས་ཐུགས་རྗེ་ཆེ་ཞུ་རྒྱུ་ཡིན།
ད་ལྟ་མཁས་མང་གསེར་རིའི་ཕྲེང་བ་མཚར་དུ་དངར་བའི་གདན་ས་མཆོག་གྱུར་འདི་རུ། གཡུང་དྲུང་བོན་མཉམ་འབྲེལ་ལྷན་ཚོགས་ཀྱི་རྒྱུན་ལས་ལས་འཛིན་རྣམ་པ་དབུ་བཞུགས་མཛད་ཐོག ཆོས་བརྒྱུད་ཀྱི་ཆ་ནས་སྔ་འགྱུར་རྙིང་མ་བ་དང་། དཔལ་ལྡན་ས་སྐྱ་བ། རྒྱལ་བ་བཀའ་རྒྱུད་པ། རྗེ་བཙུན་ཇོ་ནང་པ། རི་བོ་དགེ་ལྡན་པ་སོགས་འབྲེལ་ཡོད་དགོན་སྡེ་མང་པོ་ཞིག་ནས་ཀྱང་། ཐེངས་འདིའི་འཆད་རྩོད་ལ་རིགས་ལམ་མཐའ་དཔྱོད་ཀྱི་ཉམས་མྱོང་སྤེལ་རེས་སུ་ཕེབས་གནང་མཛད་མཁན་ཤེས་ལྡན་མི་སྣའི་དཔུང་ཁག་གཙོར་བྱས། སྣང་ཞིག་དགོན་ཆེན་གཙོས་པའི་གཡུང་དྲུང་བོན་བཤད་སྒྲུབ་སློབ་གླིང་གི་དགེ་སློབ་ལྷན་རྒྱས་མཉམ་ཞུགས་གནང་ཡོད་པ་ཕུད། ད་དུང་རེ་རེ་བཞིན་མཚན་མ་སྨོས་ཀྱང་མདོ་དབུས་ཁམས་གསུམ་ན་གྱེར་བསྟན་འཛིན་སྐྱོང་སྤེལ་གསུམ་ལ་བཀའ་དྲིན་རབ་ཏུ་ཆེ་བ། བོན་གྱི་དགོན་སྡེ་བཤད་སྒྲུབ་སློབ་གླིང་གང་རུང་ནས་ཕེབས་གནང་མཛད་པའི་དགེ་སློབ་ཁག་དང་། དེ་བཞིན་དུ། བོད་ལྗོངས་དང་། མཚོ་སྔོན། ཀན་སུའུ། སི་ཁྲོན། ཡུན་ནན་བཅས་ཞིང་ལྗོངས་ལྔའི་ཁྱབ་ཁོངས་ན་ཡོད་པའི་གཡུང་དྲུང་བོན་གྱི་དགོན་སྡེ་སོ་སོའི་འཐུས་ཚབ་མི་སྣ་གང་མང་ཆེད་ཕེབས་གནང་ཡོད་པ་མ་ཟད། ནང་ལོག་ས་ཁུལ་གྱི་རྒྱའི་དགེ་བསྙེན་པ་དང་ཕྱོགས་བཞི་མཚམས་བརྒྱད་ནས་མཆོད་མཇལ་ཞུ་བར་ཕེབས་པའི། རྒྱ་ཆེའི་དད་ལྡན་མང་ཚོགས་འབོར་ཆེན་བཅས་རྣམ་པ་ལྷན་རྒྱས། འདི་ལྟར་གདན་གཅིག་ཏུ་མཉམ་འཛོམས་གནང་བ་ལ། སྒོ་གསུམ་གུས་པ་ཆེན་པོས་ཐུགས་རྗེ་དང་བཀའ་དྲིན་ཆེ་ཞུ་རྒྱུ་ཡིན།
དུས་རབས་ཉེར་གཅིག་པ་ནི་བོད་ཀྱི་ཆོས་དང་རིག་གཞུང་ཐད་ལ། འཛམ་གླིང་གོ་ལ་ཟླུམ་པོའི་སྟེང་ནས་དོ་སྣང་དང་ཞིབ་འཇུག་བྱེད་ཚད། མཐོ་ནས་མཐོ་རུ་འགྲོ་བའི་བསྐལ་པ་ཡག་པོ་ཞིག་གི་དབུ་བཟུང་ཡོད་པ་ནང་བཞིན། བོད་བརྒྱུད་ནང་བསྟན་གྱིས་གཞན་ཕན་སྙིང་རྗེ་དང་ཤེས་རབ་བླ་མེད་ཀྱི་སྒོ་ནས། འགྲོ་དྲུག་ཐར་ལམ་དུ་འགོད་དགོས་པའི་བླང་བྱ་དར་སྤེལ་གཏོང་བ་ལ། དགོས་ངེས་སྐུལ་འདེད་ཀྱི་ནུས་པ་འདོན་ཞིང་། བསྟན་པ་སྤྱིའི་འབྲེལ་ལམ་ཡར་རྒྱས་སུ་བསྐྱོད་པ་དང་། མི་རིགས་དང་མི་རིགས་ནང་ཁུལ་གྱི་མཐུན་ལམ་ཆིག་སྒྲིལ་ཤུགས་སྣོན་སྔར་ལས་ལྷག་པ་རྒྱག་རྒྱུ་གཙོ་གནད་དུ་བཟུང་སྟེ། སྤྲོ་སེམས་ཆེན་པོའི་ངང་ང་ཚོ་ཚང་མ་གནས་འདིར་འདི་ལྟར་ལྷན་འཛོམས་བྱུང་བ་ལས། བོད་ཀྱི་ཆོས་བརྒྱུད་གྲུབ་མཐའ་ཁག་བར་རྒྱུས་ལོན་གཏིང་ཟབ་བྱེད་པའི་མཛའ་བརྩེ་འགྲོ་འོང་གི་མཐུན་ལམ། ལོ་རེ་ནས་ལོ་རེ་བཞིན་ཇེ་རྒྱས་ཇེ་ལེགས་སུ་འཕེལ་བཞིན་པའི་རྣམ་པ་བཟང་པོ་ཡོངས་སུ་མཚོན་ཡོད་ཅིང་། སྤྱིའི་ཆ་ནས་རྒྱ་ཆེའི་དད་ལྡན་མང་ཚོགས་ཀྱི་ཆོས་དང་རིག་གཞུང་གི་འཚོ་བའི་བསམ་བློའི་གོ་རྟོགས་ཇེ་མཐོར་སོང་བ་དང་བསྟུན། སྒང་བ་བོད་པ་རང་གི་ས་སྐྱེས་རྡོ་སྐྱེས་དང་ཕ་མེས་ཡང་མེས་ཀྱི་ཆོས་བརྒྱུད་རྩ་ཆེན་དུ་ཆགས་ཡོད་པའི་གཡུང་དྲུང་བོན་གྱི་བསྟན་པ་དང་། ཞང་བོད་གཙུག་ལག་རིག་གཞུང་སྒོ་ཀུན་ནས་ཉམས་པ་སླར་གསོ་བྱ་དགོས་པའི། འགན་འཁྲིའི་འདུ་ཤེས་ཀྱི་སྙིང་སྟོབས་རྒྱ་བསྐྱེད་དུ་འཕེལ་བཞིན་ཡོད་པ་སོགས། མདོར་ན་བོད་ཀྱི་ཆོས་རིག་གཙུག་ལག་ལོ་རྒྱུས་དང་བཅས་པའི་ཆ་ཐམས་ཅད་ཡར་ཟླའི་དཔལ་དང་། དབྱར་གྱི་མཚོ་ཆེན་ལྟར་རྒྱས་པའི་མཐུན་རྐྱེན་དུ་འགྱུར་བར་ཡིད་ཆེས་བརྟན་པོའི་ངང་ནས་དགའ་དད་སྤྲོ་གསུམ་གྱི་རྣམ་པ་གསར་དུ་ངོམ་བཞིན་ཡོད།
རྣམ་པ་ཚོ། སློབ་སྦྱོང་གི་སེམས་ཤུགས་གཅིག་སྒྲིམ་དང་། སྙིང་སྟོབས་ཆེར་སྤེལ། ཡར་རྒྱས་བརྩོན་ལེན་བྱེད་པའི་ངར་ཤུགས་ཀྱི་འབྱུང་ཁུངས་དོན་སྙིང་ལྡན་པ་ཞིག་སྟེ། གཡས་རུའི་འཆད་རྩོད་ཆེན་མོར་འབོད་པའི་སློབ་སྦྱོང་གི་ཁོར་ཡུག་འདི་འདྲ་ཞིག་བསྐྲུན་པ་ནི་ཚང་མས་འབད་འབུངས་དང་། དོན་འདིར་མཉམ་རུབ་བྱས་པའི་ལག་རྗེས་ལས་བྱུང་བ་ཡིན་པ་སུ་ཡིས་བསྙོན། བྱ་བཞག་འདིའི་སྒུལ་ཤུགས་ལ་བརྟེན་ནས་བོན་གྱི་དགོན་སྡེ་དང་། རི་ཁྲོད་རྣམས་ལ་བཤད་སྒྲུབ་སྒོམ་གསུམ་གྱི་སློབ་གཉེར་སྔར་ཡོད་མི་ཉམས་གོང་འཕེལ་ངང་རྒྱུན་འཛིན་ཐུབ་པར་སྐུལ་འདེད་བྱ་བ་དང་། སྔོན་མེད་གསར་འཛུགས་ཀྱི་ལས་དོན་སྒྲུབ་པའི་མཐུན་རྐྱེན་བཟང་པོ་ཞིག་ཏུ་འགྱུར་དགོས་ཏེ། རྒྱུ་མཚན་ནི་རྗེ་མཉམ་མེད་བླ་མ་ཆེན་པོའི་ཞལ་ནས། བསྟན་པ་ལ་ཨེ་ཕན་བསམ་ན་འཆད་ཉན་དགོས་པ་ཡིན། ཕྱོགས་ཕྱོགས་ནས་འཆད་ཉན་ལ་འབད་དགོས། ཞེས་དང་། བསྟན་པའི་སྲོག་ཤིང་འདུལ་བ་ཡིན། །བསྟན་པའི་སྙིང་པོ་གསང་སྔགས་ཡིན། །བསྟན་པའི་ཡང་རྩེ་རྫོགས་ཆེན་ཡིན། །ཞེས་གསུངས་པ་ལྟར་བསྟན་པའི་སྲོག་ཤིང་དང་། བསྟན་པའི་སྙིང་པོ། བསྟན་པའི་ཡང་རྩེ་བཅས་སུ་བསྔགས་ཤིང་། མདོ་སྔགས་རྫོགས་གསུམ་གྱི་གཞུང་ཆེན་དག་གི། གཞི་ལམ་འབྲས་བུའི་དགོངས་དོན་ཇི་བཞིན་གཏན་ལ་འབེབས་པར་བྱེད་པ་ལ། ཚིག་གི་སྒྲོན་མེས་དོན་གྱི་གདར་ཤ་གཅོད་པའི་ཚད་མའི་རིག་ལམ་ལྟར། དགག་བཞག་སྤང་གསུམ་གྱི་སྒོ་ནས་བསྟན་པ་རིན་པོ་ཆེ་ལ་དག་ཐེར་བྱེད་པ་ཤིན་ཏུ་མཁོ་གལ་ཆེ་སྟབས། སྟོན་མཆོག་རྒྱལ་བ་གཤེན་རབ་མི་བོའི་ཞལ་སྔ་ནས་ཀྱི། ཚད་གསུམ་ཟུང་དུ་འབྲེལ་བའི་བོན་སྡེ་བདུན། དྲི་བ་རྟགས་གསལ་སྒྲོན་མེའི་སྡེ། རྩོད་པ་རྫུ་འཕྲུལ་དྲྭ་བའི་སྡེ། རྒོལ་བ་སྤངས་པ་ཚར་གཅོད་སྡེ། བླངས་པ་ཀུན་འབྱུང་ཡངས་པའི་སྡེ། འགལ་བ་མི་མཐུན་སྤངས་པའི་སྡེ། མཐུན་པ་རང་ལུགས་བཞག་པའི་སྡེ། མཐར་ཕྱིན་བོན་ཉིད་གདར་གཅོད་སྡེ། ཞེས་མཛད་མདོ་དྲི་མེད་གཟི་བརྗིད་ལས་ཚད་མའི་བཤད་གཞུང་བདུན་དུ་ཕྱེས་ཏེ། འཆད་རྩོད་རྩོམ་གསུམ་གྱི་སྒོ་ནས་རྒྱལ་བསྟན་སྐྱོང་དགོས་ཚུལ་བསྟན་ཡོད་ཅིང་། མ་ཟད་སྨྲ་བའི་དབང་པོ་མཁན་ཆེན་ཉི་མ་བསྟན་འཛིན་མཆོག་གི་ཞལ་ནས་ཀྱང་། རྩོད་པའི་རྒྱ་མཚོ་གཏིང་ཟབ་བརྒལ་མིན་ན། །འཆད་པ་རིན་ཆེན་གླིང་དུ་མི་ཕྱིན་པས། །རྩོམ་པ་ནོར་བུའི་མཛོད་ལ་སྤྱོད་བྱ་ཅི། །དེ་ཕྱིར་ཀུན་གྱིས་ཚུལ་འདིར་འཇུག་པར་རིགས། །ཞེས་གསུངས་པས་མཚོན་རང་ལུགས་འཐད་ལྡན་གྱི་གཞུང་ཆེན་དག་ལས། འདི་དག་གི་སྐོར་རྒྱ་ཆེར་གསུང་ཡོད་པས། བསྟན་སྤྱིའི་ལས་དོན་འདིའི་ཐད་ལ་ཚང་མས་མུ་མཐུད་དུ་ཡང་འབད་བསྐྱར་འབད་བྱས་ཏེ། འཆར་གཞི་ལེགས་འགོད་བྱ་རྒྱུ་དང་། སྟོབས་ཤུགས་སྒྲིག་འཛུགས་སྔར་ལས་ལྷག་པའི་ངང་འཕེལ་རྒྱས་འགྲོ་ཐབས་ལ་ཅི་ལྕོགས་གང་ནུས་ཀྱིས་དགེ་མཚན་ལྡན་པའི་ཆ་རྐྱེན་བསྐྲུན་དགོས་རྒྱུ་བཅས་ནི། བྱ་ལས་ཐམས་ཅད་ཀྱི་ནང་ནས་རབ་དང་མཆོག་གི་རྣམ་པར་འཛིན་དགོས་པ་དེ་ཡིན་ནོ། །
གཙོ་འཛིན་རྣམ་པ་དང་། ཤེས་ལྡན་པ་རྣམ་པ། རྒྱ་ཆེའི་མང་ཚོགས་རྣམ་པ། ང་ཚོས་མི་རིགས་རང་གི་སྐད་ཡིག་སྲོག་གི་ཀ་བ་རུ་བཟུང་སྟེ། འགྲོ་བའི་ལྟ་སྤྱོད་ཀྱི་ཁ་ལོ་གྱེན་དུ་འདེགས་པའི་སློབ་གསོ་འཕེལ་རྒྱས་ཕྱོགས་ལ་ཐུན་མོང་གིས་འབད་འབུངས་བྱ་རྒྱུ་ནི། གཟི་བརྗིད་ལྡན་ལ། བོད་བརྒྱུད་ནང་བསྟན་གྱི་དགོངས་དོན་དང་འཕྲིན་ལས་རླབས་སུ་ཆེ་བ་ཞིག་ཀྱང་རེད། དེ་བས། མི་རྣམས་ཀྱི་རང་ཆེ་རང་མཐོང་གི་དམིགས་ཡུལ་འོག་སྤྱི་དོན་ལ་འཕྲད་བཞིན་པའི་དཀའ་ངལ་མཐའ་དག་རྒྱང་དུ་སེལ་བར། ང་ཚོས་རང་ཉིད་ཀྱི་བསམ་བློའི་འཛུགས་སྐྲུན་ལ་ཤུགས་སྣོན་རྒྱག་དགོས་པའི་འདུ་ཤེས་རྒྱུན་མི་ཆད་པར་མཐོར་འདེགས་ཡོང་བར་བརྩོན་པ་དང་། བསྟན་འགྲོའི་སྤྱི་དོན་འཕེལ་རྒྱས་ཀྱི་དགོངས་བཞེད་ཟབ་མོའི་རླབས་ཆེན་ཐུགས་སྨོན་ལྷུན་འགྲུབ་ཡོང་སླད་དུ། བོད་སྤྱིའི་མཐུན་སྒྲིལ་ལ་གནོད་པའི་གྲུབ་མཐའི་ཕྱོགས་རིས་སེལ་བར་སྤྱི་སྒེར་སོ་སོ་ནས་སྟོབས་ཤུགས་གང་ཡོད་འདོན་རོགས་གནང་དགོས་རྒྱུ་མ་ཟད། བན་བོན་ཐམས་ཅད་བོད་བརྒྱུད་ནང་བསྟན་གྱི་གྲུབ་ཆའི་མ་ལག་གཙོ་བོར་ཆགས་ཡོད་པ་གཅིག་མཚུངས་ཡིན་པའི་ཆ་ནས། གྲུབ་མཐའ་དང་གྲུབ་མཐའ་བར་གྱི་མཐུན་སྒྲིལ་ལ་ཤུགས་སྣོན་བྱ་རྒྱུ་གནད་ཀྱི་དོན་པོར་འཛིན་ཞིང་། བོད་ཀྱི་ཆོས་དང་རིག་གཞུང་འདི་བཞིན་རྒྱུད་འཛིན་དར་སྤེལ་ལ་གཅིག་ཏུ་སྨན་པ་དང་། གཞན་ཕན་གྱི་དགོངས་སྙིང་གཙོ་བོར་འཛིན་པའི་ལས་གཞི་ཁ་ཤས་ཅིས་ཀྱང་མཉམ་སྒྲུབ་གནང་བ་ལ། ང་ཚོས་ཐུན་མོང་དུ་འབད་བརྩོན་ཡོད་ཐོག ནམ་ཡང་ཤེས་རབ་ཀྱི་གྲོགས་དང་བཅས་ཏེ་བསྟན་འགྲོའི་བདེ་སྐྱིད་འཕེལ་རྒྱས་ཀྱི་དོན་དུ། རང་ཅག་ཚང་མ་རྣམ་ཀུན་ཞི་འཇགས་ཀྱིས་འཚོ་ཞིང་མཛའ་མཐུན་ངང་གཏན་དུ་མཉམ་གནས་བྱ་དགོས་པའི་འབོད་སྐུལ་ཀྱང་ཞུ་རྒྱུ་ཡིན་ནོ། །
མཇུག་མཐར། གཡུང་དྲུང་བོན་མཉམ་འབྲེལ་ལྷན་ཚོགས་སྐབས་གཉིས་པའི་རྒྱས་འཛོམས་ཚོགས་ཆེན་ཐེངས་གཉིས་པ་དང་། གཡས་རུའི་འཆད་རྩོད་ཆེན་མོ་ཐེངས་གཉིས་པ། ཞང་བོད་གཞུང་བརྒྱའི་བགྲོ་གླེང་ཆེན་མོ་ཐེངས་གཉིས་པས་མཚོན། ཐེངས་འདིའི་མཛད་རིམ་ཁག་གྲ་རྒྱས་ཕུན་སུམ་ཚོགས་པའི་ངང་ལེགས་འགྲུབ་ཡོང་བའི་བཀྲ་ཤིས་སྨོན་འདུན་ཞུ། ཐུགས་རྗེ་ཆེ།


text:
དེ་བཞིན་གཤེགས་པ་དུས་མཁྱེན་རྒྱལ་པོ་ལ་ཕྱག་འཚལ་ལོ།། སྣང་ཡན་སེམས་ཀྱི་སྤང་ཐང་དུ།། སྣ་མང་རྩལ་གྱི་མེ་ཏོག་ལ།། རྣམ་གཡེང་རྗེས་སུ་རབ་ཆགས་པའི།།ནང་གི་གཅེ… ཞིབ་ཏུ་ཀློག →
སྤྱི་ཚོགས་ཤིག་ལ་མཚོན་ན། གསའ་གསིང་གད་གུད་ཐམས་ཅད་ནས་རྒྱལ་ཁབ་དང་མི་རིགས་ཡང་ན་ཚོགས་སྤྱིའི་ཁེ་ཕན་དང་མདུན་ལམ་ཁོ་ན་ལས་མི་བུ་སྒེར་གྱི་འཚོ་བ་དང་སྐྱིད… ཞིབ་ཏུ་ཀློག →
—————— ཚེ་མཆོག་གླིང་། གཞོང་པ་ལྷ་ཆུ། སྐྱོར་མོ་ལུང་། ནམ་རྒྱུན་དབུས་འགྱུར་ལྷ་ལྡན་གྲོང་དུ་སླེབས་ཐེངས… ཞིབ་ཏུ་ཀློག →
ནང་དོན་གནད་བསྡུས། དཔྱད་རྩོམ་འདིའི་ནང་དུ་སྔོན་གྱི་དག་ཡིག་མང་པོར་བྱུང་ཡོད་པའི་བརྡ་རྙིང་བ་སྔ་མཁོ་ཞེས་པ་དེ་ཇི་ལྟར་འགྲེལ་ན་ཡང་དག་ཡིན་ཚུལ་གྱི་སྐོར… ཞིབ་ཏུ་ཀློག →
ཀྲང་ཝེ་ཡེན། པེ་ཅིན་སློབ་ཆེན་གྱི་དགེ་རྒན་ཆེན་མོ། རེ་རྐང་གླིང་གིས་བསྒྱུར། རུལ་སུངས་ཞེས་པའི་ཐ་སྙད་འདི། ད་ལྟའི་ཀྲུང་གོར་མཚོན་ན་རྒྱུན་སྤྱོད་… ཞིབ་ཏུ་ཀློག →
——གནའ་རྩོམ་དང་ལོ་རྒྱུས་བཀླགས་པའི་ལེའུ། ང་ཚོ་ལས་དང་བསོད་ནམས་ཉིས་འཛོམས་ཤིག་དབང་གིས་ལྔ་རིག་ལྡིང་ཁང་འགྲིམ་པའི་མང་ཐོས་པའམ་དེང་གི་སྐད་ལྟར་བཤད་ན་སླ… ཞིབ་ཏུ་ཀློག →
དྲིན་ཆེན་བླ་མ་རྣམས་ལ་ཕྱག་འཚལ་ལོ། ། གཅིག ། དེ་ལ་འདིར་བསམ་གཏན་མིག་སྒྲོན་ཞེས་པའི་བསྟན་བཅོས་འདིའི་རྩོམ་པ་པོ་ནི། མདོ་སྒྱུ་སེམས་གསུམ་གྱི་བཀའ་བབས་ཆ… ཞིབ་ཏུ་ཀློག →
གཅིག བོད་སྐད་ཀྱི་བརྡ་སྤྲོད་རིག་པའི་དེབ། སྤྱི་ལོ་༡༨༥༨ལོར་ཧྥ་རན་སིའི་གཞུང་འབྲེལ་གྱི་དཔེ་སྐྲུན་ཁང་ཞིག་སྟེ་མིང་ལ‘‘རྒྱལ་པོའི་དཔར་ཁང’’(Imprimerie … ཞིབ་ཏུ་ཀློག →
སློབ་ཆུང་སློབ་མའི་ཡི་གེ་དང་མིང་ཚིག་གི་རྣམ་བཤད་ཅེས་པའི་དཔེ་དེབ་འདིར་སློབ་ཆུང་ལོ་རིམ་དང་པོ་ནས་དྲུག་པའི་བར་དུ་དེབ་ཕྲེང་བཅུ་གཉིས་ཡོད། བེད་སྤྱོད་… ཞིབ་ཏུ་ཀློག →
དགེ་བཤེས་ཤེས་རབ་རྒྱ་མཚོ་དང་མཁས་དབང་དགེ་འདུན་ཆོས་འཕེལ་རྣམ་པ་གཉིས་ནི་གངས་རིའི་ལྗོངས་ཀྱི་རིག་གནས་དང་བསམ་བློ། ཆོས་ལུགས་སོགས་ཀྱི་ལོ་རྒྱུས་སྟེང་གད… ཞིབ་ཏུ་ཀློག →
ལན་མང་པོར་གྲོགས་པོ་ཚོས་ཁ་པར་ཡོང་སྟེ་ཁྱོད་ཚོས་ཅི་ཞིག་རྩོད་བཞིན་ཡོད། ཧ་གོ་གི་མེད། གསལ་བཤད་ཅིག་གནང་རོགས་ཟེར། དེར་ངས་ངག་ཐོག་ནས་གསལ་བཤད་བྱེད་འདོད… ཞིབ་ཏུ་ཀློག →
—དགེ་རྒན་ཆེན་མོ་གུར་མགོན་སྐྱབས་ལ་བགྲོ་གླེང་དུ། འགྲོ་བ་མིའི་རང་དབང་བསམ་བློའི་འབྱུང་ཁུངས་ནུབ་ཕྱོགས་ཡིན་པ་ཇི་བཞིན། སྐྱེས་མའི་ཐོབ་ཐ… ཞིབ་ཏུ་ཀློག →
བོང་སྟག་ལྷག་ག 1 བྱིས་རྩོམ་འབྲི་བ་ནི་ལས་སླ་མོ་ཞིག་མིན་པ་སྔ་མོ་ནས་རྟོགས་ཡོད། བྱིས་རྩོམ་ནི་རྩ་ལས་རྩང་ལ… ཞིབ་ཏུ་ཀློག →
རྒན་ཆོས་འཕེལ་ལགས་ཀྱི་《གངས་ཅན་བོད་ཀྱི་གནས་བཤད་ལམ་ཡིག་གསར་མ》ཞེས་བྱ་བ་ནི་དབུས་གཙང་འགྲིམ་མཁན་ཚོར་ངེས་པར་མཁོ་བའི་ལམ་སྟོན་སྒྲོན་མེ་ལྟ་བུ་ཞིག་རེད། … ཞིབ་ཏུ་ཀློག →
ཆོས་དབྱིངས་རྒྱ་མཚོས་བསྒྱུར། གླེང་སློང་བའི་གཏམ། བཤད་ཡོང་ན་ཧ་ཅང་ངོ་ཚ་དགོས་པ་ཞིག་སྟེ། སྒྲུང་གཏམ་ལ་འབྲེལ་འདྲིས་བྱུང་ནས་ལོ་ངོ་སུམ་ཅུ་ལྷག་འགོར་བའི… ཞིབ་ཏུ་ཀློག →
—སྐྱབས་ཆེན་བདེ་གྲོལ་གྱི >བཀླགས་པ། ཧ་ལམ་མི་ལོ་ཉི་ཤུ་འགོར་ཟིན་པ་འདྲ། དེ་དུས་ཤིག་ལ་ཕུ་བོ་ལགས་ཀྱིས་ང་ལ་ 《མི་ཁོམ་པའ… ཞིབ་ཏུ་ཀློག →
གྲོང་ཁྱེར་ནེའུ་ཡོག་གི་སའེ་ཁྲི·ཕཱ་ཀྲི་རའེ་ཁི་སི(St.Patrick’s)ལྷ་ཁང་ཆེན་མོ་ནི་དམིགས་བསལ་ཆེ་རྒྱུ་མེད་མོད། ལམ་ཆེན་ལྔ་བའི(Fifth Avenue)འགྲ… ཞིབ་ཏུ་ཀློག →
དགོན་པའི་སྒོ་ཆེན་དང་རྒྱབ་རི་གླང་ཆེན། སྤྱི་ཟླ་6པའི་ཚེས་23ཉིན་གྱི་ཞོགས་པར་གྲོང་ཁྱེར་ལན་ཇུ་ནས་གྲོ་ཚང་རྡོ་རྗེ་འཆང་དུ་བསྐྱོད་པ་ཡིན། དགོན་པ་འདི་… ཞིབ་ཏུ་ཀློག →
གཏམ་བཤད་པ། དྷཱི:ལྷ་ལྡན། ཆོས་ལུགས་ཀྱིས་ཡོད་ཚད་ཐག་གཅོད་ནུས་པར་འདོད་པ་དང་། མིའི་འདོད་བློ་མཐའ་དག་ཆོས་ལུགས་ཀྱིས་བསྐང་ནུས་སྙམ་པའི་ཀུན་སློང… ཞིབ་ཏུ་ཀློག →
ཁས་གཞེས་ཉིན་བྲིས་པའི་རྩོམ་ཐུང >ཞེས་པར། གཏམ་གྱི་མགོ་གུས་པ་རང་ཉིད་དང་བཅས་པའི་ཡོན་ཏན་པའི་སྡེ་ལ་བྲན་གཤིས… ཞིབ་ཏུ་ཀློག →
རང་རེའི་ཡོན་ཏན་པ་སུ་ཞིག་ལ། ཁྱེད་ལ་བྲན་གཤིས་འདུག་ཅེ་ན། ཁོ་བོ་རང་ཉིད་ཐེ་བའི་མི་མང་ཆེ་ཤོས་ཀྱིས་དེར་སྣ་དགོད་དང་བཅས་གཏན་ནས་ཁས་ལེན་བྱེད་མི་སྲིད། ར… ཞིབ་ཏུ་ཀློག →
ཉིན་འདི་གར་ཕ་ཡུལ་དུ་འབྱོར་ཞིང་རང་ཤག་ཏུ་དཔེ་ཆ་དང་དྲ་ཚིགས་ཀྱི་བར་གསེང་ཉུལ་བའི་སྐབས་དག་ཏུ་དྲན་ཚོར་གཞན་ཞིག་སྐྱེས་པ་ནི་ཚང་མས་དགག་རྩོམ་རྣལ་མའི་རང་… ཞིབ་ཏུ་ཀློག →
1  >དང >སོགས་ཀྱི་སྐབས་ལ་འབོལ་རྩོམ་དང་། དེའི་རྗེས་སུ་ཐོལ་རྩོམ་དུ་འབོད་པའི་རྩོམ་ལུས་འདི་ལ་ད… ཞིབ་ཏུ་ཀློག →
དེ་ཡང་མཁས་པའི་དབང་བོ་དགེ་འདུན་ཆོས་འཕེལ་ལགས་ཀྱིས་རྒྱ་གར་གྱི་གནས་ཚུལ་སོགས་གསུངས་དུས་ཁུངས་དང་རྒྱབ་རྟེན་དུ་བྱས་ཡོད་པའི་ཕྱག་དཔེ་ནི་ཧ་ཅང་མང་པོ་ཡོད… ཞིབ་ཏུ་ཀློག →
© 2018 བཙན་པོ་དྲ་བ། — WordPress སྤྱད་ནས་བཟོས། — 青ICP备17000686号
— དཔེ་སྒྲོམ་རྩོམ་པ་པོ། Anders Noren — ཀླད། ↑


text:
མཆིན་ནད་དུག་ཐབས་སམ་མཆིན་པའི་གཉན་ཚད་སྐོར།(Hepatitis b)དེ་ཡང་དོན་ལྔའི་ཡ་གྱལ་མཆིན་པ་ལ་འབྱུང་སྲིད་པའི་ནད་རིགས་༡༨ཙམ་ཡོད་པ་ལས། དེ་དག་གི་ནང་ནས་བྱིན་སྐད་ལ་(Hepatitis b)དང། བོད་ཀྱི་གསོ་རིག་ཀུན་གྱི་མ་ཕྱི་འབུམ་བཞི་ལྟར་དུ། མཆིན་ནད་དུག་ཐབས་སམ་མཆིན་པར་གཉན་ཚད་བཞུགས་པའི་ནད་གཞི་ཞིག་ལ་ངོས་འཛིན་བྱེད།
རྩོམ་ཡིག་འདིའི་འཕྲོ་ཀློག » »
798 total views, no views today
ཕྱི་ལོ་ ༢༠༡༥ ཟླ་བ་ ༦ ཚེས་ ༡༠ ཉིན་སྨན་རིའི་དགེ་བཤེས་ཚེ་དབང་དངོས་གྲུབ་ལགས་ཀྱིས་༧གཡུང་དྲུང་བོན་གྱི་སྐོར་བགྲོ་གླེང་སྐབས་བཅུ་བཞི་པའི་སྟེང་ལ་ཆེད་དུ་དཔྱད་གཏམ་གནང་བའི་བོན་ལུགས་ལྟར་གྱི་ལས་རྒྱུ་འབྲས་ཀྱི་རྣམ་གཞག་སྐོར་གྱི་ནང་དོན་གནད་བསྡུས། རྩོམ་ཡིག་འདིའི་འཕྲོ་ཀློག » »
2,752 total views, no views today
རང་ཅག་གཞུང་ལུགས་དོན་དུ་གཉེར་བའི་རིགས་སྨྲ་བ་ཡོངས་ལ་བཀའ་དྲིན་མཚུངས་ཟླ་མ་མཆིས་པ་ངེས་པ་དོན་གྱི་མཁས་གྲུབ་ཆེན་པོ། མཚན་ཐོས་པ་ཙམ་གྱིས་དད་པའི་སྤུ་ལོང་ལྡེམ་ལྡེམ་དུ་གཡོ་བར་བྱེད་པའི་བོན་གྱི་སྤྱན་མངའ་བ་དེ་ཉིད་ཀྱིས། བསྟན་དང་འགྲོ་བའི་དོན་དུ་བརྩམས་པའི་བསྟན་པའི་གསལ་བྱེད་དམ་པར་གྱུར་པའི་འགྲེལ་དང་ཆ་ལག་དེ་རྣམས། འཕྲོས་སྦྱོར་གྱི་རིམ་པ་ཙམ་མིན་པར་མཐའ་དཔྱོད་ཀྱི་སྡོམ་ཚིག་ཏུ་སྤེལ་བ་མང་ལ། ཇི་ཙམ་རྟོག་དཔྱོད་གྱི་ལམ་ནས་འཇུག་པས། དེ་ཙམ་གྱིས་གོ་དོན་ཟབ་པར་འགྱུར་ཅིང་། ལན་གཅིག་དཔེ་བལྟ་བྱེད་པ་ཙམ་གྱིས་ངོམས་པར་མི་འགྱུར་ལ། ཡང་ནས་ཡང་དུ་རྣམ་པར་དཔྱོད་པའི་འདུན་པ་དྲག་པོ་འགོག་མེད་དུ་སྐྱེ་བར་འགྱུར་བ། དགག་བཞག་སྤོང་གསུམ་དང་འབྲེལ་བའི་ཐུན་མིན་གྱི་བཞེད་པ་དག་ཐང་མར་བརྡལ་བས། རྩོམ་ཡིག་འདིའི་འཕྲོ་ཀློག » »
1,863 total views, no views today
ཆེས་གནའ་བོའི་སྐབས་སུ་འཛམ་བུ་གླིང་དུ་ཡུལ་ཁམས་མང་དག་ཅིག་ལ་མི་ཤི་བའི་རྗེས་སུ་ཕུང་པོ་ས་ལ་སྦས་སྲོལ་བྱུང་མྱོང་ཡོད་ཅིང་བང་སོའི་བཟོ་བསྐྲུན་དང། དུར་རྒྱགས་སམ་དུར་མཆོད་བྱེད་སྟངས་སྐོར་སོགས་འཕེལ་རིམ་མི་འདྲ་བ་བྱུང་མྱོང་ཡོད་པ་ལྟར།
ཞང་བོད་ཀྱི་ལྗོངས་སུའང་གནའ་བོའི་དུས་སུའང་མཐའ་བཞི་རྒྱལ་ཁམས་གཞན་དག་དང་འདྲ་བར་ཕུང་པོ་ས་ལ་སྦས་སྲོལ་བྱུང་མྱོང་ཡོད། དེ་སྔོན་དུ་དབྱིན་ཇི་དང་། ཧྥ་རན་སེ། ཨུ་རུ་སུ། དབྱི་ཏྲ་ལི། འཇར་པན། ཀྲུང་གོ་སོགས་ཀྱི་མཁས་པ་མང་པོས་བོད་རིག་པ་དང་འབྲེལ་བའི་གནའ་རྫས་དཔྱད་གཞིའི་ཞིབ་འཇུག་བྱེད་པར་བརྩམས་ཤིང་། བོད་ཀྱི་བང་སོ་ནི་གནའ་སྔ་མོའི་རྡོ་ཆས་གསར་མའི་སྐབས་སུ་ཕུང་པོ་ས་ལ་སྦས་སྲོལ་ཡོད་པའི་དཔྱད་གཞི་བཙལ་རྙེད་ཐུབ་པའི་བདེན་དཔང་བྱས་པ་མ་ཟད། རྩོམ་ཡིག་འདིའི་འཕྲོ་ཀློག » »
1,583 total views, no views today
སྐྱབས་གནས་མཆོག་གྱུར་གཡུང་དྲུང་གནས་བཞི་ལ།།སྒོ་གསུམ་གུས་པ་ཆེན་པོའི་ཕྱག་བགྱིས་ནས།།བོན་སྤྱོད་གཙོ་བོ་སྐྱབས་འགྲོའི་རིམ་པ་ཡི།།རྣམ་བཤད་རབ་གསལ་ཉི་འོད་དིང་འདིར་སྤྲོ།།འདིར་སྐྱབས་ཡུལ་གྱི་རྣམ་བཞག་ཉུང་བསྡུས་བསྟན་པ་ལ་བདུན་ཏེ། དང་པོ་སྐྱབས་སུ་འགྲོ་བའི་རྒྱུ་དང༌། སྐྱབས་འགྲོའི་ངོ་བོ་དང༌། སྐྱབས་འགྲོའི་དབྱེ་བ། སྐྱབས་ཡུལ་གྱི་རང་བཞིན། སྐྱབས་སུ་འགྲོ་བའི་བསླབ་བྱ། སྐྱབས་སུ་མ་སོང་བའི་སྐྱོན། སྐྱབས་སུ་སོང་བའི་ཕན་ཡོན་བཤད་པ་དང་བདུན་ནོ།། དང་པོ་སྐྱབས་སུ་འགྲོ་བའི་རྒྱུ་ནི། རང་ངམ་གཞན་གྱི་འཁོར་བའི་སྡུག་བསྔལ་གྱི་འཇིགས་པ་ལ་སྐྲག་པའི་ངེས་འབྱུང་དང༌། དེ་ལས་སྐྱོབས་འདོད་པའི་སྙིང་རྗེ་དང༌། རྩོམ་ཡིག་འདིའི་འཕྲོ་ཀློག » »
1,438 total views, no views today
གཡུང་དྲུང་བོན་གྱི་ལུགས་ལ་བླ་མ་ཞེས་པ་དེ་གང་འདྲ་ཞིག་ཡིན། བླ་མའི་རིགས་ཇི་ཙམ་ཞིག་ཡོད་ཅེ་ན། སྤྱིར་བླ་མའི་མིང་ཙམ་ཡོད་མཁན་ནི་དེང་སང་གི་དུས་སུ་ཧ་ཅང་མང་ནའང་། མདོ་སྔགས་རྫོགས་གསུམ་གྱི་གཞུང་ལས་བཤད་པའི་བླ་མ་མཚན་ཉིད་དང་ལྡན་པ་ནི་ཤིན་ཏུ་དཀོན་པ་ཡིན། དེ་ཡང་བླ་མ་ནི། སངས་རྒྱས་ཀྱི་ཞལ་ཚབ། ཐར་པའི་དད་དཔོན། འདྲེན་པའི་གཙོ་བོ། སྡུག་ལྡན་གྱི་སྐྱབས་གནས། གནས་སྐབས་དང་མཐར་ཐུག་གི་བདེ་བ་དང་ལེགས་ཚོགས་ཐམས་ཅད་ཀྱི་འབྱུང་གནས་ཡིན་པས་དེ་ངོས་འཛིན་མ་ནོར་བ་བྱེད་དགོས། རྩོམ་ཡིག་འདིའི་འཕྲོ་ཀློག » »
1,738 total views, 1 views today
རིགས་པའི་རྗེས་འབྲེང་གངས་ཅན་མཁས་པའི་ཁྲོད། །དགོངས་འགྲེལ་མི་མཐུན་ཐོག་ཡོད་ཐོག་མེད་ལུགས། །རིགས་ལམ་བརྒལ་རྟགས་ལམ་ནས་འདྲེན་མཛད་པའི། །བསྟན་འཛིན་མཁས་གྲུབ་རྣམ་གཉིས་སྤྱི་བོར་མཆོད། །ཐོག་ཡོད་སྨྲ་ལ་འགྲན་པའི་ཟླ་བྲལ་བ། །རིགས་པའི་སེང་ཆེན་ལུང་རིགས་དབང་ཕྱུག་དང་། །བྲུ་སྟོན་ཉི་རྒྱལ་འགྲོ་མགོན་བློ་གྲོས་སོགས། །གཡས་རུའི་གསལ་བྱེད་རྣམས་ལ་གུས་ཕྱག་འཚལ། ། རྩོམ་ཡིག་འདིའི་འཕྲོ་ཀློག » »
1,430 total views, no views today
ཐར་སྒྱུམ་བྲི་མ་ཁེར་ཞི་དེ་སྨ་ཁིར་ན་ཉི་རི་ཁི་ཁར་ད་དོད་ཅི་ལྷན།
༄༅། །ཐར་ལམ་གྱི་རིམ་པ་གསལ་བར་བྱེད་པའི་སྒྲོན་མེ་ཉི་མའི་འོད་ཟེར་ཞེས་བྱ་བ། བླ་མ་བཀའ་དྲིན་ཅན་གྱི་ཞབས་ལ་གུས་པས་འདུད། །
སྤངས་པ་མི་འགྱུར་གཡུང་དྲུང་གདན་ཐོག་ཏུ། །རྟོགས་པ་མི་ནུབ་རྒྱལ་མཚན་འཛིན་པའི་སྐུ། །ཐར་ལམ་སྣ་ཚོགས་འགྲོ་ལ་སྟོན་མཛད་པ། །སྟོན་པ་བླ་མེད་དེ་ལ་མོས་ཕྱག་མཚལ། །བློ་དམན་ཐར་པའི་ལམ་ལ་བཀྲིད་ཕྱིར་དུ། །རྒྱལ་བའི་གསུང་རབ་རྒྱ་མཚོ་ལྟ་བུའི་དོན། །ནོར་བུ་བཞིན་དུ་དགོས་འདོད་ཀུན་འབྱུང་བའི། །ས་དང་ལམ་གྱི་རིམ་པ་བསྡུས་ཏེ་བཤད། །དེ་ལ་སྟོན་པ་ཡང་དག་པར་རྫོགས་པའི་སངས་རྒྱས་ཀྱི་གསུང་རབ་ཁམས་བརྒྱད་ལ་སོགས་པ་དོན་གྱིས་གསུམ་ལ་འདུ་སྟེ། གནས་ལུགས་གཞིའི་ཁྱད་པར་གྱི་དབང་དུ་བྱས་ནས་བདེན་པ་གཉིས་ལ་སོགས་དང༌། འཆར་ཚུལ་རྩལ་གྱི་དབང་དུ་བྱས་ནས་འཁོར་འདས་ལ་སོགས་དང༌། འཇུག་ཚུལ་ལམ་གྱི་དབང་དུ་བྱས་ནས་བདེན་བཞི་ལ་སོགས་བསྟན་པ་ཡིན་ནོ། ། རྩོམ་ཡིག་འདིའི་འཕྲོ་ཀློག » »
1,816 total views, no views today
༧སྐྱབས་རྗེ་སྨན་རིའི་སློབ་དཔོན་ཡང་སྟོན་འཕྲིན་ལས་ཉི་མ་རིན་པོ་ཆེ།
ཐེག་འགྲེལ་ལས། ཇི་སྲིད་འདུ་ཤེས་ཡོད་ཀྱི་བར།དེ་སྲིད་ཐེག་པའི་མཐའ་ལ་ཐུག་མཐའ་མེད། ཅེས་གསུངས་པ་ལྟར། བདག་ཅག་གི་སྟོན་པ་རྫོགས་པའི་སངས་རྒྱས་རྒྱལ་བ་གཤེན་རབ་མི་བོ་མཆོག་གིས་གདུལ་བྱའི་བློ་དང་དབང་པོའི་ཁམས་མོས་པ་མི་མཐུན་པ་ཇི་སྙེད་ཅིག་ཡོད་པ་ལྟར། དེ་དང་མཐུན་པར་བོན་གྱི་སྒོ་མོ་ཡང་བསམ་གྱིས་མི་ཁྱབ་པར་བསྟན་ཅིང་དེ་ཡང་གདུལ་བྱའི་བློ་ཡི་རིམ་པ་དེ་དག་བསྡུ་ན་གསུམ་དུ་འདུས་པ་སྟེ། བློ་རབ་འབྲིང་ཐ་གསུམ་དུ་འདུས་པའོ། དེ་བཞིན་བོན་གྱི་སྒོ་མོ་བརྒྱད་ཁྲི་བཞི་སྟོང་ལས་སོགས་ཇི་སྙེད་ཅིག་གསུངས་ཀྱང་བསྡུས་ན་ཐེག་པ་ཆེ་ཆུང་གསུམ་མམ་མདོ་སྔགས་སེམས་གསུམ་དུ་མ་འདུས་པ་མེད་ཅིང་དེས་ན། གདུལ་བྱའི་བློ་དབང་པོ་ཐ་མ་ལ་ལྟོས་ཏེ་མདོ་མཚན་ཉིད་ཐེག་པའི་བོན་སྒོ་དང༌། རྩོམ་ཡིག་འདིའི་འཕྲོ་ཀློག » »
1,392 total views, no views today


text:
མཚོ་སྔོན་གསར་འགྱུར་དྲ་བའི་འཕྲིན། ཉེ་ཆར། ཧྲིན་ཀྲང་གཞོན་པ་ཀྲང་ལི་ཡིས་རིག་གནས་གསར་འགྱུར་རླུང་བརྙན་འཕྲིན་ཁྲིམས་ལུགས་ལས་ཁུངས་བཅས་ཀྱི་འགན་འཁུར་བློ་མཐུན་རྣམས་ཕྱོགས་གཅིག་ཏུ་བསྡུས་ནས་ཞིང་ཆེན་ཏང་ཨུའི་སྐབས་བཅུ་གསུམ་པའི་ཚང་འཛོམས་གྲོས་ཚོགས་ཐེངས་བཞི་པའི་དགོངས་དོན་བརྒྱུད་སྒྲོག་དང་སློབ་སྦྱོང་བྱས་པ་དང་། སྔར་ལས་ལྷག་པའི་སྒོ་ནས་དེང་ཕྱིན་གྱི་དུས་སྐབས་ཤིག་རིང་གི་གཙོ་གནད་ལས་དོན་ལ་ཇུས་འགོད་བྱས། ཁོང་གིས་དགོངས་དོན་གྱི་ངོ་བོ་ཁོང་དུ་ཆུད་པ་དང་། ལག་བསྟར་དོན་འཁྱོལ་གཏིང་ཟབ་བྱས་ཏེ།དོན་དངོས་སུ“ སྤུས་ལེགས་གཅིག་དང་མཐོ་བ་གཉིས ” ཀྱི་འཐབ་ཇུས་བཀོད་སྒྲིག་ལ་བྱེ་བྲག་ཅན་དང་ལག་ལེན་ཅན་དུ་འགྱུར་དགོས་ཞེས་བསྟན་པ་རེད།
ཀྲང་ལི་ཡིས་བསྟན་དོན། གྲོལ་མ་ཐག་པའི་ཞིང་ཆེན་ཏང་ཨུའི་སྐབས་བཅུ་གསུམ་པའི་ཚང་འཛོམས་གྲོས་ཚོགས་ཐེངས་བཞི་པའི་དར་ཆ་མཐོན་པོར་བསྒྲེངས་ནས་སྲོག་ཤིང་ལ་སྲུང་སྐྱོང་བྱ་དགོས། དེ་ནི་དུས་རབས་གསར་པ་དང་འགོ་འཛུགས་ས་གསར་པའི་ཐོག་ལངས་ནས་མཚོ་སྔོན་གསར་པའི་ཚན་རིག་འཕེལ་རྒྱས་ལ་སྐུལ་སྤེལ་གཏོང་བའི་གྲོས་ཚོགས་གལ་ཆེན་ཞིག་རེད་ལ། ཚང་འཛོམས་གྲོས་ཚོགས་ཀྱིས“ སྤུས་ལེགས་གཅིག་དང་མཐོ་བ་གཉིས” ཀྱི་འཐབ་ཇུས་བཀོད་སྒྲིག་བྱས་ནས་རྗེས་ཕྱོགས་ཀྱི་དུས་སྐབས་ཤིག་རིང་གི་ཞིང་ཆེན་ཡོངས་ཀྱི་དཔལ་འབྱོར་དང་སྤྱི་ཚོགས་འཕེལ་རྒྱས་འགྲོ་རྒྱུར་ཁ་ཕྱོགས་གསལ་སྟོན་དང་གཞི་འཛིན་ས་མཁོ་འདོན་བྱས་ཡོད་ཅེས་བསྟན། ཞིང་ཆེན་ཏང་ཨུའི་སྐབས་བཅུ་གསུམ་པའི་ཚང་འཛོམས་གྲོས་ཚོགས་ཐེངས་བཞི་པར་སློབ་སྦྱོང་དང་དྲིལ་བསྒྲགས་ལག་བསྟར་བཅས་བྱེད་པ་ནི་དེང་ཕྱིན་གྱི་དུས་སྐབས་ཤིག་རིང་གི་རང་ཞིང་གི་ཆབ་སྲིད་ཀྱི་ལས་འགན་གལ་ཆེན་ཞིག་ཡིན་པས། ངེས་པར་དུ་བརྗོད་དོན་གཙོ་བོ་དམ་འཛིན་བྱས་ནས། ཕྱོགས་ཡོངས་ནས་གོ་བ་ལེན་དགོས་པ་དང་། དོན་དངོས་དང་ཟུང་འབྲེལ་སྒོས་ལག་བསྟར་གཏིང་ཟབ་བྱ་དགོས་ཞེས་བསྟན་པ་རེད།
སློབ་སྦྱོང་དང་དྲིལ་སྒྲོག་གཏིང་ཟབ་དང་བསམ་བློ་དང་ངོས་འཛིན་གཅིག་གྱུར་ཡོང་བ་བྱ་དགོས། རིག་གནས་དང་རླུང་འཕྲིན་བརྙན་འཕྲིན་ལས་རིགས་ཀྱི་ལེགས་ཆ་འདོན་སྤེལ་གང་ལེགས་བྱེད་པ་དང་། དོན་དངོས་སུ་ཚང་འཛོམས་གྲོས་ཚོགས་ཀྱི་དགོངས་དོན་ལ་སློབ་སྦྱོང་དང་དྲིལ་བསྒྲགས་ལག་བསྟར་བཅས་བྱེད་པའི་འགན་འཁྲི་གཙོ་བོར་ཕྲག་ཏུ་འཁུར་དགོས། བརྒྱུད་བསྒྲགས་དང་སློབ་སྦྱོང་དམ་འཛིན་ཡག་པོ་བྱེད་པ་དང་། གླེང་ཕྱོགས་ཀྱི་ཁྲིད་སྟོན་ལ་ཤུགས་སྣོན་རྒྱག་པ། དངོས་དོན་བསྒྲུབས་ནས་མདུན་དུ་བསྐྱོད་དགོས། ལས་ཀའི་བསམ་ཕྱོགས་དག་སེལ་བྱེད་པ་དང་། ཚང་འཛོམས་གྲོས་ཚོགས་ཀྱི་དགོངས་དོན་ལ་དམིགས་ཏེ། རྗེས་ཕྱོགས་ཀྱི་བྱ་བར་ཡང་བསྐྱར་བསམ་བློ་གཏིང་ཟབ་གཏོང་བ་དང་། ཡང་བསྐྱར་ཞིབ་འཇུག་གཏིང་ཟབ་བྱེད་པ། འཆར་གཞི་དང་གཙོ་གནད་ཡོད་པའི་སྒོ་ནས་སྐུལ་འདེད་གཏོང་བ། དོན་དངོས་སུ་ཁ་ཕྱོགས་གསལ་པོ་ཡོང་བ་དང་། ལས་འགན་གསལ་བ། ལག་བསྟར་གནད་ལ་འཁེལ་བྱེད་པ། འགན་འཁྲི་འཁུར་ཤུགས་ཆེ་རུ་གཏོང་བ། ལས་དོན་དོན་འཁྱོལ་ཡོང་རྒྱུར་དམ་འཛིན་བྱེད་པ། མཚོ་སྔོན་གསར་པའི་སྙིང་སྟོབས་ལ་ཤུགས་ཆེན་པོས་དར་སྤེལ་གཏོང་བ། བརྟག་དཔྱད་ཞིབ་འཇུག་བྱེད་པའི་སྲོལ་བཟང་དར་སྤེལ་ཆེན་པོ་གཏོང་བ། དམ་པ་དོན་གཉེར་བྱེད་པའི་སྤྱོད་ཚུལ་དར་སྤེལ་ཤུགས་ཆེན་གཏོང་བ་བཅས། བསམ་བློའི་རང་རྟོགས་དང་། ཆབ་སྲིད་ཀྱི་རང་རྟོགས། བྱ་སྤྱོད་ཀྱི་རང་རྟོགས་བཅས་ལ་ཤུགས་སྣོག་རྒྱག་བརྒྱབ་སྟེ། “སྤུས་ལེགས་གཅིག་དང་མཐོ་བ་གཉིས”ལ་ནུས་ཤུགས་ཡོད་རྒུས་སྐུལ་འདེད་གཏོང་དགོས་ཞེས་བསྟན་པ་རེད།
ལོ་ཙཱ་བ། གཡང་སྐྱིད།


text:
ཟླ་11ཚེས་10ཉིན། ལྷོ་ནུབ་མི་རིགས་སློབ་ཆེན་དང་ཀྲུང་གོའི་སྤྱི་ཚོགས་ཚན་རིག་ཁང་མི་རིགས་རྩོམ་རིག་ཞིབ་འཇུག་ཁང་གཉིས་ཀྱིས་གཙོ་གཉེར་བྱས་པའི་ལྷོ་ནུབ་མི་རིགས་སློབ་ཆེན་གྱི་མི་རིགས་རྟེན་རྫས་བཤམས་མཛོད་ཁང་གི"གེ་སར་རྟེན་རྫས་བཤམས་མཛོད་ཁང"སྒོ་འབྱེད་བྱེད་སྒོ་ཁྲེང་ཏུའུ་གྲོང་ཁྱེར་དུ་སྤེལ་བ་རེད།
རགས་རྩིས་བྱས་པར་གཞིགས་ན། 《གེ་སར་སྒྲུང་》ལ་སྙན་ངག་ཤོ་ལོ་ཀ་ཁྲི་བརྒྱ་ལྷག་དང་། ཡིག་འབྲུ་ཁྲི་སྟོང་ཕྲག་གཉིས་ལྷག་ཙམ་ཡོད་པ་རེད། དེ་ནི་འཛམ་གླིང་གི་ལོ་རྒྱུས་སྙན་ངག་ཆེན་པོ་ལྔ་སྟེ་《དབྱི་ལི་ཡ་ཐེ་》དང་། 《ཨོ་ཏུ་སའེ་ཡ》 《བྷ་ར་མི་ཊ》 《རཱ་མ་ཡ་ཎ》 《གིལ་གཱ་མེ་ཧྲི་》བཅས་ལྔ་པོ་ཕྱོགས་གཅིག་ཏུ་བསྡུས་པ་ལས་ཀྱང་རིང་བ་ཡོད་པ་རེད། 2006ལོར། ཀྲུང་གོ་ཡིས་《གེ་སར་སྒྲུང་》རྒྱལ་ཁབ་རིམ་པའི་མངོན་མིན་རིག་གནས་ཤུལ་བཞག་གི་མིང་ཐོ་ཁག་དང་པོའི་ནང་བཀོད་པ་མ་ཟད། 2009ལོར་མཉམ་འབྲེལ་རྒྱལ་ཚོགས་ཀྱི་སློབ་གསོ་ཚན་རིག་རིག་གནས་རྩ་འཛུགས་ཀྱིས་མངོན་མིན་རིག་གནས་ཤུལ་བཞག་གི་མིང་གཞུང་དུ་བཅུག་པ་རེད།